
O scurtă privire asupra Sistemului periodic 


Prima impresie lăsată de o privire rapidă asupra Sistemului 
periodic este, de obicei, neconcludentă; uneori îl lasă pe observator 
indiferent, alteori îl surprinde. Şi, deodată va face la fel ca eroul 
binecunoscutei anecdote, care, văzând o girafă la grădina zoologică, 


a exclamat: „nu poate fi adevărat!” 


Dar chiar o primă cunoaștere a unui lucru sau fenomen, o privire 


fugitivă asupra acestuia, clacă vreţi, este uneori utilă. 


Sistemul periodic al elementelor poate fi cu greu denumit lucru sau 
fenomen. Este mai degrabă un soi de oglindă care reflectă esentialul 
uneia din cele mai vechi legi ale naturii, legea periodicităţii. Este 
codul comportării urmat de peste 100 de elemente descoperite pe 
pământ sau obținute artificial de om. Un set de reguli, așa cum 


există pretutindeni în „casa cea mare' a elementelor chimice. 


O primă privire asupra acestei „case” ne relevă multe lucruri. 


Prima impresie este una de surpriză, ca și cum în mijlocul unui 


cartier ele case tip zărim, deodată, o casă cu o arhitectură ciudată, 


dar elegantă. 


Ce surprinde la Tabelul lui Mendeleev? Să începem cu faptul că 


perioadele, etajele lui, au diferite paliere. 


Primul etaj *, sau prima perioadă, are doar două camere sau boxe. 
Al doilea și al treilea au câte opt. Următoarele două etaje (al patrulea 
și al cincilea) au câte 13 camere fiecare, ca într-un hotel. 
Următoarele două (al șaselea și al șaptelea) au chiar mai multe, 


fiecare câte 32. 


* Spre deosebire de o casă obișnuită, etajele „casei mari'* a lui Mendeleev (Sistemul 
periodic) sunt numărate de la ultimul la primul pentru că orice etaj nou, ce găzduieşte 


noile elemente, va fi adăugat la sfârșitul tabelului. 


Aceasta este forma „casei mari” a elementelor chimice, cunoscută 


sub numele de Sistemul periodic. 


Capriciul arhitectului? Nicidecum. Orice clădire trebuie să fie 
proiectată conform legilor fizicii; altfel cea mai mică adiere de vânt ar 


răsturna-o. 


Legile fizicii care stau la baza arhitecturii Sistemului periodic sunt 
stricte și spun că fiecare perioadă a Tabelului lui Mendeleev va 
conţine un număr definit de elemente. De exemplu, prima perioadă 


are nici mai mult nici mai puţin de două elemente. 


Este ceea ce afirmă fizicienii, iar chimiștii sunt întrutotul de acord 


cu ei. 


Dar ei nu au fost de acord întotdeauna. A fost e vreme când 
fizicienii nu scoteau niciun cuvânt, pentru că legea periodicității încă 
nu începuse să le dea bătaie de cap. Dar chimiștii, care 
descopereau aproape în fiecare an noi elemente, găseau din ce în 
ce mai greu un loc unde să-i plaseze pe noii veniţi. Erau situații 
supărătoare, când exista o întreagă coadă de pretendenți pentru o 


pătrăţică a tabelului. 


Nu puțini oameni de știință erau sceptici. Unii au declarat chiar, 
solemn, că edificiul Tabelului lui Mendeleev a fost construit pe nisip. 
Unul dintre aceștia a fost chimistul german Bunsen, care împreună 
cu prietenul său Kirchhoff a descoperit metoda de analiză 
spectroscopică. Dar când era vorba de legea periodicităţii, Bunsen 
avea o părere surprinzător de puţin științifică. „La fel de bine s-ar 
putea găsi regularități în cifrele buletinelor de rezervă” — a exclamat 
el odată, într-o criză de mânie. Au existat și înaintea lui Mendeleev 


eforturi de a aranja cele peste 60 de elemente chimice, atunci 


cunoscute, într-o formă ordonată, dar fără prea mult succes. 
Probabil că englezul Newlands a fost cel mai aproape de adevăr. El 


a sugerat legea octavelor. 


Aranjând elementele în ordinea crescătoare a greutăților atomice, 
Newlands a găsit că, la fel ca în muzică, unde fiecare a opta notă o 
repetă pe prima, la un nivel mai înalt, proprietăţile fiecărui al optulea 
element seamănă cu ale primului. Dar reacţia la descoperirea lui 
Newlands a fost dură: „De ce nu ai încercat să aranjezi elementele 
în ordinea alfabetică? Ai putea găsi și aici unele regularităţi' — 


spuneau unii. 


Ce putea să răspundă bietul Newlands acestor sarcastici oponenți. 
La început Tabelul lui Mendeleev nu a fost prea norocos. Arhitectura 
lui a fost ținta unor atacuri furioase, pentru că o mare parte din el 
rămânea obscur și necesita explicații. Era mai ușor de a descoperi o 
jumătate de duzină de noi elemente, decât de a găsi poziţia lor 


sigură. 


Doar la primul etaj lucrurile se prezentau mai satisfăcător. Nu 
exista pericolul supraaglomerării cu locuitori. Acest etaj este locuit 
acum de hidrogen și heliu. Sarcina nucleară a atomului de hidrogen 
este +1, iar cea a heliului de + 2. Este clar că nu sunt și nu pot exista 
alte elemente între ele. Nu există nuclee sau alte particule în natură 


a căror sarcină să fie un număr fracționar' Recent, totuși, fizicienii 


teoreticieni și-au pus persistent întrebarea dacă există „quarks", 
acele particule primare, din care poate fi construit nucleul atomic, 
respectiv protonii și neutronii. Se presupune că quarks-i au sarcini 
fracționare: + 1/3 şi — 1/3. Dacă există quarks-i, „aranjamentul 


material!" al universului apare într-o lumină nouă. 


Cum i-au trimis astronomii pe chimiști la vânătoare de gâște 


sălbatice 


„Nu mi-a trecut niciodată prin minte că Sistemul periodic ar putea 


începe, precis, cu hidrogenul.” 


Cui credeţi că îi aparţin aceste cuvinte? Ele ar putea aparține, cel 
mai probabil, unuia din mulțimea de cercetători sau amatori care și- 
au propus să elaboreze un nou sistem periodic, al lor propriu, sau de 
a-l aranja pe cel existent într-un mod convenabil. Diversitatea 
sistemelor periodice, determinată de apariţia lor, nu era mai mică 


decât proiectele celebrei mașini „perpetuum mobile”. 


Ei bine, fraza în ghilimele a fost scrisă de însuși Mendeleev. Ea a 
apărut în faimoasa sa carte „Fundamentele chimiei’, un manual 


folosit la timpul său de zeci și sute de studenți. 


Și acum se pune întrebarea, de ce s-a înșelat autorul legii 


periodicităţii? 


Pe vremea sa existau toate condiţiile pentru comiterea unor astfel 
de greșeli. Elementele erau aranjate în Tabel în ordinea creșterii 
greutăţii atomice. Greutatea atomică a hidrogenului este de 1,008, a 
heliului de 4,003. Totuși, de ce nu s-a presupus că s-ar putea să 
existe elemente cu greutăți atomice de 1,5; 2,3 și așa mai departe. 
Sau elemente mai ușoare decât hidrogenul, cu greutăţi atomice mai 


mici de o unitate? 


Mendeleev și mulţi alți chimișşti credeau că acest lucru este posibil. 
Ei erau susținuți de astronomi, reprezentanţii unei științe foarte 
îndepărtate de chimie. Noi îndrăznim să spunem că sprijinul lor a 


fost involuntar. 


Au fost astronomi care au demonstrat că pot fi descoperite noi 
elemente nu numai în laborator și nu numai prin analiza mineralelor 


terestre. 


Studiind eclipsa totală de Soare din 1868, astronomul englez 
Lockyer și astronomul francez Janssen au trecut lumina provenită de 
la coroana solară printr-o prismă spectroscopică. În domeniul ales al 
liniilor spectrale, ei au descoperit un grup de linii care nu putea 
aparţine nici unui element cunoscut pe pământ. Așa a fost descoperit 


heliul, numele venind de la grecescul „solar”. Abia după 27 de ani, 


fizicianul şi chimistul englez William Crookes a descoperit heliul pe 


Pământ. 


Descoperirea lui s-a dovedit contagioasă. Astronomii au început 
să-și îndrepte telescoapele spre stele și nebuloase îndepărtate. 
Constatările au fost publicate cu exactitate în anuarele astronomice 
și unele și-au găsit drum chiar în revistele de chimie. Acestea erau 
constatări care tratau despre pretinse descoperiri ale noilor elemente 
în spațiul nelimitat al universului. Acestor elemente ei le-au dat nume 
pompoase, cum ar fi coroniu și nebuliu sau protofluor. În afara 
numelui, chimiștii nu știau nimic despre ele. Dar, ţinând minte 
sfârșitul istoriei cu heliul, ei s-au grăbit să-i plaseze pe acești 
necunoscuți în Sistemul periodic. l-au pus înaintea hidrogenului sau 
în spațiul dintre hidrogen și heliu, nutrind speranţa că, odată, în viitor, 
noi savanţi Crookes ar dovedi că atât coroniul cât și nu mai puțin 


misterioșii lui prieteni ar exista pe Pământ. 


Dar odată ce fizicienii au atacat Sistemul periodic, aceste speranţe 
s-au zdruncinat. S-a constatat că greutăţile atomice nu constituiau o 
regulă pe care se putea conta pentru legea periodicităţii. Ele au fost 


înlocuite cu sarcina nucleară sau numărul atomic al elementelor. 


În Sistemul periodic, trecând de la un element la altul, această 


sarcină crește de fiecare dată cu o unitate. 


Timpul trecea și instrumente astronomice mai precise spulberau 
mitul misterioasei nebuloase. Necunoscutele s-au dovedit a fi atomi 
de elemente cunoscute, atomi ce au pierdut unul dintre electroni, 


dând spectre neobișnuite. 


„Cărţile de vizită” ale necunoscutelor cerești s-au dovedit false. 


Un element cu două feţe 


Probabil că, în timpul unei lecţii de chimie la școală, ați auzit 


următorul dialog: Profesorul: 
— În ce grupă a Sistemului periodic se află hidrogenul? 
Elevul: 


— În prima. Și aceasta pentru că, la fel ca celelalte elemente ale 


grupei întâi, metalele alcaline, litiul, sodiul, potasiul, rubidiul, cesiul și 


franciul, atomul de hidrogen are doar un electron în singurul său 


strat electronic * 


“Celelalte elemente menţionate din grupa întâi au câte un electron pe ultimul lor strat 


electronic. 


Ca și ele, hidrogenul are o valență pozitivă (+1) în compușii săi 
chimici. În sfârșit, hidrogenul este capabil să înlocuiască unele 


metale din sărurile lor. 
Sunt toate acestea adevărate? Da, dar numai pe jumătate... 


Chimia este o știință exactă și chimiștilor nu le plac jumătăţile de 


măsuri. Hidrogenul este, în acest sens, un exemplu convingător. 


Ce are comun hidrogenul cu metalele alcaline? Doar valența lui de 
+1; doar același aranjament al straturilor electronice exterioare. 
Hidrogenul este un gaz și un nemetal. Hidrogenul formează 
molecule diatomice. Restul elementelor grupei întâi sunt metale 
clasice și sunt cele mai active din punct de vedere al relațiilor 


chimice. 


Agitându-și singurul său electron, hidrogenul încearcă să se 
deghizeze în veșmântul unui metal alcalin. Dar ei este doar un lup în 


piele de oaie. 


„Casa cea mare” este astfel concepută, încât, elementele înrudite 
locuiesc unul deasupra celuilalt, pe fiecare scară, cuprinzând grupe 
și subgrupe ale Sistemului periodic. Aceasta este legea pentru 
locuitorii „casei mari’. Hidrogenul, nimerind în grupa l, încalcă 


inevitabil această lege. 


Dar unde să se ducă bietul hidrogen? Cele nouă grupe, nouă scări 


ale „casei mari” sunt pline. 


Heliul, vecinul de palier al hidrogenului, și-a găsit apartament în 
ceea ce se numește grupa zero. Locurile din restul grupelor (II—VII) 


sunt vacante. 


Vedeţi deci, câte posibilităţi există pentru rearanjarea primului etaj, 


pentru a-i găsi hidrogenului un adevărat „loc sub soare”. 


Nu ar putea locui el în grupa a l-a, cu metalele al-calino- 


pământoase, în frunte cu beriliul? 


Nu, ele nu au nicio asemănare cu hidrogenul; a treia, a patra, a 
cincea și a șasea grupă refuză și ele să aibă de-a face cu 


hidrogenul. Dar grupa a Vil-a? la staţi! Halogenii, fluorul, clorul, 


bromul etc, ocupanţii acestei grupe, sunt gata să întindă o mână 


prietenească hidrogenului. 


...Imaginaţi-vă o întâlnire între doi copii: — Câţi ani ai? 


— Destul de mulți. 


— Şi eu la fel. 


— Eu amo bicicletă. 


— Şi eu la fel. 


— Ce este tatăl tău? 


— Şofer de camion. 


— luhu —! Și al meu. 


— Hai să fim prieteni. 


— Hai! 


— Eşti un nemetal? l-a întrebat fluorul pe hidrogen. 


— Da. 


— Eşti un gaz? 


— Exact. 


— Şi noi la fel, spune fluorul, dând din cap spre clor. 


—  Moleculele mele sunt formate din doi atomi, adăugă 


hidrogenul. 


— Ei bine, ce spui despre asta? spune fluorul surprins. 


— La fel ca noi. 


— Și poţi dobândi valență negativă, acceptând electroni? Noi 


facem cu mare plăcere acest lucrul! 


— Sigur că pot. Formez cu metalele alcaline compuși hidrogenați 


numiţi hidruri, în care valența mea este de —1. 


— Ei bine, atunci apucă-te de treabă și să fim prieteni! 


Și hidrogenul și-a găsit locuinţă în grupa a 7-a, dar nu pentru mult 
timp, căci, după ce au ajuns să-l cunoască ceva mai bine, unul dintre 


halogeni a remarcat dezamăgit: 


— Ascultă aici, frate. Nu pari a avea mulţi electroni în stratul 


electronic exterior, nu-i așa? Doar unul, de fapt... Ca cei din grupa |. 


N-ar fi mai bine să te duci înapoi la metalele alcaline? 


Vedeţi ce problemă dificilă are hidrogenul; sunt multe camere, dar 


niciuna nu poate fi ocupată de el permanent, cu drepturi depline. 


Dar, de ce? Cum se explică acest dualism al hidrogenului? Ce-l 


face atât de ieșit din comun? 


Proprietăţile specifice ale oricărui element chimic devin evidente 
când acesta se combină cu alte elemente. Atunci el dă sau primește 
electroni, care fie că părăsesc stratul electronic exterior, fie că intră 
în acesta. Când nu element pierde toți electronii de pe ultimul strat, 
restul straturilor rămân neschimbate. Acesta este cazul tuturor 
elementelor, în afară de hidrogen. Când hidrogenul se desparte de 
singurul său electron, rămâne nucleul atomic, adică un proton, 
acesta fiind de fapt nucleul atomului de hidrogen (deși nu 
întotdeauna nucleul constă numai dintr-un proton, dar asupra acestei 
probleme vom reveni). Chimia hidrogenului este unică în felul său. 
Pentru că este chimia unei particule elementare, protonul. Deci 


reactiile implicând hidrogenul se desfăşoară sub influenţa protonilor. 


De aceea, hidrogenul este atât de inconsecvent. 


Primul și cel mai surprinzător 


Hidrogenul a fost descoperit de faimosul fizician englez Henry 
Cavendish, care era „cel mai bogat dintre învățați și cel mai învăţat 
dintre bogaţi”, după cum spunea unul dintre contemporanii săi. 


Putem adăuga că: era și cel mai meticulos dintre oamenii de știință. 


Se spune că atunci când Cavendish lua o carte din propria-i 
bibliotecă, întotdeauna își punea în locul ei cartea de vizită. Cel mai 
liniștit dintre savanţi, devotat în întregime cercetării ştiinţifice, 
întotdeauna absorbit de știință, avea reputaţia unui pustnic excentric. 
Ori acestea erau tocmai calităţile care făceau posibilă descoperirea 


noului gaz, hidrogenul. Şi, credeţi-ne, nu era o treabă ușoară! 


El a făcut descoperirea în 1766, iar în 1783 profesorul francez 


Charles a făcut să zboare primul balon umplut cu hidrogen. 


Hidrogenul a fost și pentru chimiști o descoperire prețioasă. El i-a 
ajutat să descifreze structura acizilor și bazelor, aceste foarte 
importante clase de compuși chimici. El a devenit un reactiv de 
laborator indispensabil pentru precipitarea metalelor din soluţiile de 
săruri și pentru reducerea oxizilor metalici. Și dacă am presupune că 
hidrogenul nu a fost descoperit în 1766, ci, să spunem, o jumătate 
de secol mai târziu (astfel de lucruri s-ar fi putut întâmpla), progresul 


chimiei în teorie și practică ar fi fost întârziat pentru mult timp. 


Când chimiștii au început să cunoască îndeajuns hidrogenul și 
practicienii să-l folosească pentru producerea de substanţe 
importante, acest gaz a atras atenţia fizicienilor. Studiul lui le-a 
furnizat multe informaţii care au îmbogăţit considerabil cunoștințele 


științifice din acea vreme. 


Aveţi nevoie de încă o dovadă? În primul rând hidrogenul se 
solidifică la o temperatură mai mică decât alte lichide sau gaze 
(excepţie face heliul), la —259,1*C; în al doilea rând atomul de 
hidrogen i-a dat posibilitatea fizicianului danez Niels Bohr să emită o 
teorie a aranjării electronilor în jurul nucleului atomic, fără de care 
sensul fizic al legii periodicităţii nu ar fi putut fi pătruns. Aceste 


realităţi au constituit baza altor foarte importante descoperiri. 


Astfel fizicienii au trecut ștafeta rudelor celor mai apropiate prin 
meserie, astrofizicienilor, care studiază compoziţia și structura 
stelelor. Astrofizicieni au stabilit că hidrogenul este elementul nr. 1 în 
univers. Este componenta principală a Soarelui, stelelor, 
nebuloaselor și „umplutura” de bază a spaţiilor interstelare. În spaţiul 
extraterestru există mai mult hidrogen decât toate celelalte elemente 
chimice laolaltă. Nu ca pe Pământ, unde conţinutul său se ridică la 


mai puţin de 1%. 


Oamenii de știință consideră hidrogenul punctul de plecare al unui 
lung șir de transformări al nucleului atomic, șir care a dus la 
formarea tuturor elementelor chimice, a tuturor atomilor, fără 
excepție. Soarele nostru și toate stelele sunt luminoase datorită 
reacţiilor termonucleare care au loc în ele, implicând transformarea 
hidrogenului în heliu, cu eliberarea unei cantităţi imense de energie. 
Chimist proeminent pe Pământ, hidrogenul este și un chimist 


remarcabil în spaţiul extraterestru. 


O altă proprietate remarcabilă a hidrogenului este aceea că atomul 
său emite radiaţii având o lungime de undă de 21 cm. Aceasta este 
considerată o constantă universală pentru că este aceeași în tot 
universul. Oamenii de știință și-au pus problema realizării de 
comunicații radio cu alte lumi locuite de ființe superioare utilizând 
unde de hidrogen. Dacă aceste lumi sunt într-adevăr locuite de ființe 


superioare, ele trebuie să aibă idee de ceea ce înseamnă 21 cm. 


Câte feluri de hidrogen există pe Pământ? 


Premiul Nobel este cea mai mare distincţie care se poate acorda 
unui om de știință. Sunt și au fost mulţi oameni de știință în lume, 


dar, numai ceva mai mult de 100 clin ei au fost distinși cu premiul 


Nobel pe care l-au primit pentru cea mai remarcabilă dintre cele mai 


remarcabile descoperiri. 
Trei dintre premiațţii din 1932 au fost Murphy, Urey și Brickwedde. 


Mai demult se credea că există pe Pământ doar un singur fel de 
hidrogen, cel cu masa atomică 1. Murphy și colegii săi au descoperit 
un al doilea fel de hidrogen, de două ori mai greu. Acesta este 
izotopul hidrogenului cu greutatea atomică 2. Izotopii sunt varietăţi 
ele atomi cu aceeași sarcină nucleară dar cu greutate atomică 
diferită, cu alte cuvinte, nucleii izotopilor conţin același număr de 


protoni dar un număr diferit de neutroni. 


Se cunosc izotopi pentru toate elementele chimice, unii dintre ei 


existând în natură, alţii fiind obținuți artificial prin reacţii nucleare. 


izotopul hidrogenului al cărui nucleu este format doar dintr-un 
proton se numește protiu și are simbolul 1H. Acesta este singurul 
nucleu atomic care nu conţine deloc neutroni (o altă proprietate 


unică a hidrogenului). 


Adăugind un neutron la acest proton, rezultatul va fi un nucleu al 
unui izotop de hidrogen numit deuteriu (2H sau 2D), Protiul este de 
departe mult mai răspândit în natură decât deuteriul, constituind 


peste 99% din cantitatea de hidrogen existentă. 


Dar există și o a treia varietate de hidrogen, cu doi neutroni în 
nucleu. Acesta este tritiul (SH sau ST), care se formează continuu în 
atmosferă sub acţiunea radiaţiilor cosmice. El se formează doar ca 
să dispară din nou, foarte repede. Este radioactiv și se descompune 
trecând într-un izotop al heliului (Heliu-3). Tritiul este un element 
foarte rar; cantitatea în care se găsește, în toată atmosfera 
Pământului, este numai de 6 g. Există doar un singur atom de tritiu 


3 


în fiecare 10 cm” de aer. De curând s-au obţinut izotopi mai grei ai 


hidrogenului, 44 și SH, dar ei sunt foarte instabili. 


Simplul fapt de a avea izotopi nu deosebește hidrogenul de 
celelalte elemente chimice. Ceea ce-l diferențiază este faptul că 
izotopii săi diferă net în ceea ce privește proprietăţile lor şi în primul 
rând în ceea ce privește proprietăţile fizice. Izotopii altor elemente nu 


se deosebesc esenţial între ei. 


Fiecare varietate de hidrogen are propria-i personalitate și se 
comportă diferit în reacţiile chimice. De exemplu, protiul este mai 
activ decât deuteriul. Studiind comportarea izotopilor hidrogenului, 
oamenii de știință au creat o ramură cu totul nouă în știință, 
cunoscută sub numele de chimia izotopilor. Chimia pe care noi o 
cunoaștem se ocupă de elemente luate ca un întreg, considerând 
toți izotopii laolaltă; radiochimia se ocupă în exclusivitate cu studiul 
izotopilor, dând posibilitatea cercetătorilor să urmărească diferitele 


procese chimice în cele mai mici amănunte. 


Chimia = fizică + matematică! 


Ce aţi zice despre un antreprenor care după ce a construit o 
clădire căreia i-a pus acoperișul ar cere designerilor să calculeze 


dacă totul a fost bine făcut? 
Sună ca într-un episod dintr-o comedie, nu-i așa? 


Totuși așa s-a întâmplat și cu Sistemul periodic al elementelor. 
Întâi a fost construită „casa cea mare” și elementele locuiau fiecare 
în apartamentul său. Chimiștii au făcut din Tabelul lui Mendeleev 
scopul cercetării lor, dar de ce se repetă proprietăţile elementelor 


mult timp nu au putut spune. 


Explicaţia a fost dată de fizicieni. Ei au calculat rezistenţa structurii 
Sistemului periodic și descoperirile lor au fost remarcabile. Au găsit 
că el a fost construit absolut în deplină concordanţă cu toate legile 
„mecanicii chimice”, așa că nu putem să nu admirăm deosebita 


intuiţie și înţelepciunea profundă a chimistului Mendeleev. 
Fizicienii au început să studieze structura atomului în detaliu. 


Miezul atomului îl constituie nucleul. În jurul lui se rotesc electronii, 
al căror număr este egal cu numărul de sarcini pozitive al nucleului. 


Hidrogenul are un electron, potasiul 12, uraniul 92. Cum se rotesc 


ei? Haotic, ca un roi de molii în jurul unui bec sau într-o ordine 


definită? 


Pentru a răspunde la această întrebare oamenii de știință trebuiau 
să recurgă ia noile teorii fizice și să dezvolte noi metode matematice. 
Și iată ce au găsit: electronii se rotesc în jurul nucleului pe orbite 


diferite, ca planetele în jurul Soarelui. 


„Câţi electroni există pe fiecare orbită? Orice număr sau un număr 


limitat? — au întrebat chimiștii. 


„Un număr strict limitat!” — au replicat fizicienii. „Toate straturile 


electronice posedă o capacitate finită." 


Fizicienii au simbolurile lor proprii pentru straturile electronice. Ei 
folosesc literele K, L, M, N, O, P și Q care desemnează straturile 


electronice în ordinea depărtării de nucleu. 


În colaborare cu matematicienii, fizicienii au descris o schemă 


detaliată, indicând câţi electroni conţine fiecare orbită. 


Stratul K poate avea numai 2 electroni. Primul apare la atomul de 
hidrogen iar al doilea la atomul de heliu. De aceea prima perioadă a 


Tabelului lui Mendeleev conţine doar două elemente. 


Stratul L poate găzdui mai mulţi electroni și anume 8. Primul 
electron al acestui strat îl găsim în atomul de litru iar ultimul în 
atomul de neon. Elementele de la litiu la neon formează perioada a 


Il-a a sistemului lui Mendeleev. 
Câţi electroni sunt în straturile următoare? 


Stratul M conţine 18, N 32, O 50, P 72 etc. Dacă două elemente 
au straturile electronice exterioare identice atunci și proprietăţile lor 
sunt similare. De exemplu, litiul și sodiul conţin câte un singur 
electron în ultimul strat. Aceasta explică plasarea lor în aceeași 


grupă a Sistemului periodic și anume în prima. 


De menţionat că numărul grupei este egal cu numărul electronilor 


de valență. 


Și acum concluzia: straturile electronice exterioare cu o structură 


identică se repetă periodic. 


De aceea proprietăţile elementelor se repetă și ele periodic. 


Ceva mai multă matematică 


Există o logică în orice lucru. Chiar și cel mai neobișnuit fenomen 
are o logică, care, fiind impercepitibilă la început, poate da naștere la 
neconcordante. Neconcordanţele sunt neplăcute pentru orice teorie 
sau ipoteză. Aceste neconcordante fie că dezvăluie falsitatea teoriei, 
fie te fac să reflectezi adânc. Și acest lucru nu poate decât să ajute 


ia soluţionarea problemelor. 


lată un exemplu de astfel de neconcordante. Doar în primele două 
perioade ale Tabelului lui Mendeleev domnește egalitatea. Există 
atâtea elemente în fiecare din aceste perioade câţi electroni au 
straturile electronice exterioare corespunzătoare. Astfel, în atomii 
elementelor primei perioade, hidrogenul și heliul, stratul K este 
ocupat. El nu poate conţine mai mult de doi electroni și astfel în 
prima perioadă există numai două elemente. La atomii elementelor 
perioadei a doua stratul de opt electroni se completează de la litiu la 


neon în întregime, de aceea perioada a doua conţine opt elemente. 


să numărăm elementele din perioadele următoare. Sunt opt în 
perioada a treia, 18 în perioada a patra, 18 în perioada a cincea, 32 
în perioada a șasea și de asemenea 32 în perioada a șaptea 
(incompletă încă). Dar straturile corespunzătoare? Aici, cifrele. Sunt 
diferite: 18, 32, 50, 72... 


Oare nu ne pripim dacă susţinem că în încercarea de a explica 


structura tabelului periodic, fizicienii nu au găsit niciun defect în 


construcția lui? Ar fi fost o treabă bună dacă straturi electronice 
definite ar fi ocupat regulat locuinţele fiecărui etaj al „casei mari” și 
dacă fiecare palier ar începe cu un metal alcalin și ar sfârși cu un 
gaz inert. Capacitatea fiecărei perioade ar fi egală atunci cu 


capacitatea stratului electronic... 


Din păcate, suntem obligaţi să vorbim despre asta la condiţional, 
dacă, dacă. A treia perioadă a tabelului lui Mendeleev are mai puțini 
locuitori decât electroni în stratul al treilea, M. Și așa mai departe. O 
tristă nepotrivire... Dar această nepotrivire menţine cheia esenței 


Sistemului periodic. 


Acum, fiți atenţi: deși a treia perioadă se termină doar cu argonul, 
stratul M al ultimului atom nu este complet. Un astfel de strat ar 
trebui să conţină 18 electroni și nu numai 8. Argonul este urmat de 
potasiu care aparține perioadei a patra, fiind ultimul locuitor al 
etajului patru. Dar în loc să-și plaseze ultimii electroni în stratul trei, 
atomul de potasiu preferă să-i aibă în stratul patru, N. Acesta nu este 
un accident ci din nou o regularitate strictă, stabilită de fizicieni, și 
anume că niciun atom nu poate avea mai mult de 8 electroni în 
stratul exterior. Condiţia de 8 electroni exteriori este un aranjament 


foarte stabil. 


La calciu, vecinul de locuință al potasiului, cel mai apropiat 


electron găsește că este „mai avantajos” să ocupe stratul cel mai 


exterior pentru că atunci conţinutul de energie al atomului de calciu 
este mai mic decât în oricare distribuţie electronică. La scandiu însă, 
care urmează calciului, tendința de a ocupa stratul exterior al 
atomului dispare. Electronul lui „plonjează” în stratul penultim, 
incomplet. Și cum stratul are 10 locuri libere (știm deja că maximum 
de capacitate este 18) atomii următoarelor 10 elemente, de la 
scandiu la zinc, ocupă treptat, stratul M. La sfârșit, adică la zinc, toți 
electronii stratului M sunt la locul lor, după care începe, din nou, să 
se completeze stratul N. Îndată ce el conţine 8 electroni, avem gazul 
inert kripton. La rubidiu, se repetă vechea poveste: stratul cinci 


înaintea stratului patru. 


O astfel de completare pas cu pas a straturilor electronice este un 
„standard de comportare” pentru locuitorii Tabelului periodic, de la 
perioada a patra în sus, Aceasta este o regulă strictă, de bază, a 


elementelor chimice din „casa cea mare”. 


Din această cauză, subgrupele principale se deosebesc de cele 
secundare. Elementele în care straturile electronice exterioare sunt 
completate sunt cuprinse în subgrupele pricipale. Cele în care sunt 


completate structurile interioare formează subgrupele secundare. 


Dar stratul N nu este ocupat într-o singură etapă. Completarea lui 
se desfăşoară pe trei perioade ale „casei mari”. Primul electron al 


stratului apare la potasiu, care ocupă apartamentul 19, iar al 32-lea 


apare la luteţiu, un reprezentant al perioadei a șasea. Numărul lui 


atomic este 71. 


După cum vedeți, în încercarea de a explica nepotrivirea amintită, 
noi (chimiştii) și fizicienii am realizat cea mai bună „înţelegere” în 


ceea ce privește structura sistemului periodic. 


Cum au venit chimiștii în întâmpinarea neprevăzutului 


Probabil că aţi citit interesantul roman al lui H. Wells despre 


invazia Pământului de către marţieni, numit „Războiul lumilor”. 


Vă aduceţi aminte că după ce ultimul marțian este omorât și viața 
pe Pământ renaşte, oamenii de știință revenindu-și din șocul pe care 
l-au suferit s-au grăbit să studieze ceea ce au lăsat vizitatorii 
neașteptaţi de pe planeta vecină. Dintre aceste lucruri îi interesa 
misteriosul praf negru pe care marțienii l-au folosit pentru a distruge 


viața pe Pământ. 


După câteva experimente nereușite care s-au sfârșit cu explozii 


teribile, ei au ajuns la concluzia că substanţa ghinionistă este un 


compus al gazului inert argon cu unele elemente necunoscute încă 


pe Pământ. 


Astfel, marele scriitor de science-fiction a anticipat o descoperire 
greu de crezut pentru chimișştii acelor vremuri, care erau absolut 
siguri că argonul nu se putea combina cu niciun alt element, în 
niciun fel de condiţie. Un mare număr de experienţe practice a dus la 


această concluzie. 


O soluţie care nu a adus nicio consolare 


Chiar și Mendeleev a fost la început surprins. El s-a aventurat să 
sugereze ideea că argonul nu era un element cu totul nou. Era, 
spunea el, un fel de compus al azotului cu trei atomi în moleculă: 


(N3), la fel ca ozonul (03), care există alături de molecula de oxigen. 


În cele din urmă, faptele l-au convins pe Mendeleev de eroarea lui, 
și a sfârșit prin a recunoaște că Ramsay avea dreptate. Așa că acum 
toate cărţile din lume l-au recunoscut pe cercetătorul englez, ca 
descoperitor al grupului de gaze nobile și nimeni nu a încercat să 


schimbe acest lucru. 


...De 20 de ani, N. Morozov, membru al grupului „Narodhaya 
Volya” lâncezea în temnita din Fortul Schlusselburg. În anii puterii 
sovietice, el a devenit însă un om de știință recunoscut în întreaga 
lume. Zidurile impenetrabile ale închisorii de piatră nu au fost 
capabile să-i distrugă dorința de a cerceta sau să-l țină departe de 
activitatea științifică. Studiile sale s-au materializat într-un număr de 
idei și ipoteze îndrăznețe și originale, în închisoare, Morozov și-a 
terminat studiul dedicat Sistemului periodic. În el prezicea existenţa 


elementelor inactive chimic. 


Cu timpul, Morozov a realizat că gazele inerte au fost deja 


descoperite și că ele și-au găsit locul în Tabelul elementelor. 


Se spune că Morozov l-a vizitat pe Mendeleev nu mult înaintea 
morții acestuia și că cei doi mari compatrioți au avut o lungă 


conversaţie despre legea periodicității. 


Mendeleev a murit cu puţin înaintea rezolvării misterului lipsei de 


reactivitate a gazelor nobile. lată care era secretul. 


Fizicienii, care atât de des au venit în sprijinul chimiștilor, au stabilit 
că un strat exterior de 8 electroni este foarte stabil. Și, deci, nu este 


logic ca el să dea sau să primească electroni. 


Astfel, raţiunea pentru „noblețea gazelor inerte erau cei 8 


electroni în stratul exterior (sau doi electroni, în cazul atomului de 


heliu). Stratul cu 2 electroni al heliului nu este mai puţin stabil decât 


cel cu 8 electroni ai altor ioni chimici. 


Un alt lucru clar pentru chimiști, adăugarea grupei zero la Tabelul 
periodic, nu reprezenta o măsură forțată; fără ea Sistemul periodic 
era o clădire neterminată, pentru că fiecare perioadă se sfârșește cu 
un gaz inert, după care începe să se completeze următorul strat 
electronic, astfel ca să înceapă formarea următorului palier al „casei 


mari”. 


După cum vedeţi, totul pare simplu. În ciuda numelui lor 
aristocratic, gazele nobile manifestau și o oarecare abilitate de a 
face ceva practic: heliul își găsea întrebuinţări la umplerea 
baloanelor și dirijabilelor și venea în ajutorul scafandrilor împotriva 


emboliei. Lumina argonului și neonului decorează orașele noaptea. 


Dar poate „totuși se învârtește”! Poate există ceva ce fizicienii nu 
au elaborat sau nu au calculat încă, sau poate chimiștii nu au 
epuizat toate încercările de a face ca substanțele să reacționeze una 


cu alta? 


Argonul a fost numit gaz inert. Cuvântul vine de la grecescul 
inactiv. Argonul face parte din grupul de substanțe chimice „leneșe” 


care cuprinde heliul, neonul, kriptonul, xenonul și radonul. 


În Sistemul periodic, ele formează, datorită valenţei lor egală cu 
Zero, grupa zero. Atomii gazelor inerte nu sunt capabili nici de a 


primi nici de a accepta electroni. 


Ce n-au făcut chimiștii cu ele pentru a le face să reacționeze! Le- 
au încălzit la temperaturi la care cele mai refractare metale trec în 
lichide fierbinţi. Au trecut prin ele un curent electric și le-au supus 


atacului celor mai agresivi agenţi chimici. Totul în zadar! 


Acolo unde alte elemente au cedat de mult și au intrat în reacţie 
chimică, gazele inerte rămâneau pasive. „Va pierdeţi vremea!” 
păreau a le spune investigatorilor. „Nu avem nicio dorință de 
reacţiona. Suntem mai presus de aceasta!" Și aroganta lor a câștigat 
un alt nume, acela de gaze „nobile”. Atunci acest titlu avea o nuanţă 


ironică *. 


* Denumirile de „gaze nobile” și „gaze inerte” sunt în prezent înlocuite prin cea de 


„gaze rare”. 


Ramsay, care a descoperit heliul în mineralele terestre, avea 
dreptate să fie mândru; el a prezentat lumii un element chimic nou, 
care exista. Unul chimic! Sir William Ramsay ar fi plătit oricât pentru 
a determina heliul să se comporte ca alţi locuitori al Tabelului 


periodic, adică să se combine cu hidrogenul, sau cu sulful, astfel 


încât eminențţii profesori să poată vorbi despre oxizi și săruri ale 


heliului. 


Dar la heliu, primul element din grupa gazelor inerte, experienţele 
nu i-au reușit. La sfârșitul secolului trecut, savanții englezi Ramsay și 
Rayleigh au descoperit neonul și argonul, kriptonul și xenonul. Mai 
târziu, radonul a închis lista elementelor „leneșe'. Toate erau 
elemente cu greutăţi atomice proprii lor. Sincer vorbind, cu greu 
puteai să definești ca fiind „chimic'”, vreunul dintre elementele 


acestea. 


Și astfel oamenii de știință au pus această familie arogantă a 
gazelor nobile la sfârșitul Tabelului lui Mendeleev, adăugind o grupă 
nouă pe care au numit-o grupa zero. Și au scris în textele chimice că 
există elemente care nu sunt capabile de a forma compuși chimici în 


nicio condiţie. 


Era o lovitură pentru oamenii de știință: împotriva voinţei lor, 6 


elemente ieșeau din sfera de activitate a chimiei. 


În căutarea unei idei „trăsnite” sau cum au încetat gazele 


inerte să mai fie inerte 


„Două linii paralele nu se intersectează niciodată” afirma 


geometria prin Euclid, cel mai mare matematician al antichității. 


„Nu-i așa, ele trebuie să se intersecteze!' a declarat omul de 


știință Nikolai Lobacevski, la mijlocul secolului trecut. 


Și astfel s-a născut o geometrie nouă, cunoscută ca geometria 


neeuclidiană. 


„Aiureală și trăncăneală” au spus despre ea mulţi dintre oamenii 
de știință. Dar dacă n-ar fi fost geometria neeuclidiană noi n-am fi 
avut nici teoria relativităţii nici ideile îndrăznețe ale legilor care 


guvernează structura universului. 


Mulţi dintre noi am citit, fără îndoială, „Hiperboloidul inginerului 
Garin” de A. Tolstoi. 


„Excelentă science-fiction” — a fost verdictul criticilor literari din 


întreaga lume. 


„Ficțiune care nu poate deveni niciodată realitate” au repetat 


oamenii de știință. 


Tolstoi a murit doar cu 15 ani înainte ca primul cristal de rubin să 
emită o radiaţie de o strălucire și putere nemaiauzită și ca laser-ul să 


devină cunoscut nu numai pentru specialiști. 


...Chimiștii entuziaști au continuat să creadă ferm în posibilitatea 
de a depăși încăpăţânarea nemaiauzită a gazelor inerte. Dacă ne- 
am apuca să răsfoim paginile îngălbenite ale revistelor științifice din 
aceste timpuri am găsi niște articole curioase care arătau că oamenii 
de știință nu au renunţat niciodată la speranţa de a introduce gazele 


inerte în sfera activităţii lor. 


Formule neobișnuite ne privesc din aceste pagini. Ele ne vorbesc 
de substanțe neobișnuite, compuși ai heliului cu mercurul, paladiul, 
platina și alte metale. Doar un singur lucru era greșit: aceștia nu erau 
compuși chimici ca cei pe care trebuia să-i obținem. În ei stratul de 
electroni ai heliului rămânea neschimbat și compușii existau doar la 


temperaturi foarte mici, în „împărăţia lui zero absolut”... 


Dacă întoarcem paginile revistelor de chimie am ajunge în fața 
altei însemnări: chimistul sovietic Nikitin a preparat un compus al 
xenonului și radonului cu apa, fenonul și alte lichide organice: Xe 
6H20 și Rn * 6H50. Aceștia sunt stabili în condiţii obișnuite, pot fi 


obținuți, dar... 


Dar, legătura chimică nu are nimic de a face cu acești compuși. 
Atomii de xenon și radon respectă fidel perfecțiunea stratului lor 
exterior: 8 electroni sunt și 3 electroni rămân. Trecuseră mai mult de 
15 ani de când gazele inerte fuseseră descoperite, dar „căruţa nu se 


clintise din loc”. 


. . „Secolul XX, cel mai furtunos și de neuitat dintre toate secolele 
istoriei omenești, se apropie de sfârșit și oamenii de știință vor 
rezuma succesele gândirii științifice din ultimii 100 de ani. Sfârșitul 
listei descoperirilor remarcabile va include pe un loc important 
„producerea de compuși chimici ai gazelor inerte”. Și un comentator 
entuziast va adăuga una din cele mai senzaţionale descoperiri. 
Senzaţionale? Mai degrabă o istorie romantică. Sau istoria a cât de 
simplă este uneori soluţia unei probleme care pentru zeci de ani a 


tulburat mintea numeroșilor oameni de ştiinţă cu rezolvarea ei... 


În zilele noastre, chimia seamănă cu un copac puternic, cu o 
coroană imensă, întinsă pretutindeni. Nu mai este posibil pentru 
nicio persoană de a studia chiar și o ramură în întregime. Un 
cercetător singur trebuie să depună o muncă imensă pentru a studia 
o singură crenguță, un mugure sau o rămurică vizibilă. Cunoașterea 


întregii ramuri ca un tot presupune mii de investigări. 


„Crenguţa” studiată de chimistul canadian Neil Bartlett a fost un 
compus numit în limba chimiștilor hexafluorură de platină, având 
formula PtFg. Nu a fost întâmplător faptul că el a dedicat atât de mult 
timp și efort acestei substanțe. Compușii fluorului cu metalele grele 
sunt substanțe foarte importante, de mare importanţă pentru știință 
și practică. Una din întrebuinţările lor este separarea izotopilor 
uraniului,  uraniul-235 de uraniul-238, în ingineria nucleară. 


Separarea unui izotop de celălalt este un proces foarte complicat, 


a 


dar el poate fi îndeplinit cu ajutorul hexafluorurii de uraniu, UFg. In 


plus, fluorurile metalelor grele sunt substanţe foarte active. 


Bartlett a reactivat PtFg cu oxigen și a obținut un compus foarte 
curios. Oxigenul este conţinut în el sub forma unei molecule 05 
încărcată pozitiv, o moleculă care și-a pierdut un electron. Și ce-i atât 
de neobișnuit în asta? Neobișnuit este faptul că este foarte dificil de 
a rupe un electron din molecula de oxigen, pentru că acest lucru 
necesită multă energie. S-a stabilit că hexafluorura de platină este 


capabilă de a îndepărta un electron din molecula de oxigen. 


îndepărtarea unui electron din straturile exterioare ale atomilor 
gazelor inerte necesită, de asemenea, multă energie. Există aici o 
regularitate în conformitate cu care cu cât gazul inert este mai greu 
cu atât cantitatea de energie necesară este mai mică. Și s-a găsit că 
este mai ușor ca să faci să plece din atomul de xenon unul dintre 
electronii săi decât să îndepărtezi un electron din molecula de 


oxigen. 


Și așa... Aici începe lucrul cel mai interesant! Bartlett a decis să 
facă ca hexafluorura de platină să fure un electron de la atomul de 
xenon. Şi a avut succes — primul compus chimic al unui gaz inert s-a 
născut în 1962. De aceea el arăta așa: XePtFg. Şi este destul de 


stabil. Nimic asemănător compușilor heliului cu platina sau mercurul. 


Și bobul abia vizibil a început să încolțească. Mugurul care a 
început să crească ca un bambus a devenit o nouă direcţie în 
chimie, chimia gazelor inerte. Nu cu mult în urmă mulți oameni de 
știință erau încă foarte sceptici. Astăzi ei au la dispoziție peste 30 de 
compuși chimici ai gazelor inerte, în principal fluoruri ale xenonului, 


kriptonului și radonului. 


Și astfel. Mitul infailibilităţii straturilor exterioare electronice ale 


gazelor nobile s-a destrămat. 


Dar cum este structura moleculară a diferiților compuși ai gazelor 
inerte? Oamenii de ştiinţă sunt abia la începutul înţelegerii lor. S-a 
arătat că atomii pot avea un „stoc mai mare de valenţe decât s-a 


crezut anterior. 


Pe vremuri conceptul de valență era bazat pe recunoașterea 
stabilităţii speciale, a infailibilităţii stratului cu 8 electroni. Acum, 
chimiștii se întreabă dacă totul era așa de clar în aceste teorii? 
Poate voi dragi cititori veţi contribui la dezvăluirea noilor legi în 


aceste probleme... 


O altă neconcordanță? Cum trebuie acționat? 


.„„Se spune că odată un om a intrat într-un institut de cercetare 
cu un pliant sub braţ. El și-a întins hârtiile înaintea oamenilor de 


știință și a declarat pe un ton ce nu suferea nicio obiecţie: 


„Tabelul lui Mendeleev trebuie să aibă 7 grupe de elemente, nici 


mai mult nici mai puțin”. 


„Cum asta?” au întrebat cu surprindere oamenii de știință. 


„Foarte simplu. Numărul 7 ascunde un sens profund! Sunt 7 culori 


în spectru, 7 note în scara muzicală..., 


Era clar că omul din faţa lor nu era chiar întreg la minte. De aceea 


chimiștii i-au replicat în glumă: 


„Nu uita că sunt și șapte găuri în capul omului!” a spus unul dintre 


ei, zâmbind. 


„ȘI șapte pilde de învăţătură!”, a adăugat un altul. 


Lucrurile s-au petrecut întocmai, într-un institut de cercetări din 


Moscova. 


Istoria Sistemului periodic a cunoscut multe asemenea întâmplări. 
S-au făcut încercări peste încercări pentru a-l remodela, dar de 


multe ori ele erau rezultatul acţiunii celor care doreau să fie originali. 


Marea descoperire a lui Mendeleev și-a aniversat în 1969 o sută 
de ani. Și când te gândești că în urma acestei date chiar chimiștii 
serioși au ajuns la concluzia că ceva va trebui să se schimbe în 


Sistemul periodic. 


A fost o vreme când chimiștii nu puteau să denumească 
elementele grupei zero, elemente chimice. Acum este însă invers. 
Este mai degrabă nepotrivit să numești aceste elemente ale grupei 
Zero, inerte. Abia a trecut o lună și revistele de chimie publicau 
câteva articole despre elementele iner... iertaţi-mă, elementele 


grupei zero. 


Din diferite țări vin informaţii despre sinteza noilor compuși ai 
kriptonului, xenonului și radonului. Xenonul bi-, tetra- și hexavalent, 
kriptonul tetravalent, termeni care erau, acum zece ani, de 


neimaginat, devin obișnuiți. 


„Coşmarul fluorurilor xenonului atârnă deasupra Tabelului lui 


Mendeleev!" — exclamase cu oroare un «eminent om de știință. 


Deși ei exagerase puţin, acest „coșmar' trebuia să se sfârșească 


odată și odată. Dar cum? 


lată ce au sugerat oamenii de știință: trimiteţi conceptul de „grupă 
zero” la arhiva istoriei științei și plasați gazele inerte în grupa a 8-a, 


considerând că ele au 8 electroni în stratul lor exterior... 


Dar stai! în tabelul lui Mendeleev, grupa a 8-a este deja 
„construită”. Această grupă conţine 9 elemente: fier, cobalt, nichel, 


ruteniu, rodiu, paladiu, osmiu, iridiu și platina. 
Ce s-ar putea face? 


Pe de altă parte, chimiștii au ajuns la o altă nepotrivire. Aspectul 
familiar al Tabelului periodic trebuie să fie schimbat, și asta foarte 


rapid. 


Simplu, dar nu ușor de realizat căci există o piedică, care nu este 


alta decât „bătrâna” grupă a 8-a. Unde s-o plasezi? 


„Omnivorul” 


lată ce a spus eminentul savant sovietic A. E. Fersman. „Deoarece 
lumea nu a cunoscut un element mai fioros, natura nu a produs o 
substanță chimică mai activă decât personajul principal al acestei 
povestiri”. În natură nu se găsește în stare liberă ci doar sub formă 


de compuși. 


Denumirea lui în limba engleză este „fluorine” și vine de la 


latinescul fluo, care înseamnă a zbura. 


În limba rusă se numește ftor și derivă de la grecescul 
„distrugător. Aceasta este a doua dar nu mai puţin importanta 
trăsătură a acestui reprezentant al grupei a 7-a a Tabelului lui 


Mendeleev. 


„Calea spre fluorul liber trece prin tragedia umană” s-a spus... 
ceea ce nu este lăudabil. Omul a descoperit 104 elemente. În 
căutarea de substanțe noi, simple, cercetătorii au întâmpinat o 
mulțime de dificultăţi, au cunoscut multe dezamăgiri, au devenit 
victimele unor curioase erori. Depistarea urmelor de elemente 


necunoscute i-a costat pe oamenii de știință un mare efort. 
Fluorul, elementul fluor în forma lui liberă, a costat vieți. 


În încercarea de a obține fluorul liber lista pierderilor suferite este 
lungă şi tristă. Knox, membru al Academiei Irlandeze de Științe, 
chimistul francez Niklesse, cercetătorul belgian Layette, toți au căzut 
victimă „omnivorului”. Mulţi alţii au suferit răni serioase. Printre ei, 
chimiștii francezi Gay-Lussac și Thenard și chimistul englez 
Humphry Davy. Au fost, fără îndoială, și cercetători necunoscuţi, pe 
care fluorul s-a răzbunat pentru încercarea lor insolentă de a-l izola 


din compușii săi. 


La 26 iunie 1876, când Henry Moissan a raportat Academiei 
Franceze de Ştiinte că a obținut, în sfârșit, fluorul liber, avea un 


bandaj negru peste unul din ochi... 


Chimistul francez Moissan a fost primul care a descoperit cum 


arată elementul fluor în stare liberă. 


Și trebuie să fie adevărat că multor oameni de știință le era teamă 


să lucreze cu acest element. 


În secolul XX, oamenii de știință au găsit metode să înfrâneze furia 
fluorului, au găsit mijloace să-l facă folositor. Chimia acestui element 


a devenit acum un larg câmp independent al chimiei anorganice. 


„Geniul” teribil al sticlei a fost subjugat, iar eforturile numeroșilor 


luptători pentru obţinerea fluorului liber, pe deplin răsplătite. 


Multe tipuri de frigidere moderne folosesc ca agent de răcire 
freonul. Chimiștii au un nume mai complicat pentru această 
substanță, difluorodiclormetan,  fluorul fiind un constituent 


indispensabil al acesteia. 


Deși „distrugător”, fluorul poate forma compuși inofensivi care nu 
ard și nu se descompun și sunt insolubili în hidroxizi și acizi; fluorul 
liber nu-i atacă iar temperaturile foarte joase sau schimbările bruște 


de temperatură nu au nicio influență asupra lor. Unii compuși sunt 


solizi, alţii lichizi. Ei se numesc fluorocarburi și sunt produși de om, 
natura fiind incapabilă să-i inventeze. Unirea dintre fluor și carbon a 
devenit foarte folositoare, fluorocarburile fiind utilizate ca agent de 
răcire la motoare, pentru impregnarea țesăturilor speciale, ca 
lubrifiant sau izolator pentru diferite tipuri de echipament din industria 


chimică. 


În momentul în care oamenii de știință au fost preocupaţi de 
metodele de stocare a energiei nucleare, a devenit necesară 
separarea izotopilor uraniului, uraniul-235 și uraniul-238. Şi acest 
lucru, foarte complicat, a fost îndeplinit cu ajutorul compusului numit 


hexafluorură de uraniu. 


Fluorul a fost cel care i-a ajutat pe chimișşti să dovedească că 
gazele inerte nu erau deloc niște „deșeuri' chimice, așa cum s-a 
crezut. Primul compus al gazului inert hexon a fost compusul său cu 


fluorul. 


Și așa a început perioada de „muncă a fluorului. 


„Piatra filozofală” a lui Henning Brand 


Trăia odată, în Evul Mediu, în orașul german Hamburg, un 
negustor pe nume Henning Brand. Nu știm cât de descurcăreț era în 
tranzacţiile sale comerciale dar putem afirma că avea despre chimie 


o idee foarte vagă. 


El nu a putut rezista ideii de a încerca să devină omul cel mai 
bogat din lume. Totul părea simplu; ceea ce avea de făcut era să 
găsească renumita „piatră filozofală”, care, pretindeau alchimiștii, 


putea preschimba în aur chiar o bucată de stâncă. 


.„„Anii treceau. Numele lui Brand era din ce în ce mai puțin 
pomenit în conversațiile dintre negustori, iar când îşi aminteau de el 
dădeau cu tristeţe din cap. Între timp Brand dizolva, amesteca, 
separa și calcina diferite minerale și amestecuri iar mâinile îi erau 


acoperite cu arsuri provocate de acizi și substanţe alcaline. 


a 


lată însă că într-o seară norocul i-a surâs negustorului nostru. In 
fundul retortei sale se putea observa o substanţă albă ca zăpada, 
care, arzând cu repeziciune, forma un fum gros, asfixiant. Și lucrul 
cel mai curios era că lumina în întuneric. Lumina rece pe care o 
emana era atât de strălucitoare că Brand putea să citească la ea 
tratatele sale vechi de alchimie (pentru el aceste tratate luaseră locul 


scrisorilor și chitanţelor de afaceri). 


..„.„Astfel, printr-o simplă întâmplare a fost descoperit elementul 


chimic numit fosfor. Numele lui vine de la. Grecescul „purtător de 


lumină”. 


Fosforul este componentul principal al multor compuși 
fosforescenţi. Vă amintiţi de renumitul câine din Baskerville pe care 


voia să-l vâneze Sherlock Holmes? Gura lui era mânjită cu fosfor! 


Niciun alt reprezentant al Tabelului periodic nu posedă o 


asemenea proprietate. 
Proprietăţile sale utile importante sunt multiple. 
Odată, chimistul german Moleschott a spus: 


„Fără fosfor nu există gândire”. Ceea ce este adevărat, pentru că 


țesuturile cerebrale conţin mulți compuși ai fosforului. 


Nici viața nu poate exista fără fosfor. Fără procese respiratorii nu 
se poate trăi, iar mușchii n-ar putea stoca energie. Fosforul este, 
deci, o „cărămidă” importantă a organismului; să ne gândim doar la 
faptul că fosfatul de calciu este componentul principal al țesutului 


OSOS. 


Însufleţirea neînsufleţitului nu este la fel de bună ca piatra 


filozofală? 


De ce strălucește fosforul? 


Deasupra fosforului alb există întotdeauna un nor de vapori de 
fosfor. Acești vapori se oxidează, degajând o mare cantitate de 


energie care, excitând atomii de fosfor, determină fosforescenţa. 


Aroma prospețimii sau trecerea cantităţii într-o calitate 


concretă 


După o furtună atmosfera devine mai curată. Aerul este clar și plin 


de prospeţime. 


Și acesta nu este doar o imagine poetică. Trăsnetul duce la 
formarea în atmosferă a gazului numit ozon, gaz ce face aerul mai 


curat. 


Ozonul este în principal oxigen. Diferenţa este că molecula de 


oxigen conţine doi atomi, în timp ce molecula de ozon conţine trei. 


O> și O3 — ar putea un atom în plus sau în minus să determine o 


diferenţă atât de mare? 


Da, ozonul și oxigenul sunt substanțe în întregime diferite. 


Fără oxigen nu există viață; ozonul în cantități mari omoară orice 
ființă. După fluor, este cel mai puternic agent de oxidare. Dacă îl 
combinăm cu substanţe organice, le distruge imediat. Metalele, cu 
excepția aurului și platinei, sunt atacate de ozon, trecând rapid în 


oxizi. 


Ozonul e cu „două feţe”! „Asasin” al formelor vii, el este și 


promotorul vieţii pe pământ. 


Acest paradox este ușor de explicat. Radiațiile solare nu sunt 
uniforme. Ele conțin și ceea ce se cunoaște sub numele de raze 
ultraviolete (UV). Dacă toate aceste radiaţii ar atinge suprafața 
Pământului, viaţa ar fi imposibilă, pentru că ele poartă o imensă 


cantitate de energie, fatală pentru organismele vii. 


Din fericire doar o mică parte din radiaţiile UV ale Soarelui ating 
suprafața Pământului. Cele mai multe își pierd energia în atmosferă, 
la o altitudine de 20—30 km. La acest nivel al păturii de aer ce 
acoperă planeta noastră există o mare cantitate de ozon care 


absoarbe razele UV. 


De altfel, una din recentele teorii ale originii vieţii pe Pământ leagă 
apariția primului organism de perioada formării stratului de ozon în 


atmosferă. 


Oamenii au nevoie de ozon și încă într-o cantitate mare. 


Ei, și în primul rând chimiștii au nevoie de mii și mii de tone de 


ozon. 


Industria chimică ar fi încântată să folosească uluitoarea putere de 


oxidare a ozonului. 


Muncitorii din industria petrolului ar fi bucuroși să-se „închine” în 


fata ozonului. 


Petrolul multor zăcăminte petrolifere conţine sulf. Țiţeiurile acide, 
cum au fost denumite, produc mari greutăţi, pentru simplul motiv că 
determină corodarea echipamentului utilizat, de exemplu, în boilerele 
centralelor electrice. Cu ajutorul ozonului, sulful din aceste tițeiuri 
poate fi îndepărtat și utilizat la obţinerea de acid sulfuric, dublându- 


se sau triplându-se producţia existentă. 


Noi consumăm apă clorurată. Deși este inofensivă „gustul ei este 
mai puţin plăcut decât cel al apei de izvor. Tratată cu ozon apa 
potabilă nu mai conţine bacterii patogene și capătă chiar un gust 


plăcut. 


Ozonul poate reîmprospăta cauciucurile vechi de automobile, 
poate înălbi celuloza, lâna și mai sunt încă multe lucruri care se pot 
face cu ajutorul lui. Tocmai de aceea oamenii de știință și inginerii se 
preocupă de design-ul unor ozonizoare industriale de mare 


capacitate. 


Acesta este ozonul! O3 ; nu este mai puţin important, decât O2. 
Filozofia a formulat de mult principiul dialectic al transformării 
cantităţii într-o nouă calitate. Exemplul oxigenului și ozonului este 


manifestarea cea mai grăitoare a dialecticii în chimie. 


Oamenii de știință cunosc și o moleculă cu patru, atomi de oxigen, 


O4. Acest „cuartet” este foarte instabil și, ca atare, proprietăţile sale 


încă necunoscute. 


Atât de simplă și totuși atât de minunată! 


Înainte de război rula la cinematograf o comedie simplă, „Volga, 
Volga”, în care un sacagiu cânta un cântec vesel despre felul cum își 


mina caii săi leneși. 


„Apa este necesară orișiunde 


Fără ea nu ești niciunde”... 


Cântecul a avut un mare succes, devenind chiar proverb. 


Deși simplu, el poartă implicaţii profunde, pentru că apa este într- 
adevăr substanţa nr. 1 în viață. Un atom de oxigen, plus doi atomi de 
hidrogen. Este probabil una din primele formule chimice pe care aţi 
învăţat-o. Încercaţi să vă imaginaţi ce ar deveni planeta noastră dacă 


apa ar dispărea de pe ea, deodată. 


. .„„Abisuri create în mări și oceane, găuri acoperite cu un strat 
gros de sare altădată dizolvat în apă. Albiile râurilor secate, izvoare 
care nu vor mai susura. Roci dezintegrate în cenușă, căci apa 


fusese unul din principalii lor constituenți. 


Niciun tufiș, nicio floare, nicio ființă pe Pământul mort. lar 
deasupra lui un cer senin, de o culoare neobișnuit de 


înspăimântătoare..." 


Deși este un compus atât de simplu, acolo unde nu există apă, nu 


este posibilă viaţă și inteligenţă. 


De ce? În primul rând pentru că apa este cel mai important 


compus chimic din lume. 


Când Celsius a inventat termometrul și-a bazat împărțirea în 
subdiviziuni pe două valori, sau două constante: punctele de fierbere 


și de îngheț ale apei. El a, luat primul punct ca fiind 100°C și al 


doilea 0°C, împărțind intervalul dintre ele în 100 diviziuni. Astfel a 


apărut primul instrument de măsurat temperatura. 


Dar ce ar fi gândit Celsius dacă ar fi știut că, după cum s-a 
constatat recent, apa nu îngheaţă chiar la 0°C și nici nu fierbe la 
100°C? 


Din acest punct de vedere, oamenii de știință de azi au stabilit că 
apa este o „nereușită”. Este compusul cei mai plin de anomalii de pe 


glob. 


Oamenii de știință pretind că apa ar trebui să fiarbă la o 
temperatură cu 180° mai scăzută, adică la —80*C. În orice caz, 
regulile Sistemului periodic ar fi făcut-o să fiarbă la o temperatură 


atât de antarctică. 


Proprietățile elementelor din oricare grupă a sistemului periodic 
variază în mod regulat de la elementele ușoare la cele grele. De 
exemplu, punctul de fierbere. Proprietăţile compușilor nu variază 
după reguli dinainte stabilite, dar depind de locul elementelor în 
tabelul lui Mendeleev. Aceasta se referă, în particular, la compușii 


hidrogenului, la hidrurile elementelor aceleiași grupe. 


Apa poate fi numită hidrură de oxigen. Oxigenul face parte din 
grupa a 6-a, care include, de asemenea, sulful, seleniul, telurul și 


poloniul.  Moleculele  hidrurilor acestor elemente seamănă cu 


molecula apei: H2S, H>Se, H>Te și H2Po. Punctele de fierbere ale 
acestor compuși cresc de la sulf la fraţii săi mai grei. Și, cu totul 
neașteptat, găsim că punctul de fierbere al apei iese din această 
serie, fiind mult mai înalt decât ar trebui să fie. Apa refuză să asculte 
de regulile de comportare stabilite pentru Tabelul periodic și amână 
tranziţia ei în stare gazoasă cu 180°C. Aceasta este prima anomalie 


uluitoare a apei. 


A doua anomalie a apei este cea a punctului ei de îngheţ. Legea 
sistemului periodic arată că apa trebuie să solidifice la o temperatură 
de 100° sub zero. Apei nu îi pasă de această obligaţie supărătoare și 


îngheaţă la 0°C. 


Lipsa de bunăcuviinţă a apei sugerează că, pe Pământ, stările ei 
lichidă și solidă sunt anormale. 


Apa ar trebui să existe aici doar sub formă de vapori. Imaginaţi-vă 
o lume în care proprietăţile apei ar urma strict regulile Sistemului 
periodic. Pentru scriitorii de science-fiction o astfel de imagine unică 
ar fi o sursă excelentă pentru romane și povestiri amuzante. Pentru 
noi și oamenii de știință însă, este o dovadă în plus că Tabelul 
periodic are o structură mai complexă decât pare la prima vedere și 
că însușirile „locuitorilor” săi seamănă foarte mult cu cele ale unei 
lumi vii, prin aceea că ele nu pot fi delimitate de conexiuni definite. 


Apa este un personaj încăpățânat. 


De ce? 


Pentru că moleculele apei au o aranjare specifică și din această 
cauză posedă o abilitate pronunţată de a se atrage una pe cealaltă. 
Degeaba am încerca să căutăm o singură moleculă în paharul cu 
apă! Moleculele formează grupuri pe care oamenii de știință le 
numesc asociaţii. De aceea ar fi mult mai corect să se scrie formula 
apei (H20)p, n indicând numărul de molecule din asociaţie. 
Legăturile dintre moleculele de apă sunt foarte dificil de distrus, 
motiv pentru care ea îngheaţă și fierbe la temperaturi mai mari decât 


s-ar aștepta. 


„Gheaţa subţire de pe micul râu rece...” 


În 1913 știrea unei mari tragedii s-a răspândit în lumea întreagă. 
Uriașul transatlantic „Titanic” s-a ciocnit de un iceberg și s-a 
scufundat. Experții au dat diferite explicaţii catastrofei. S-a spus că 
datorită ceței căpitanul nu a putut vedea la timp uriașul munte de 


gheaţă plutitor de care vasul s-a ciocnit, scufundându-se. 


Concluzia chimiștilor este însă alta, cu totul neașteptată; Titanicul 


a fost victima unei alte anomalii a apei. 


Uriaşii de gheaţă — icebergurile — deși cântăresc zeci de mii de 
tone, plutesc la suprafața apei, fapt explicabil dacă ne gândim că 


gheața este mai ușoară decât apa. 


Dacă vreţi să dizolvați un metal și-l introduceți într-un lichid el se 
va scufunda imediat. Densitatea oricărei substanţe în stare solidă 
este mai mare decât în cea, lichidă. Gheaţa și apa constituie o 
excepție uimitoare de la această regulă. Dacă n-ar exista această 
excepție, toate corpurile din apă ar îngheţa iarna iar vieţuitoarele ar 


pieri. 


Amintiţi-vă poemul lui Nekrasov: 


„Gheaţa subţire de pe micul râu rece 


Ca zahărul topit, în bucăţi trece..." 


Când vine gerul, gheaţa se întărește. Un drum de iarnă se poate 
întinde deasupra râului, dar sub stratul gros de gheaţă apa continuă 


să curgă. Râul nu îngheaţă niciodată în adâncuri. 


Gheaţa, starea solidă a apei, este o substanță specială. Există 
câteva feluri de gheaţă. Cea din natură se topeşte la 0°C. Oamenii 
de știință au obținut în laborator, folosind presiuni înalte, încă 6 
varietăţi de gheaţă. Cea mai fantastică dintre ele (gheaţa VII), numită 
și gheața roșie-caldă, a fost obținută la presiuni de peste 21 700 


atm. Ea se topește la 192*C, când presiunea este de 32 000 atm. 


S-ar părea că nu poate exista ceva mai obișnuit decât tabloul 


gheții topite! Dar ce lucruri surprinzătoare implică! 


La trecerea din starea solidă în cea lichidă, volumul crește. Când 
gheața se topește, volumul apei obținute se contractă și numai dacă 
temperatura continuă să crească, el se dilată. Acest fapt se 
datorește proprietății moleculelor de apă de a se atrage una pe 


cealaltă. 


La 4°C, densitatea apei este mai mare decât a gheții. 


Așa se explică de ce râurile, eleșteele, lacurile nu îngheaţă la fund 
chiar dacă apa este rece. Venirea primăverii face fiecăruia plăcere; 
ne-am simțit bine în zilele de aur ale toamnei. Primăvara veselă 


topește gheața își verdele îmbracă pădurea. 


Din nou rezultatul unei proprietăți anormale a apei! Pentru a topi 


gheaţa este necesară o cantitate de căldură mult mai mare decât 


cea necesară pentru topirea aceleiași cantităţi din oarecare altă 


substanţă. 


Când apa îngheaţă, această căldură este eliberată și prin cedarea 
ei gheața și apa încălzesc Pământul și aerul. Ele „imblânzesc' 
trecerea bruscă spre iarna grea și dau posibilitatea toamnei să 


domnească câteva săptămâni. 


Câte feluri de apă există pe Pământ? 


Oamenii de știință au găsit în natură trei izotopi ai hidrogenului 
care se pot combina cu oxigenul. Deci se poate vorbi de trei feluri de 
apă: apa de protiu, apa de deuteriu și apa de tritiu: H20, D20 și 
T20. 


Ar putea exista și „ape amestecate”, conținând în molecula lor, să 
zicem, un atom de protiu și un atom de deuteriu sau un atom de 
deuteriu și unul de tritiu. Acest lucru face să crească lista apelor: 
HDO, HTO și DTO. 


Dar și oxigenul conținut de apă este un amestec de trei izotopi: 


oxigen 16, oxigen 17 şi oxigen 18, primul fiind de departe cel mai 


răspândit. 


Ţinând seama de aceste varietăţi de oxigen pot fi adăugate pe 


listă alte 12 ape posibile. 


Scoţând un pahar eu apă dintr-un lac sau o fântână nu v-aţi 


gândit, probabil, niciodată că aveţi în pahar 18 feluri diferite de apă. 


Apa, indiferent de unde provine, este un amestec de diferite 
molecule, cea mai ușoară fiind H2046 iar cea mai grea T2018. 
Chimiştii pot obţine astăzi, în stare pură oricare din aceste 18 feluri 


de apă. 


Izotopii de hidrogen diferă perceptibil în ceea ce privește 
proprietăţile lor. Dar diferitele feluri de apă? Și ele diferă întrucâtva, 


de exemplu prin densități, puncte de fierbere și de topire. 


Mai mult, chiar și conţinutul relativ al diferitelor feluri de apă din 


natură este întotdeauna diferit de la un loc la altul. 


De exemplu, apa de la robinet conţine 150 g de apă grea, D20, la 
o tonă, în timp ce apa din Oceanul Pacific are 165 g apă grea la o 


tonă. O tonă de gheaţă din ghețarii caucazieni conţine 7 g apă grea, 


3 


mai mult decât 1 m” de apă de râu. 


Într-un cuvânt, compoziţia izotopică a apei este diferită. Acest lucru 
se explică prin puternicul proces de schimb continuu între izotopii 
existenţi în natură. Diferiţii izotopi de hidrogen și oxigen se înlocuiesc 


unul pe celălalt în diferite condiţii. 


Există oare un alt compus natural cu un număr atât de mare de 


forme? Nu, niciunul. 


Cea mai răspândită este, desigur, apa de protiu. Totuși, nici 
celelalte forme de apă nu pot fi neglijate. Unele dintre ele, în special 
apa grea, DỌ, sunt folosite în practică. Ea este utilizată la 
reactoarele nucleare pentru moderarea neutronilor ce produc 
fisiunea uraniului. Oamenii de știință folosesc diferite feluri de apă 


pentru investigaţiile din domeniul chimiei izotopilor. 


18 feluri de apă! Oare nu pot exista mai multe? Da, varietățile de 
apă pot fi numeroase. Pe lângă izotopii naturali, oxigenul are și 
izotopi artificiali, oxigen-14, oxigen-15, oxigen-19 și oxigen-20. 


Numărul izotopilor de hidrogen a crescut și el cu 4H și SH. 


Dacă ținem seama de izotopii artificiali ai hidrogenului și 
oxigenului, numărul speciilor de ape crește la peste 100. Puteți 


calcula și singuri numărul lor. 


„Apa vieţii”, apa dătătoare de viaţă, apa omniprezentă 


O mulţime de povești din folclorul diferitelor popoare au la bază 
legenda „apei vieții” care vindecă răni și îi reînvie pe morți, îl face pe 


fricos viteaz și crește puterea voinicului de 100 de ori. 


Nu întâmplător omul atribuie astfel de puteri magice apei. Adevărul 
este că trăim pe Pământ, suntem înconjurați de păduri verzi și 
câmpuri înflorite, ne plimbăm cu barca sau alergăm prin ploaie, 
schiem și patinăm iarna — toate datorită apei. Mai exact, proprietății 


moleculelor de apă de a forma asociaţii moleculare. 


Aceasta este una din condiţiile originii și dezvoltării vieţii pe 


Pământ. 


Istoria Pământului este în primul rând istoria apei. Apa a schimbat 


continuu și mai schimbă încă faţa planetei noastre. 


Apa este cel mai mare chimist din lume. Niciun proces natural nu 
are loc fără ea, fie că este vorba de formarea unei roci sau a unui 
nou minereu, fie că este o reacţie biochimică din organismul unei 


plante sau al unui animal. 


Chimiștii nu pot face nicio experienţă și nu pot obține noi compuși, 
fără apă. Ea este unul din cei mai buni solvenţi. Cele mai multe 


substanțe, înainte de a reacţiona, trebuie dizolvate în apă. 


Ce se întâmplă oare cu o substanţă la dizolvare? Forţele care 
acţionează între moleculele și atomii aflaţi la suprafaţă sunt slăbite 
de sute de ori și ca urmare ele difuzează în apă. O bucăţică de 
zahăr pusă într-un pahar cu ceai se desface în molecule. Sarea de 
bucătărie se desface în apă în ioni de Na+ și Cl-. Datorită structurii 
lor particulare, moleculele de apă posedă proprietatea de a atrage 
atomii și moleculele corpului care se dizolvă în ea. Mulţi alţi solvenți 


sunt inferiori apei din acest punct de vedere. 


Nu există rocă pe Pământ care să poată rezista la acţiunea 
distructivă a apei. Chiar și granitul cedează, încet dar sigur. Apa 
transportă substanţele și le dizolvă în mări și oceane. Este ceea ce 
face ca mările și oceanele să fie sărate, deși cu milioane de ani în 


urmă apa din ele era dulce. 


Secretele ţurțurelui 


Copiii adoră să se joace cu țurțuri. Sunt atât de frumoși și sclipitori. 
Înainte chiar de a ști ceva despre el, copilul l-a ţinut în guriţă. Este 


chiar atât de gustos? încercaţi să i-l luaţi și veţi vedea. 


Un capriciu copilăresc amuzant? Nu, este ceva mult mai serios 


decât pare la prima vedere. 


lată un experiment făcut pe pui de găină. Unui grup de pui i s-a dat 
să bea apă obișnuită, iar altui grup i s-a dat zăpada topită conţinând 
și bucăţi de-gheaţă. Testul nu putea fi mai simplu, dar rezultatele au 
fost surprinzătoare. Puii care consumau apa obișnuită erau liniștiți, în 
schimb bazinul cu zăpadă topită era veșnic un câmp de bătaie. Puii 


înghiţeau apa atât de lacom, ca pe ceva neobișnuit de gustos. 


O lună și jumătate mai târziu păsările au fost cântărite. Cele care 
băuseră apa din zăpadă topită erau mai grele și crescuseră mai mult 


decât cele care băuseră din apa obișnuită. 


Deci apa obţinută prin topirea zăpezii posedă unele proprietăţi 
minunate, foarte folositoare pentru organismele vii. Care este 


explicaţia? 


La început s-a crezut că este vorba de conţinutul mare în deuteriu 


al zăpezii topite. 


În concentraţii mici apa grea stimulează dezvoltarea organismelor 


vii. Acest lucru este însă doar parţial adevărat... 


Astăzi se crede că adevărata explicaţie stă în chiar procesul de 


topire. 


Gheaţa are o structură cristalină, dar și apa, este, putem spune, 
un cristal lichid. Moleculele apei nu sunt într-o stare de dezordine 
totală, ele formând un schelet strict funcţional, a cărui structură 


diferă de cea a gheții. 


Gheaţa își păstrează structura chiar și după topire. Apa topită este 
aparent un lichid, căci moleculele ei rămân în „formă de gheaţă”. De 
aceea activitatea chimică a apei din zăpada topită apare ca fiind mai 
mare decât a apei obișnuite. Zăpada topită participă mai ușor la o 


multitudine de procese biochimice. 


Într-un organism ea se combină cu diferite substanțe, mult mai 


ușor decât apa obișnuită. 


Oamenii de știință cred că structura apei dintr-un organism se 
aseamănă foarte mult cu structura gheții. Când apa obținută din 
zăpada topită este asimilată de un organism, structura ei — spre 
deosebire de structura apei obișnuite — nu suferă nicio rearanjare a 


moleculelor și deci nu se cheltuiește energie. 


Deci rolul zăpezii topite pentru viaţă este foarte mare; 


O firimitură de lingvistică sau despre două lucruri foarte 


diferite 


Fără cuvinte nu poate exista limbajul, fără litere nu pot exista 
cuvinte. Începem să studiem limba prin învăţarea alfabetului. Orice 
alfabet conţine 2 feluri de litere, consoane și vocale. Fără ele 
limbajul nu ar avea sens. Există un roman știinţifico-fantastic în care 
locuitorii unei planete necunoscute își vorbesc unul altuia cu ajutorul 


sunetelor formate doar din consoane. Dar aceasta este doar ficțiune! 


Natura ne vorbește prin limbajul compușilor chimici. Fiecare din 
aceștia este un fel de combinaţie de „litere” chimice, sau elemente 
aflate pe Pământ. Numărul unor astfel de „vorbe” depășește 3 
milioane, dar în alfabetul chimic există doar 100 de „litere'. Acest 
alfabet conţine. „vocale” și „consoane'. Elementele chimice au fost 


împărţite în două grupe: nemetale și metale. 


Nemetalele sunt mult mai puţin numeroase decât metalele. 


Raportul dintre ele seamănă cu un scor de la baschet 21:38... Exact 


ca în limbajul uman, care are mai puţine vocale decât consoane. O 


combinaţie formată doar din vocale nu ar avea niciun sens. 


În limbajul chimic, combinaţiile formate doar din „vocale” 
(nemetale) sunt destul de obișnuite. Întreaga viaţă de pe Pământ își 


datorează existența compușilor nemetalelor. 


De aceea, oamenii de știință numesc cele 4 nemetale principale, 
carbonul, azotul, oxigenul și hidrogenul, „organogene', adică 
substanţe care dau naștere vieţii organice. Dacă adăugăm fosforul și 
sulful, avem cele 6 „cărămizi” folosite de natură pentru construcţia 
proteinelor și hidrocarburilor, grăsimilor și vitaminelor, adică a tuturor 


compușilor chimici vitali. 


Două nemetale, oxigenul și siliciul (două vocale ale alfabetului 
chimic), se combină pentru a forma substanţa SiO5, fundaţia 
Pământului, un fel de ciment care susţine toate pietrele și mineralele 


să nu cadă. 


Și astfel nu ne mai trebuie mult pentru a completa lista „vocalelor” 
din „alfabetul” chimiei. Am avea de adăugat halogenii, gazele rare 
ale grupei zero (heliul și fraţii săi) și trei elemente nu foarte 


cunoscute, borul, seleniul și telurul. 


Totuși ar fi greșit să spunem că pe Pământ există doar nemetale. 


Oamenii de știință au găsit mai mult de 70 de elemente chimice 
diferite în organismul uman, incluzând toate nemetalele și un număr 


mare de metale, de la fier la elementele radioactive, chiar și uraniu. 


Motivul pentru care există mai multe consoane decât vocale în 
limbajul uman, a fost pentru mult timp un punct de controversă 


pentru lingviști. 


Chimiștii se întrebau de ce există în sistemul periodic două grupe 
diferite, metalele și nemetalele. Elementele acestor grupe, deși 
diferă foarte mult unele de altele, au și unele proprietăţi 


asemănătoare. 


De ce „două lucruri foarte diferite”? 


Un mucalit remarca odată că ceea ce deosebește oamenii de 


animale este simţul umorului și simțul experienţei istorice. 


Fiinţa omenească este capabilă de a face „haz de necaz” și de a 
nu persevera în greșeală. Putem adăuga și calitatea de a întreba „de 


ce" și de a încerca să găsească un răspuns la această întrebare. 


Acum permiteţi-ne să folosim acest „de ce”. 


De exemplu, de ce nemetalele nu sunt egal distribuite în „casa 
mare”, și sunt adunate într-o anumită parte a ei. Metalele sunt 
metale, nemetalele sunt nemetale dar totuși, care este diferenţa 


dintre ele? Pentru început este o întrebare bună. 


Când două elemente (nu are importanţă care) reacționează între 


ele, straturile electronice exterioare se rearanjează. 


Atomii unuia dintre elemente cedează electroni, care sunt 


acceptaţi de atomii celuilalt element. 


Diferenţa dintre metale și nemetale are la bază această lege 


chimică foarte importantă. 


Nemetalele sunt capabile de două acțiuni opuse: în general ele 
primesc electroni, dar sunt capabile și să-i cedeze. Nemetalele își 
schimbă comportarea în funcţie de împrejurări. Dacă găsesc că este 
mai avantajos să accepte electroni, nemetalele vor apărea ca ioni 
negativi. Dacă nu, vor forma ioni pozitivi. Doar fluorul și oxigenul nu 


iac niciun compromis; ei nu cedează niciodată electroni. 


Metalele sunt mai puțin „diplomate” și mult mai conservatoare în 
obiceiuri. Motto-ul lor este invariabil același: „să cedeze electronii, nu 

să-i primească”. În felul acesta formează ioni încărcaţi pozitiv. 


Câștigul de electroni nu este scopul lor. Aceasta este legea rigidă a 


comportării metalelor. 


Chimiștii meticuloși au găsit totuși excepții de la această lege 
strictă. Există caractere neconsecvente chiar printre metale. Două, 
doar două metale manifestă trăsături „nemetalice”. Este vorba de 
astatiniu și reniu (ocupanţii „apartamentelor” nr. 85 și nr. 75 din 
Tabelul lui Mendeleev), care formează ioni negativi monovalențţi. Ele 


sunt oile negre ale familiei intransigente a metalelor... 


Care atom își „părăseşte mai ușor electronii săi și care îi acceptă 
mai ușor? Atomii care au în stratul exterior puţini electroni găsesc că 
este mai convenabil să-i cedeze. Cei care, dimpotrivă, au mai mulţi 
electroni în stratul exterior, acceptă cu ușurință electroni, pentru a-și 
completa octetul. Metalele alcaline au doar un singur electron în 
ultimul strat și deci nu au nimic împotrivă să-l cedeze. Făcând acest 
lucru, ele capătă o configuraţie stabilă, de gaz inert. De aceea 
metalele alcaline sunt din punct de vedere chimic cele mai active 
dintre metale. „Cel mai activ” dintre ele este franciul („apartament” nr. 
87). Cu cât un element dintr-o grupă este mai greu, cu atât atomul lui 
este mai mare și „puterea' nucleului asupra straturilor electronice 


exterioare mai mică. 


Cel mai „furios” din împărăţia nemetalelor este fluorul. El are 7 


electroni pe ultimul strat și deci, pentru a-l completa, are nevoie de 


încă un electron, pe care-l smulge cu lăcomie de la aproape oricare 


alt element din Sistemul periodic. 
Nimic nu poate rezista atacului furios al fluorului. 
Celelalte nemetale acceptă și ele mai ușor sau mai greu electroni. 


Abia acum înțelegem de ce sunt ele grupate, în principal, în partea 
dreaptă a tabelului: pentru că ele au mulţi electroni în straturile 
exterioare și pentru că acest lucru este posibil doar la atomii aflaţi la 


sfârșitul unei perioade. 


Încă doi „de ce” 


De ce sunt atât de multe metale și atât de puţine nemetale pe 


Pământ? 


Și de ce metalele seamănă între ele mai mult decât nemetalele? 
Astfel, în timp ce sulful și fosforul sau iodul și carbonul sunt de 
neconfundat, nici cel mai expert ochi nu poate deosebi totdeauna 


niobiul de tantal, potasiul de sodiu sau molibdenul de tungsten. 


Schimbând locul termenilor suma rămâne aceeași. Acesta este 
probabil unul din cele mai „rigide” principii din aritmetică, dar nu și 
din chimie, atunci când ne referim la structura învelișului de electroni 


ai atomului. 


Toate bune și frumoase câtă vreme este vorba de elementele 
perioadei a doua și a treia din tabelul periodic. Fiecăruia din aceste 
elemente i se adaugă electroni pe învelișul exterior. Odată cu 
adăugarea unui electron, proprietăţile noului element sunt complet 
diferite de cele ale predecesorului său. Siliciul nu seamănă cu 
aluminiul, sulful nu are nimic comun cu fosforul. Proprietăţile 
metalice fac curând loc celor nemetalice, deoarece cu cât un atom 
are mai mulţi electroni pe stratul exterior, cu atât se desparte mai 


greu de ei. 


Ajungem acum la a patra perioadă. Potasiul și calciul sunt metale 
veritabile. Ne așteptăm ca ele să fie urmate ele nemetale. Dar nu se 
întâmplă așa! Suntem dezamăgiţi, căci, începând cu scandiul, 
fiecare nou electron adăugat preferă penultimul înveliș și nu ultimul. 


» 


„Schimbarea locului termenilor...” Această schimbare modifică 


„suma" — suma proprietăţilor elementelor. 


Penultimul strat este mai conservator ca ultimul, afectând mult mai 
puţin proprietăţile chimice ale elementelor. Ca urmare diferenţa între 


elemente este mai puţin pronunţată. 


Scandiul ne amintește că al treilea înveliș electronic al său este 
incomplet: el ar fi trebuit să conţină 18 electroni, dar conţine numai 
10. 


Potasiul și calciul au uitat probabil de aceasta și și-au aranjat 
electronii nou adăugaţi pe ultimul strat. La scandiu, regula este 


restabilită. 


Penultimul strat se completează treptat, pe parcursul unei serii de 
zece elemente. Ultimul strat rămâne neschimbat, având numai doi 
electroni. Un astfel de număr mic de electroni pe stratul exterior al 
unui atom este caracteristic metalelor. lată de ce în intervalul 
scandiu— zinc sunt numai metale. De ce să accepte ele electroni pe 
ultimul strat atunci când formează compuși, dacă este mult mai ușor 
să cedeze cei doi electroni elementelor cu care reacționează? În 
plus, nu au nimic împotrivă să împrumute electroni de pe penultimul 
lor strat incomplet. Ca urmare, ele pot prezenta diferite valenţe 
pozitive. De exemplu, manganul poate fi pozitiv di-, tri-, tetra-, hexa- 


și chiar heptavalenit. 


Același lucru se observă și în următoarele perioade ale tabelului 


periodic. 


lată de ce există atât de multe metale și de ce ele sunt mult mai 


asemănătoare între ele decât nemetalele. 


Incosecvenţe 


A auzit cineva de oxigen hexavalent? Sau de fluor heptavalent? 


Nu, nimeni. 


Nu vreau să fim pesimiști, dar putem spune cu fermitate că în 
chimie nu se vor întâlni niciodată astfel de ioni de oxigen și de fluor. 
Nu există niciun motiv sub soare pentru care aceste elemente să 
piardă un număr atât de mare de electroni, când ele au nevoie de 
numai unul sau doi pentru a forma un octet, adică un strat de 
electroni stabil. lată de ce se cunosc atât de puţini compuși în care 
oxigenul manifestă valență pozitivă. De exemplu, s-a obţinut un oxid 


cu compoziția F5O, unde oxigenul este pozitiv bivalent. Aceasta este 


însă ceva ciudat pentru chimie, iar compușii fluorului pozitiv sunt de 


asemenea foarte rari. 


Într-un paragraf din „Regulile casei mari” se stabilea că cea mai 
mare valență pozitivă a unui element este egală cu numărul grupei 


căruia acesta îi aparţine. 


Deși oxigenul și fluorul încalcă această regulă, ele au fost 


totdeauna socotite în gruparea a șasea, respectiv a șaptea. Nimeni 


nu s-a gândit vreodată să le schimbe locul, deoarece în toate 
celelalte privințe comportarea chimică a oxigenului și fluorului nu 
diferă de modul de viaţă al vecinilor lor mai grei din celelalte încăperi 


ale „marii case”. 


Totuși, aceasta este o inconsecvenţă de care chimiștii sunt 
conștienți dar nu îi acordă importanţă deoarece ea nu modifică cu 


nimic arhitectura Tabelului lui Mendeleev. 
Dar iată o inconsecvenţă și mai mare. 


În Evul Mediu minerii găseau uneori minereuri ciudate, foarte 
asemănătoare cu cele de fier. Necazul era ea fierul nu putea fi extras 
din ele. Minerii au atribuit eșecul lor unor farse făcute de spiriduși 
vicleni, ca așa-numitul Kobold în Germania, sau răutăciosul drăcușor 
Nick. 


Mai târziu s-a lămurit faptul că spiritele viclene nu aveau nimic de 
a face cu aceasta. Minereurile nu conţineau fier ci alte două metale 
asemănătoare. În amintirea acestor nereușite, ele au fost numite 


cobalt și nichel. 


Tot în Evul Mediu, conchistadorii spanioli au găsit o substanţă 
metalică ciudată pe malurile râului Platino del Pino din America de 
Sud. Acest metal ciudat, lucios, greu, care nu se dizolvă în niciun 


acid, a fost numit platină. Trei secole mai târziu, s-a descoperit că 


platina se găsește aproape întotdeauna însoţită de alte cinci metale: 
ruteniu, rodiu, paladiu, osmiu și iridiu. Aceste șase metale rare se 
deosebesc cu greu între ele, grupul practic inseparabil fiind cunoscut 


sub numele de familia platinei. 
A venit apoi vremea așezării lor în marea casă. 


Sunteţi probabil pregătiți să ascultați o poveste amuzantă despre 
cum s-au petrecut lucrurile și cum au reușit savanții să depășească 
greutăţile una câte una. Ne pare rău că vă dezamăgim, dar totul a 


fost foarte simplu. 


Originalitate în arhitectură 


Aţi văzut vreodată o casă cu toate încăperile și apartamentele sale 
proiectate identic, după un proiect tip, cu excepţia uneia ce diferă 
total de rest, ca și când ar fi fost făcută de un alt arhitect? Probabil 


că nu. 


Ei bine, „marea casă” este o astfel de structură curioasă. 


Mendeleev a conceput una din secţiunile Tabelului său într-un mod 
cu totul unic. Trebuie să amintim că el a fost nevoit să facă aceasta. 
Este vorba de grupa a opta a sistemului periodic. Elementele din 
această grupă sunt aranjate în triplete. Mai mult, ele nu se află 
fiecare pe câte un nivel ci sunt aranjate în perioadele lungi ale 
Tabelului. Fierul cobaltul și nichelul se află în una din ele, metalele 


platinice în celelalte două. 


Mendeleev s-a străduit să găsească locuri mai potrivite acestor 
elemente. Dar în cele din urmă el a fost obligat să adauge o a opta 


grupă * Tabelului periodic. 


* În formele moderne ale Sistemului periodic al elementelor, fierul, ruteniul și osmiul 
formează grupa 8 b, cobaltul, rodiul și iridiul, grupa 9 b, nichelul, paladiul și platina, grupa 10 


b (v. C. D. Neniţescu „Chimie generală”. Ed. Didactică și pedagogică, București, 1972). 


De ce a opta? Simplu, pentru că grupa anterioară acesteia este 
grupa a șaptea, cea care conţine halogenii. Dar numărul grupei este 
aici pur formal. O valență de plus opt (+8) în grupa a opta este mai 
degrabă o excepţie decât o regulă. Numai ruteniul și osmiul încearcă 
să se conformeze, deși o fac cu greutate: oxizii lor, RuO4 și OsO4, 


sunt instabili. 


Niciunul din celelalte metale nu au atins vreodată asemenea 


„înălţimi”, deși oamenii de știință se străduiesc să le ajute. 


Să rezolvăm împreună această „șaradă”. 


De notat că metalele platinice participă la reacţii chimice într-un 
mod moderat. lată de ce chimiștii utilizează adeseori pentru 
experienţele lor, materiale de laborator din platină. Platina și 
însoțitorii ei sunt printre metale ceea ce erau „gazele nobile”. Deci nu 
fără motiv au fost numite „nobile” cu secole în urmă. Important este 


faptul că se găsesc în natură în stare nativă, necombinată. 


Să luăm, de exemplu, fierul. Fierul obișnuit se comportă chimic ca 


un element cu activitate moderată. Fierul pur este foarte stabil. 


Apropo! Aici este ceva la care trebuie să ne gândim. Poate multe 
dintre elemente, nu numai metalele, sunt foarte rezistente la atacul 


chimic atunci când se găsesc într-o stare de puritate avansată. 


De această „noblețe? este răspunzător penultimul și nu ultimul 
strat electronic al atomilor metalelor platinice. Lui îi lipsesc numai 
foarte puţini electroni pentru a completa setul de optsprezece, un 
strat electronic de 18 electroni fiind o structură foarte stabilă. lată de 
ce metalele platinice nu au tendinţa de a pierde electroni din acest 


strat. Ele nici nu acceptă electroni, deoarece sunt totuși metale. 


Această nehotărâre a metalelor platinice este cauza comportării 


lor ciudate. 


Totuși, grupa a opta nu se potrivește prea bine modului în care 
este conceput Tabelul lui Mendeleev. Pentru a evita această 
inconsecvenţă, chimișştii au sugerat combinarea grupei a opta cu 


grupa zero într-o singură grupă. * 


Viitorul va hotărî dacă acest lucru trebuie sau nu făcut. 


* v. şi nota de la pag. 66. 


Cei 14 gemeni 


Se numesc „lantanide”. Numele lor se datorează faptului că fiecare 
din ele (14 în total) seamănă cu elementul lantan și toate între ele, 
ca tot atâtea picături de apă. Datorită acestei uimitoare asemănări 
chimice, ele sunt așezate toate într-o singură încăpere, cea a 


lantanului, care are în tabel numărul 57. 


Nu cumva este la mijloc o teribilă neînțelegere? 


Mendeleev însuși ca și mulți alți oameni de știință au stabilit că 


fiecare element ocupă în tabel un singur loc, bine determinat. Dar 


aici, 14 locatari s-au înghesuit în aceeași încăpere, toți fiind 


elemente ale grupei a 3-a și a perioadei a 6-a ale Tabelului. 


De ce nu ar putea fi împărţiţi printre celelalte grupe? Mulţi chimiști 
au încercat acest lucru, printre ei fiind și Mendeleev. Ei au plasat 
ceriul în grupa a patra, praseodimul în a cincea, neodimul în a șasea 


etc. Dar această distribuire nu este logică. 


Subgrupele principale și secundare ale Tabelului lui Mendeleev 
conţin elemente similare. Dar ceriul are foarte puţine în comun cu 
Zirconiul, iar praseodimul și neodimul sunt străine niobiului şi 


molibdenului. 


Nici celelalte elemente dintre pământurile rare — cum se mai 
numesc lantanul și lantanidele — nu își găsesc rude în grupele 


respective. Pe de altă parte ele seamănă între ele ca fraţii gemeni. 


Când chimiștii au fost întrebaţi în ce încăperi ale tabelului să se 


plaseze lantanidele, au ridicat din umeri. 


Într-adevăr, ce ar fi putut spune când încă nu cunoșteau motivul 


asemănării uimitoare a lantanidelor? 


Explicaţia pare a fi însă simplă. 


Sistemul periodic are grupe de elemente ciudate, ale căror atomi 
au o constituție curioasă. Ultimul electron adăugat pentru a forma 
acești atomi nu se așază pe stratul ultim sau măcar penultim, ci 
pătrunde, conform unor legi fizice foarte stricte, până în stratul 


antepenultim. 


Aceste elemente se simt foarte bine în locurile respective și n-au 
niciun gând să-și părăsească locul, orice s-ar întâmpla. Ele participă 


la reacţii chimice numai în cazuri foarte rare. 


Deoarece toate lantanidele au trei electroni pe ultimul strat, ele 


sunt de regulă trivalente. 


Nu întâmplător numărul lantanidelor este nici mai mult nici mai 
puţin de 14. Aceasta deoarece există exact 14 locuri vacante pe 


antepenultimul strat al atomilor lor, strat care trebuie completat. 


lată de ce chimiștii au găsit potrivită plasarea tuturor lantanidelor 


într-o singură căsuţă, împreună cu lantanul. 


Lumea metalelor și paradoxurile ei 


a 


Peste optzeci de elemente din Sistemul periodic sunt metale. In 
general, ele se aseamănă între ele mai mult decât nemetalele. Totuși 


surprizele sunt fără sfârșit și în împărăţia metalelor. 


De exemplu, ce culori au diferitele metale? 


Metalurgiștii împart toate metalele în feroase și neferoase. 
Metalele feroase includ fierul și aliajele lui. Toate celelalte sunt 
metale neferoase, cu excepţia celor nobile, „măriile-lor” argintul, 


aurul, platina și altele. 


Aceasta este însă o împărțire foarte elementară și chiar metalele 


au obiecţii puternice faţă de o astfel de diferenţiere sumară. 


Fiecare metal are nuanța sa specifică. Fondul său întunecat, 


cenușiu sau argintiu, are întotdeauna o anumită culoare. 


Oamenii de știință s-au convins de aceasta studiind metalele în 
stare foarte pură. Multe din ele lăsate în aer se acoperă mai 
devreme sau mai târziu cu un strat foarte subțire de oxid, care 
ascunde adevărata lor culoare. Dar metalele pure prezintă o mare 
varietate de culori. Un ochi atent poate discerne metalele cu nuanțe 
albăstrui, albastre-verzui sau verzui, cu jocuri de nuanțe roșcate sau 
gălbui, gri-închis ca apa mării într-o zi noroasă de toamnă și argintii 


strălucitoare reflectând razele soarelui ca o oglindă. 


Culoarea unui metal depinde de mulţi factori. Printre altele depinde 
de metoda de obţinere. Un metal obţinut prin sinterizare are un 


aspect cu totul diferit de același metal turnat în lingouri. 


După greutate, metalele pot fi împărțite în: ușoare, medii și grele. 


Aceste „clase de greutate” au recordmenii lor. 


Litiul, sodiul și potasiul nu cad la fund în apă deoarece ele sunt 
mai ușoare decât apa. De exemplu, densitatea litiului este aproape 
1/2 din cea a apei, care este egală cu 1. Dacă nu ar fi un element 


atât de activ, litiul ar fi un material excelent pentru diverse scopuri. 


Imaginaţi-vă un automobil făcut în întregime din litiu. Din păcate, 


chimia respinge această idee atrăgătoare. 


Campionul la „categoria grea” este osmiul. Un centimetru cub din 
acest metal nobil cântărește 22,6 g. Pentru a echilibra o balanţă, pe 
unul din talerele căreia am așezat un cub de osmiu, pe celălalt 
trebuie să așezăm trei cuburi, având aceleași dimensiuni din cupru, 
două din plumb sau patru din ytriu. „Performanţele” vecinilor celor 
mai apropiaţi de osmiu și anume platina și iridiul sunt aproape la fel 


de mari. Metalele nobile sunt și cele mai grele metale. 


Duritatea metalelor a devenit proverbială. Dacă un om este 


a 


totdeauna liniștit, cu sânge rece, spunem că are „nervi de fier”. In 


lumea metalelor însă, situația este diferită. 


Aici fierul poate fi cu greu acceptat ca model de duritate. 
Campionul durității este cromul, care este ușor inferior diamantului. 
Deși pare paradoxal, cele mai dure elemente chimice nu sunt 
metalele. În fruntea scării convenţionale de duritate stă diamantul (o 
formă a carbonului) și borul cristalin. Fierul trebuie clasificat mai 
curând ca un metal moale: este dur numai pe jumătate cât cromul. 
Cât despre metalele ușoare, metalele alcaline, ele sunt moi ca 


ceara. 


Metale lichide și un metal gazos (?) 


Toate metalele sunt solide, dure sau moi. Aceasta este regula 
generală. Sunt însă și excepţii. Unele metale seamănă mai mult cu 
lichidele. O bucată de galiu sau una de cesiu se topește în palmă, 
deoarece punctul de topire al acestor metale este sub 30°C. 
Franciul, care nu a fost încă obţinut ca metal foarte pur, s-ar topi la 
temperatura camerei. Mercurul este un exemplu clasic de metal 
lichid, cunoscut de toată lumea. El îngheaţă la —39*C. Un important 
rival al mercurului, în această privinţă, este galiul, și iată de ce. 
Mercurul fierbe la o temperatură relativ joasă, aproximativ 300°C. 


Aceasta face imposibilă folosirea termometrelor cu mercur pentru 


măsurarea temperaturilor ridicate. În schimb, galiul se transformă în 


vapori la o temperatură de 2000*C. 


Niciun alt metal nu poate rămâne atât de mult timp în stare lichidă, 
adică să aibă un interval atât de mare între punctul său de topire și 
cel de fierbere. Aceasta face ca galiul să fie un material excelent 


pentru termometrele de temperaturi mari. 
lată un alt lucru deosebit de remarcabil. 


Oamenii de ştiinţă au dovedit în mod teoretic că dacă ar exista un 
analog al mercurului (un element cu un număr atomic foarte mare, 
un locatar al unui al șaptelea etaj imaginar — perioada a opta — al 
„casei mari”, necunoscut pe pământ), starea sa naturală în condiţii 
obișnuite ar fi gazoază. Un gaz cu proprietățile chimice ale unui 
metal! Vor studia oare vreodată oamenii de știință un astfel de 


element unic? 


Un fir de plumb poate fi topit la o flacără de chibrit. Foile de zinc se 


transformă în zinc lichid imediat ce sunt aruncate în foc. 


Pentru a lichefia însă tungstenul, tantalul sau reniul, temperatura 
trebuie să fie peste 3000*C. Aceste metale se topesc mai greu decât 
toate celelalte. lată de ce filamentele becurilor electrice cu 
incandescenţă sunt făcute din tungsten (wolfram) sau reniu. 


Punctele de fierbere ale unor metale sunt într-adevăr uriașe. De 


exemplu hafniul începe să fiarbă la 5400*C, temperatură aproape 


egală cu cea de pe suprafața Soarelui. 


Compuși neobișnuiți 


Care a fost primul compus chimic produs de om în mod deliberat? 


Istoria științei nu poate da un răspuns exact la această întrebare. 


Să ne luăm libertatea de a face anumite presupuneri în acest sens. 


Prima substanţă pe care a preparat-o omul, știind dinainte ce vrea 
să obțină, a fost un compus format din două metale, cupru și staniu. 
Am ocolit dinadins cuvântul „substanţă” pentru că compusul 
respectiv (cunoscut de obicei sub numele de bronz) este neobișnuit. 


El se numește aliaj. 


La început oamenii au învăţat să topească metalele din 
minereurile lor și numai după aceea să le combine între ele. Astfel, 
în zorii civilizaţiei apărea primul mugure al unei viitoare ramuri a 
chimiei, cunoscută astăzi sub numele de chimia metalelor. Structura 
compușilor metalici și nemetalici depinde de obicei de valența 


elementelor conținute. De exemplu, molecula sării de bucătărie 


conţine sodiu monovalent pozitiv și clor monovalent negativ. În 


molecula de amoniac, NH3, azotul trivalent negativ este legat de trei 


atomi de hidrogen monovalenţi pozitivi. Compuşii chimici formaţi de 
metale între ele (compuși intermetalici) de obicei nu ascultă de legile 
valenţei, iar compoziția lor nu are nicio legătură cu valența 
elementelor componente. Pentru acest motiv formulele compușilor 
intermetalici arată destul de ciudat. De exemplu, MgZns, KCd7, 


NaZn2 etc. Aceeași pereche de metale poate da adesea compuși 


intermetalici diferiți. De exemplu, sodiul și zincul formează nouă 


compuși diferiți. 


Metalele interacționează de regulă în stare topită. Dar, când se 
combină, ele nu formează întotdeauna compuși chimici. Uneori un 
metal se topește pur și simplu în alt metal. Rezultatul este un 
amestec omogen de compoziţie nedefinită, ce nu poate fi 
reprezentat printr-o anumită formulă chimică. Un astfel de amestec 


se numește soluție solidă. 


Există cohorte întregi de aliaje, nimeni nu și-a bătut vreodată capul 
să numere, măcar aproximativ, câte se cunosc și câte se pot obține 
în general. Ca și în cazul compușilor organici, această cifră ar fi 


probabil de ordinul milioanelor. 


Există aliaje compuse din numeroase metale, fiecare element nou 


adăugat având un efect specific asupra proprietăţilor aliajului. Sunt 


multe aliaje care conţin numai două metale, ele purtând numele de 
bimetalice, iar proprietăţile lor depind de proporția componentelor. 
Unele metale se amestecă ușor, în orice proporție. Astfel se obține 
bronzul (un aliaj de cupru și staniu) și alama (un aliaj de cupru și 
zinc). Alte metale, cum sunt cuprul și tungstenul (wolframul), nu se 
amestecă în orice condiţii. Oamenii de știință au reușit totuși să facă 
un aliaj din ele, printr-un procedeu neobișnuit, și anume folosind 
metalurgia pulberilor, adică sinterizarea pulberilor de cupru și 


wolfram sub presiune. 


Unele aliaje sunt lichide la temperatura camerei; altele sunt foarte 
rezistente la temperaturi înalte. Ultimele se utilizează în cantități mari 
în ingineria spaţială. În fine, există aliaje rezistente la cei mai 


puternici agenţi chimici și aliaje aproape la fel de dure ca diamantul. 


„Primul calculator electronic” în chimie 


Calculatoarele electronice pot face multe lucruri. Ele au fost 
învăţate să joace șah, să prevadă vremea, să descopere ce se 
petrece în adâncul stelelor îndepărtate, să facă calcule neînchipuit 


de dificile. 


Primul lucru pe care trebuie să-l ştii este realizarea programului lor 
de operații. Calculatoarele electronice își găsesc astăzi o utilizare tot 
mai largă și în chimie. Marile uzine automatizate sunt controlate de 
aceste instrumente. Cu ajutorul lor, cercetătorii învaţă totul despre 


numeroase procese chimice înainte de a le pune în practică... 


Dar chimiștii au la dispoziţie un „calculator electronic” destul de 
neobișnuit. El a fost inventat cam acum o sută de ani, înainte ca 


termenul de computer să fi apărut în vreo parte a lumii. 


Acest instrument remarcabil este Sistemul periodic al elementelor. 
El dă posibilitatea oamenilor de știință să facă ceea ce nici cei mai 
îndrăzneţi cercetători nu au îndrăznit înainte. Sistemul periodic a 
făcut posibil să se prevadă existența unor elemente necunoscute 
încă, nedescoperite în niciun laborator; și nu numai de a le 
presupune existența ci și de a le descrie proprietăţile. S-a putut 
spune dacă ele sunt metale sau nemetale, grele ca plumbul sau 
ușoare ca sodiul și în ce minereuri sau roci ar trebui căutate aceste 
elemente necunoscute. Răspunsul la astfel de întrebări a fost dat de 


„calculatorul electronic” inventat de Mendeleev. 


În 1875 savantul francez Paul Emile Lecoq de Boisbaudran a făcut 
colegilor săi o relatare importantă. El a reușit să determine prezenţa 
unui nou element într-un minereu de zinc; era un grăunte mic 


cântărind nu mai mult de un gram. Fiind un cercetător cu experienţă, 


a studiat proprietăţile galiului (acesta a fost numele dat noului 


element) sub toate aspectele și a scris un articol despre el. 


După un timp, poșta i-a adus lui de Boisbaudran un plic ce purta 
ștampila din St. Petersburg. În scurta scrisoare, chimistul francez a 
citit că cel care-i scria era de acord cu rezultatele sale, cu excepţia 
unui amănunt: greutatea specifică a galiului ar fi trebuit să fie 5,9 în 
loc de 4,7. 


Scrisoarea era semnată: D. Mendeleev. 


Lecoq de Boisbaudran era îngrijorat. Oare titanul rus al chimiei îl 


precedase în descoperirea noului element? 


Nu, Mendeleev nu avusese galiul în mâinile sale. El a făcut doar 
eficientă utilizarea Sistemului periodic. Ştia încă de mult că mai 
devreme sau mai târziu se va găsi un element necunoscut care să 
ocupe în tabel locul pe care acum îl avea galiul. El îi dăduse numele 
de eka-aluminiu, și prevăzuse natura sa chimică foarte exact, 


cunoscând proprietăţile vecinilor săi din Tabelul periodic. 


Mendeleev a prevăzut aproape douăsprezece alte elemente 
necunoscute în acea vreme și a descris proprietăţile lor, mai mult 
sau mai puțin complet. Numele lor actuale sunt: scandiu, germaniu, 
poloniu, astatiniu, hafniu, reniu, technețiu, franciu, radiu, actiniu și 


protactiniu. 


Majoritatea acestora au fost descoperite în jurul anului 1923. 


O „hibă” a calculatorului electronic 


Fizica și chimia au făcut un progres imens în al doilea deceniu al 
secolului nostru. În decursul a două decenii aceste științe au 
înregistrat nu mai puţine cuceriri decât de-a lungul întregii istorii a 


omenirii de până atunci. 


Dar descoperirea de noi elemente ajunse deodată la o staționare. 
În Tabelul periodic au rămas câteva spaţii, care trebuiau completate. 
Acestea erau căsuțele corespunzătoare numerelor atomice 43, 61, 
85 și 87. 


Ce elemente ciudate erau acestea care refuzau deschis să se 


stabilească în Tabelul periodic? 


Enigmaticul numărul 1, un element al grupei a 7-a, cu numărul 
atomic 43, situat între mangan și reniu și probabil cu proprietăţi 
asemănătoare acestor elemente. Trebuie căutat în minereurile de 


mangan. 


Enigmaticul numărul 2, un însoțitor al pământurilor rare, 


asemănător cu ele în toate aspectele. Numărul atomic 61. 


Enigmaticul numărul 3. Fratele mai mare al celui mai greu 
halogen, iodul. Ar putea fi o mare surpriză pentru chimiști, pentru că 
nu era imposibil ca proprietăţile lui să fie ușor metalice. Halogen și 
metal — ce exemplu strălucit de element cu două feţe! Apartamentul 


87 al „marii case' a fost păstrat pregătit pentru el. 


Enigmaticul numărul 4. Acesta este tot un element interesant. Cel 
mai furios, cel mai activ metal, care s-ar topi, numai dacă l-am ţine în 
palmă. Cel mai greu dintre metalele alcaline. Numărul său atomic 
este 87. 


Oamenii de știință alcătuiesc dosare amănunțite pentru 
enigmaticele elemente. Sherlock Holmes putea descoperi un 
criminal după scrumul unei ţigări pe care acesta a fumat-o, după mici 
pete de humă găsite pe pielea pantofilor. Aceste metode sunt însă 
nimic pe lângă metodele fine ale chimiștilor, care au învăţat să 


identifice cantităţi infinitezimale de substanțe necunoscute. 


Un detectiv inteligent este întotdeauna norocos. Chimiştii, nu. 
Toate eforturile lor de a descoperi misterioasele elemente și de a le 
așeza la locurile lor au dat greș. Ele au fost căutate peste tot: în 


scrumul țigărilor, în resturile plantelor, în cele mai rare și mai exotice 


minerale, mândria muzeelor; în apa mărilor și oceanelor. Totul în 


zadar! 


Pe raftul cu probleme nerezolvate a apărut o nouă scrisoare 
intitulată „Cazul misterioasei dispariţii a elementelor chimice 43, 61, 


85 și 87”. Un „caz disperat”, cum l-ar fi numit criminaliștii. 


Ar fi putut ajunge natura la nebănuitul truc de a elimina aceste 
elemente de pe linia substanţelor simple existente pe planeta 


noastră? Ar fi putut fi unul din capriciile sale ciudate?... 


Într-adevăr părea o vrajă. Se spune că nu există miracole, dar 
pentru motive necunoscute cele patru apartamente ale „casei mari” 
rămâneau libere. Ele au fost ocupate numai după ce savanții au 


învăţat să producă., artificial elemente chimice. 


Cum să transformi un element în altul 


În jurul nostru au loc numeroase reacţii chimice. Toate se supun 
autorităţii straturilor electronice. Un atom poate câștiga sau pierde 
electroni devenind ion încărcat negativ sau pozitiv. Un atom se poate 


combina cu alte sute sau mii de atomi, formând o moleculă 


gigantică. Dar el rămâne totdeauna purtătorul proprietăților aceluiași 


element. 


Carbonul formează peste trei milioane de compuși, dar în fiecare 
din ei, fie el dioxid de carbon, CO>, sau cel mai complicat antibiotic, 


carbonul rămâne carbon. 


Transformarea unui atom în altul implică rearanjarea nucleelor 


sale pentru a le modifica sarcina. 


Pentru efectuarea proceselor chimice, chimiștii utilizează 
temperaturi și presiuni înalte sau catalizatori, substanțe care, 


adăugate în cantităţi mici, accelerează reacțiile chimice. 


Temperaturile de mii de grade și presiunile de sute de mii de 
atmosfere nu reușesc să rearanjeze nucleul atomic. Un element nu 


poate fi transformat în altul în acest fel. 


Aceasta se poate realiza însă prin metodele unei noi științe numită 
chimie nucleară. „Temperaturile și presiunile” chimiei nucleare sunt 
protonii și neutronii, nucleele izotopilor de hidrogen greu (deuteroni), 
nucleele atomilor de heliu (particule alfa) și, în sfârșit, ionii 
elementelor ușoare din Tabelul lui Mendeleev, borul și oxigenul, 
neonul și argonul. Echipamentul chimic conţine reactoare nucleare 
(în care se formează anumite particule bombardante) și 


acceleratoare, separate complexe care să confere acestor particule 


viteze imense. Pentru a pătrunde în nucleul atomului, particula 
proiectil trebuie să posede o energie mare (în special dacă este 
încărcată pozitiv); aceasta face să depășească mai ușor acţiunea de 
respingere a sarcinii nucleului. Chimia nucleară are sistemul său 
propriu de simboluri, dar ecuaţiile reacţiilor seamănă cu ecuaţiile 


chimice „convenţionale. 


Datorită chimiei nucleare spaţiile goale ale Tabelului lui Mendeleev 


au fost în cele din urmă completate. 


Cuvântul grecesc „technetos” însemnând „artificial' a devenit 
numele primului element artificial preparat de om. Pe la sfârșitul 
anului 1936 s-a bombardat o placă de molibden cu un fascicul de 
deuteroni rapizi, acceleraţi într-un ciclotron. Deuteronii rapizi au 
pătruns prin învelișul de electroni ca un cuţit prin unt și au ajuns la 
nucleu. Ajungând la nucleu, fiecare deuteron, constând dintr-un 
proton și un neutron, s-a descompus, neutronul a fost deviat cu un 
anumit unghi, protonul fiind capturat de nucleu. Aceasta a crescut 
sarcina nucleară cu o unitate și, astfel, molibdenul care ocupă 
căsuţa nr. 42 s-a transformat în vecinul său din dreapta, elementul 
nr. 43. 


Ca și în chimia obișnuită, unde același compus poate fi obținut pe 
căi diferite, în chimia nucleară aceleași elemente pot fi preparate 


artificial prin intermediul a diferite reacții. 


Lumea a învăţat să producă kilograme de techneţiu în cea mai 
minunată fabrică din lume. Această fabrică este un reactor nuclear 
unde energia este produsă de neutroni lenți ce scindează nucleele 
de uraniu. Ele se rup în fragmente diferite, fiecare nucleu producând 
două fragmente. Aceste fragmente sunt nucleele atomice ale 


elementelor situate în centrul Tabelului lui Mendeleev. 


Prin fisiune, uraniul dă naștere la elemente care ocupă peste 30 
de căsuțe din Tabelul periodic, de la nr. 30 la nr. 64, incluzând 
technețiul și alt element ciudat care a fost căutat în zadar în scoarța 
Pământului, zeci de ani de-a rândul. Acesta a fost promețiul, 


locatarul căsuţei 61. 


Chimia nucleară a furnizat chimiștilor elemente mai grele decât 


uraniul. 


Pe lângă fragmente, fisiunea nucleelor de uraniu dă naștere la un 
mare număr de neutroni care pot fi preluaţi de nucleele nescindate. 
Astfel devine posibilă sinteza elementelor cu număr atomic 93, 94 și 


așa mai departe, cunoscute ca elemente transuranice. 


Chimia nucleară cunoaște multe metode de producere a acestor 


elemente. 


în prezent, se cunosc 12 elemente transuranice și anume, 


neptuniu, plutoniu, americiu, curiu, berkeliu, californiu, einsteiniu, 


fermiu, mendeleviu, lawrenciu și kurceatoviu, ultimul fiind cel mai 
greu element transuranic sintetizat în 1964 de un grup de fizicieni 
sovietici conduși de P. Flerov. Unul dintre elementele transuranice, 


având numărul atomic 102, nu a căpătat încă un nume. * 


* EI se numește nobeliu. 


Imaginaţi-vă surpriza unui zidar care, terminând de așezat 
cărămizile unui nou etaj al casei, descoperă a doua zi că toată 
munca lui a dispărut. Acesta este impasul cercetătorilor care 
studiază proprietăţile chimice ale elementelor transuranice. Aceste 
elemente sunt foarte instabile, viața lor fiind de ordinul minutelor sau 
chiar secundelor. Când lucrează cu elemente obișnuite, chimistul nu 
este presat de timp. Dar când are de a face cu reprezentanții cu 
viață scurtă ai Tabelului periodic, în special cu elementele 
transuranice grele, fiecare minut de cercetare cântărește „greutatea 
sa în aur’. Nu numai că obiectele de studiat pot să dispară în orice 
secundă, dar cantităţile de care dispune chimistul sunt limitate, 


uneori de numai câţiva atomi. 


Aceasta face necesară utilizarea unor metode speciale de 
cercetare. Ele sunt guvernate de o nouă ramură a chimiei, numită 


radiochimie, chimia elementelor radioactive. 


Moartea și veșnicia în lumea elementelor 


Vine o vreme când chimiștii devin într-un fel arheologi. Ei au 
învățat să aprecieze vârsta diferitelor minerale din scoarța 
Pământului, foarte asemănător cu arheologii care determină cu câte 


secole în urmă a fost făcută o podoabă de bronz sau un vas de lut. 


S-a găsit că unele minerale sunt vechi de peste patru miliarde și 
jumătate de ani. Ele sunt tot atât de vechi ca însăși planeta noastră, 
Pământul. Dar mineralele sunt compuși chimici. Ele constau din 


elemente. Așadar elementele sunt nemuritoare. 


Ni se pare absurdă întrebarea dacă un element poate muri? 


Moarte este soarta tristă a fiinţelor vii... 


Nu, această întrebare nu este chiar fără sens, cum pare la prima 


vedere. 


Există un fenomen fizic numit radioactivitate. El constă în 
descompunerea spontană a unor elemente (de fapt nuclee atomice). 
Unele nuclee eliberează electroni din profunzimea lor. Altele emit 


ceea ce se numesc particule alfa (nuclee de heliu). Altele se rup în 


două jumătăţi aproape egale, proces cunoscut sub numele de fisiune 


spontană. 


Toate elementele sunt radioactive? Nu, nu toate, ci mai ales cele 


de la sfârșitul Tabelului periodic, începând cu poloniul. 


Când se descompune, un element radioactiv nu dispare cu totul. 
El se transformă în altul. Lanţul transformărilor radioactive poate fi 


foarte lung. 


De exemplu, toriul și uraniul se transformă în cele din urmă în 
plumb stabil. Dar pe parcurs se nasc și dispar o serie de elemente 


radioactive. 


Elementele radioactive au longevităţi diferite. Unele pot exista timp 
de zeci de miliarde de ani înainte de a dispare complet. Viaţa altora 
este de ordinul minutelor sau chiar secundelor. Oamenii de ştiinţă 
apreciază longevitatea elementelor radioactive printr-o unitate 
specială numită perioadă de înjumătățire sau timp de înjumătățire. În 
această perioadă, orice cantitate dintr-un anumit element radioactiv 


se descompune exact în jumătate din greutatea sa iniţială. 


Timpul de înjumătățire a uraniului și a toriului este de câteva 
miliarde de ani. La elementele care se află înaintea lor în tabelul 
periodic, protactiniu, actiniu, radiu și franciu, radon, astatiniu și 


poloniu, situația este cu totul alta. Timpul lor de înjumătățire este 


mult mai scurt, în orice caz nu mai mult de o sută de mii de ani. 


Aceasta produce o nedumerire neașteptată. 


Cum se face că aceste elemente cu viaţă scurtă mai există pe 
Pământ știind că planeta noastră are o vechime cam de 5 miliarde 
de ani? Această perioadă de timp, greu de imaginat, ar fi fost destul 
de lungă pentru ca radiul, actiniul și alte elemente din grupul lor să fi 
dispărut de peste o sută de ori. Totuși, ele există și au fost ascunse 
în mineralele terestre veacuri de-a rândul. Este ca și când natura ar 


avea la dispoziţie un elixir care le păzește de dispariție. 


Dar nu acesta este adevărul. Pur și simplu ele reapar pentru că 
provin dintr-o sursă inepuizabilă, rezervele terestre de uraniu și toriu. 
Atât timp cât acești „patriarhi” radioactivi parcurg drumul lor lung și 
complex de transformări, formând în ultimă instanță plumb stabil, ei 
trebuie să-și continue transformarea în elemente intermediare. 
Astfel, între elementele chimice putem distinge două grupe mari și 


anume elemente primare și secundare. 


Elementele primare sunt toate elementele neradioactive plus 
uraniul și toriul ale căror timpi de înjumătățire sunt mai mari decât 


vârsta Pământului. Ele au fost martore la formarea Sistemului solar. 


Toate celelalte sunt elemente secundare. 


Totuși va veni o vreme când din Sistemul periodic vor lipsi câteva 
elemente. Acestea vor fi uraniul și toriul, sursa eternă de elemente 
secundare, care este totuși relativ eternă. Într-un anumit moment din 
viitor, peste câteva sute de miliarde de ani, ele vor dispare de pe fața 
Pământului și odată cu ele vor dispare și produșii transformărilor lor 


radioactive. 
Unui, doi, trei, mai multe... 


Cam la atât se reduceau posibilităţile de a număra ale omului 
primitiv. Aparatul său matematic conţinea numai două mărimi 


cantitative: „mult' și „puţin. 


Lumea folosea cam același criteriu și acum circa o sută de ani, 
când încerca să aprecieze cantităţile din diferitele elemente pe care 


planeta noastră le-a depozitat în „magaziile” ei. 


De exemplu, plumbul, zincul și argintul au găsit o largă aplicare în 


practică; ele erau în cantităţi „mari'. 


Deci aceste elemente au fost considerate abundente. Dar 
pământurile rare (lantanidele) erau rare pentru că ele se găseau cu 
greu în Pământ. Erau deci puţine. lată așadar ce simplu se raționa 


acum un secol. 


Primii care au cercetat cantităţile în care se găseau elementele 
chimice au avut de făcut o treabă ușoară. Contemporanii noștri se 
amuză gândindu-se la „activitatea” acestora. Și cum să nu râdă când 
astăzi se știe exact cât există din fiecare element! Când se poate 
spune chiar și câți atomi din fiecare element există în scoarța 
Pământului! Se știe cu siguranţă că așa-zisele pământuri rare sunt 
numai ceva mai puţin abundente în mineralele planetei noastre 


decât plumbul, zincul și argintul luate împreună. 


Estimarea riguroasă a rezervelor de elemente chimice a început 
cu o ispravă științifică a savantului american Clark. El a efectuat mai 
mult de 5500 de analize chimice ale unei mari varietăți de minerale 
de la tropice și din tundră, din toate felurile de apă de la cele mai 
îndepărtate lacuri și până la Oceanul Pacific. El a studiat probe din 
diferite soluri din toate părţile lumii. Munca sa titanică a durat 20 de 
ani. Datorită lui Clark și altor savanţi omenirea a căpătat o idee clară 


despre abundenta diferitelor elemente pe pământ. 


Așa s-a născut geochimia. Ea a creat povești atât de minunate, 


cum omul nu mai cunoscuse până atunci. 


S-a descoperit că primii 26 reprezentanţi ai Tabelului lui 
Mendeleev, de la hidrogen la fier, formează aproape întreaga scoarță 
a Pământului. Ei constituie 99,7% din greutatea sa, lăsând numai o 


mică parte, de 0,3% pentru restul de 67 elemente întâlnite în natură. 


Care din ele se găsește pe Pământ în cantitatea cea mai mare? 


Nici fierul, nici cuprul, nici staniul, deși omul le-a folosit timp de mii 
de ani și rezervele acestor metale par a fi imense, chiar inepuizabile. 
Cel mai abundent element este oxigenul. Dacă plasăm toate 
resursele de oxigen ale Pământului pe unul din talerele unei balante 
imaginare și toate celelalte elemente pe celălalt taler, ele vor fi 
aproape la echilibru. Aproape jumătate din scoarța Pământului este 
formată din oxigen. El se află pretutindeni: în apă, în atmosferă, într- 
un număr imens de roci, în orice animal sau plantă și peste tot are o 


pondere însemnată. 


Un sfert din scoarța Pământului este siliciu. El reprezintă baza 


lumii anorganice. 


În continuare, elementele Pământului se așază din punct de 
vedere al abundenței în următoarea ordine: aluminiu 7,4%; fier 4,2%; 
calciu 3,3%; sodiu 2,4%; potasiu și magneziu câte 2,35% fiecare; 
hidrogen 1% şi titan 0,6%. 


Acestea sunt cele mai abundente 10 elemente chimice ale 


planetei noastre. 


Dar care este cel mai puţin abundent element de pe Pământ? 


Există foarte puţin: aur, platină și metale platinice. lată de ce sunt 


ele atât de preţuite. 


Dar acest lucru reprezintă un paradox căci aurul a fost primele 
dintre metale care a devenit cunoscut omului. De asemenea, platina 
a fost descoperită înainte de a se fi auzit de oxigen, siliciu sau 


aluminiu. 


Metalele nobile au o caracteristică aparte. Ele nu se întâlnesc în 
natură sub formă de compuși, ci în stare nativă. Nu este necesar 
niciun efort pentru a le scoate din minereuri, iată de ce au fost găsite 


pe Pământ cu atât de multă vreme în urmă. 


Totuși, aceste metale nu iau „premiul” pentru raritate. Acest premiu 


se cuvine elementelor radioactive secundare. 


Am putea pe drept să le numim „elemente fantomă”. 


Geochimiștii ne spun că totalitatea cantităţii de poloniu de pe 
Pământ este de numai 9600 tone; cantitatea de radiu este și mai 
mică, 260 tone; există 26 000 tone de actiniu. Radiul și protactiniul 
sunt adevăraţi giganţi printre fantome; ele totalizează cam 100 
milioane tone, dar în comparație cu aurul și platina, aceasta este o 
cantitate foarte mică. Cât privește astatiniul și franciul, ele nu pot fi 


clasificate nici măcar ca fantome, pentru că există în cantităţi și mai 


mici. Rezervele terestre de astatiniu și franciu sunt măsurate — sună 


ridicol — în miligrame. 


Numele celui mai rar element de pe Pământ este astatiniul (69 


miligrame în toată scoarța Pământului). 


Primele elemente transuraniene, neptuniul și plutoniul, se găsesc 
de asemenea pe Pământ. Ele au apărut în natură ca urmare a unor 
reacţii nucleare foarte rare între uraniu și neutronii liberi. Aceste 
fantome se pot „lăuda' cu sute și mii de tone. Cât despre promețiu și 
techneţiu, care provin tot din uraniu (acesta fiind capabil de fisiune 
spontană, scindându-se în două fragmente aproximativ egale), nu se 
poate spune nimic. Oamenii de știință au găsit urme abia 
perceptibile de techneţiu și caută încă promeţiu în mineralele de 
uraniu. Trebuie inventată o balanţă pe care ar putea fi cântărite 


„rezervele” de promeţiu și techneţiu ale Pământului. 


A fost natura dreaptă? 


Astăzi oamenii de știință spun că toate elementele chimice 


cunoscute în natură pot fi detectate în orice probă de mineral. Toate 


— fără excepţie. Desigur, proporția lor variază imens. Dar de ce oare 


există așa de mult din unele și așa de puţin din altele? 


În Sistemul periodic toate elementele au drepturi egale. Fiecare 
ocupă locul său bine definit. Dar când este vorba de rezervele 


terestre ale elementelor, aceste drepturi dispar. 


Elementele ușoare ale Tabelului lui Mendeleev, reprezentantele 
din prima treime a acestuia, constituie cea mai mare parte a scoarţei 
Pământului. Dar nici între ele nu există egalitate. Unele sunt mai 
abundente, altele mai puţin abundente. De exemplu, borul, beriliul și 


scandiul sunt plasate printre elementele foarte rare. 


De când există Pământul, „rezervele” elementelor sale s-au 


modificat. 


O cantitate considerabilă de uraniu și toriu a dispărut datorită 
radioactivităţii. O mare cantitate de gaze nobile și hidrogen s-a 


pierdut în spațiu. Dar tabloul general nu s-a schimbat. 


Oamenii de știință din zilele noastre scriu că abundența 
elementelor chimice din scoarța Pământului scade regulat de la 
elementele ușoare la cele cu greutate medie și apoi la cele grele. 
Aceasta nu este totdeauna valabil. De exemplu, este mult mai mult 
plumb pe Pământ decât din multe elemente ușoare ale Tabelului lui 


Mendeleev. De ce? De ce nu sunt cantităţi egale din toate? Nu a fost 


natura nedreaptă „acumulând” unele elemente și neîngrijindu-se și 


de rezervele celorlalte? 


Nu, căci există legi după care trebuie să existe mult din unele 
elemente și puţin din altele. Ca să fim cinstiți, nu cunoaștem încă 


aceste legi și ne mulțumim cu presupunerea lor. 


Elementele chimice nu au existat dintotdeauna. Universul este 
astfel constituit încât întotdeauna există, în diverse părţi ale sale, un 
proces imens de formare sau sinteză a elementelor, un proces atât 
de măreț încât nu are termen de comparație. Reactoarele nucleare 
cosmice, acceleratoarele cosmice sunt stelele. Elementele chimice 

sunt totdeauna pe cale de a fi „preparate” în profunzimea unora din 


ele. 


Acolo domnesc temperaturi nemaiauzite, presiuni inimaginabile. 
Legile de bază sunt cele ale chimiei nucleare, regulile — reacțiile 
chimice nucleare transformând un element în altul, elementele 
ușoare în altele mai grele. Aceste legi decid că unele elemente se 
formează mai ușor și în cantităţi mai mari, în timp ce altele se 


formează mai greu și deci în proporții mai mici. 


Toate depind de stabilitatea diferitelor nuclee atomice. Referitor la 
aceasta, chimia nucleară are o opinie bine definită. Nucleele 
izotopilor elementelor ușoare conţin un număr aproape egal de 


protoni și neutroni. Aceste particule elementare formează structuri 


foarte stabile. lată de ce nucleele ușoare sunt mai ușor de sintetizat. 
În general, natura tinde să creeze sisteme de cea mai mare 
stabilitate posibilă. Ele sunt mai ușor de sintetizat dar participă mai 
greu la reacţiile nucleare din care rezultă nuclee cu sarcini mai mari. 
Astfel de nuclee conţin considerabil mai mulţi neutroni decât protoni 
și deci nucleele de masă medie și mare nu au o stabilitate prea 
mare. Ele sunt supuse mai mult legii întâmplării, mai înclinate spre 
schimbări și deci sunt incapabile să se acumuleze în cantități foarte 


mari. 


Conform legilor chimiei nucleare, cu cât este mai mare sarcina 
nucleelor, cu atât este mai dificilă sinteza lor și deci se formează cu 


atât mai puţine astfel de nuclee. 


Compoziţia chimică a Pământului nostru este ca o replică tăcută, o 
reflectare fără voce a dinamicii legilor care guvernează procesele 
producerii elementelor. Când savanții vor fi învăţat aceste legi în 
întregime, atunci vom putea spune de ce elementele chimice sunt în 


cantități atât de diferite. 


Pe urmele unor sori falși 


În cel de al optulea deceniu al secolului trecut, o revistă de chimie 
a publicat un articol curios. Autorul, puţin cunoscut lumii științifice, a 
relatat că a reușit să detecteze două noi elemente chimice deodată. 
El le-a dat numele pompoase de kosmiu și neokosmiu. În acel timp 
descoperirea de noi elemente chimice devenise aproape un 
fenomen de masă. Unii cercetători nici nu se mai oboseau să 
găsească nume pentru elemente „nou-născute' și le notau cu literele 


alfabetului grecesc. 


Curând a devenit clar că „descoperitorul kosmiului şi 
neokosmiului făcuse doar o glumă, incitat de această epidemie de 
descoperiri. Articolul a fost un fel de păcăleală de întâi aprilie. 


Numele autorului era Kosman. 


În Tabelul periodic sunt 104 elemente. În istoria științei s-au 
înregistrat 104 descoperiri de elemente. În afară de această listă, 
mai există una, mai lungă, incluzând câteva sute de nume. Acesta 
este „calendarul bisericesc” al elementelor care încă se nasc, acelea 
care iau viaţă ca rezultat al unor iluzii, erori experimentale, și uneori 


al neatențţiei cercetătorilor. 


Lung și spinos a fost drumul descoperitorilor de noi elemente, ca 
un drum printr-un desiș care se pierde printre deschizături înguste. 


Imediat în apropierea lui există un alt drum, o pistă bătătorită. 


Dar acesta a fost drumul sorilor falși, a unor false descoperiri de 
elemente chimice. Ca să nu mai vorbim de numărul lucrurilor 
suspecte și al paradoxurilor întâlnite pe acest drum! Cazul Kosman a 


fost doar o picătură în ocean. 


Englezul Crookes a izolat din ytriu o mulţime de noi substanțe 
simple pe care le-a numit meta-elemente. De fapt ele erau 


amestecuri de elemente bine cunoscute. 


Savantul german Swinne a căutat elementele trans-uraniene în 
probe de ceea ce se credea a fi praf cosmic, colectat printre ghețarii 
din Groenlanda de către faimosul explorator polar Nordenskjold. El 
s-a grăbit să relateze că a reușit să găsească în acest praf un 
element cu numărul atomic 108! Adevărul însă a ieșit curând la 
suprafață. Savantul ghinionist s-a aflat pur și simplu sub iluzia unei 


idei teoretice false. 


Nu putem să nu amintim pe englezul Freehand care a organizat o 
expediţie specială în Palestina pentru a „pescui urme ale 
elementelor nr. 85 și 87 în apele fără viață ale Mării Moarte. Sau pe 
americanul Allison care, în timp ce oamenii de știință încercau să 
răspundă la întrebarea de ce niciun analog greu ai iodului și cesiu-lui 
nu poate fi găsit pe Pământ, a început să le descopere pretutindeni. 
El le-a determinat în toate soluţiile și mineralele cercetate printr-o 


nouă metodă pe care el însuși o inventase. Metoda s-a dovedit a fi 


greșită. Analizele nenumărate  obosiseră prea mult ochiul 


experimentatorului și conduseseră la erori. 


Chiar și marii savanţi au făcut unele greșeli căutând sori falși. 
ltalianul Fermi credea că unele elemente transuranice apar brusc la 


bombardarea uraniului cu neutroni. 


De fapt acestea erau fragmentele de fisiune ale nucleelor de 


uraniu, elementele din mijlocul Sistemului periodic. 


Multe controverse au persistat până în zilele noastre, în 1958 un 
grup de oameni de știință din Stockholm a sintetizat un nou element 
cu numărul atomic 102. El a fost numit nobeliu în onoarea 
inventatorului dinamitei. Savanţii sovietici și americani nu au fost de 
acord cu aceste rezultate. Până de curând, unii savanţi afirmau cu 
ironie că tot ce a mai rămas din nobeliu este simbolul său. Totuși, 
izotopii celui de al 102-lea element s-au obţinut prin diferite metode 
în U.R.S.S. şi S.U.A. 


Soarta unuia dintre cei 104 


lată o scurtă poveste despre soarta unui element chimic. 


Adresa lui este apartamentul nr. 92, numele — uraniu. 


Numele vorbește singur. Două dintre cele mai mari descoperiri 
științifice ale tuturor timpurilor și popoarelor sunt legate de uraniu. 
Acestea sunt descoperirea radioactivităţii și a fisiunii nucleelor grele 
de către neutroni. Uraniul a dat oamenilor cheia stăpânirii energiei 
nucleare. Uraniul i-a ajutat să producă elemente necunoscute în 


natură; elementele transuranice, technețiu și promețiu. 


Documentele istorice dovedesc că biografia uraniului a început la 
24 septembrie 1789. 


În cursul istoriei descoperirii elementelor chimice s-au petrecut tot 
felul de întâmplări. În unele cazuri nimeni nu știe cine a fost 
descoperitorul. Pe de altă parte sunt elemente care au o listă destul 
de voluminoasă de „descoperitori'. Dar „nașul” uraniului se cunoaște 
sigur. Acesta a fost chimistul Martin Klaproth, unul din fondatorii 
chimiei analitice. Totuși istoria i-a jucat o farsă. Martin Heinrich 


Klaproth s-a dovedit a fi doar unul din „nașii” eroului nostru. 


Pechblenda a fost cunoscută de om de secole și a fost 
considerată ca fiind un minereu de zinc şi fier. Ochiul fin de analist al 
lui Klaproth suspectează prezenţa unui metal necunoscut și curând 
această bănuială se adeverește. Noul element apare ca o pulbere 


neagră cu luciu metalic. Numele i-a fost dat în onoarea planetei 


Uranus „descoperită nu cu mult timp înainte de astronomul englez 


Herschel. 


După aceasta, timp de o jumătate de secol nimeni nu s-a îndoit de 
adevărul descoperirii lui Klaproth. Nimeni nici n-a îndrăznit măcar să 
pună la îndoială opera analistului de prim rang al Europei. Elementul 


uraniu a călătorit prin paginile cărților de chimie. 


În 1843 acest marș triumfal a fost puţin încetinit de către chimistul 
francez Eugene Peligot. El a dovedit că ceea ce a ţinut Klaproth în 
mâna sa nu a fost elementul uraniu ci numai oxidul de uraniu. Mai 
târziu, istoricii imparțiali au scris că Peligot ar putea fi considerat cel 


de al doilea „naș' al elementului. 


Dar aceasta nu epuizează lista „nașilor” uraniului. Cel de al treilea 


a fost D. Mendeleev. 


La început uraniul nu se încadra în Tabel. | s-a dat un loc în grupa 
a III-a, între cadmiu și staniu, unde acum este situat indiul. Acest loc 
a fost atribuit uraniului conform cu greutatea sa atomică, dar nu și cu 
proprietăţile lui. În ce privește proprietăţile, uraniul părea un străin 


ajuns întâmplător în căsuţa care i-a fost atribuită. 


Mendeleev a tras concluzia că greutatea atomică a uraniului a fost 
determinată incorect și a mărit cifra cu 50%. Aceasta a pus uraniul în 


grupa a Vl-a a tabelului, ocupând ultimul loc în seria elementelor. 


Foarte curând s-a dovedit că Mendeleev a avut dreptate. 


Unde este locul tău, uraniu? 


Nu există elemente în Sistemul lui Mendeleev care să nu aibă 
niciun loc. Există elemente cu loc nedefinit. Astfel este de exemplu 
hidrogenul, primul din ele. Cercetătorii sunt încă nesiguri dacă 
elementul nr. 1 trebuie să fie în prima sau în cea de a șaptea grupă a 


Tabelului periodic... 


Uraniul este cam în aceeași situație. 


Dar Mendeleev a determinat oare poziția lui odată pentru 


totdeauna?! 


Timp de decenii nimeni nu s-a îndoit de locul uraniului în grupa a 
șasea a Tabelului periodic, ca fiind membrul cel mai greu al acestei 
familii, care include de asemenea cromul „molibdenul și wolframul. 


Poziţia lui părea infailibilă. 


Dar timpurile se schimbă și uraniul nu a mai fost ultimul din seria 


elementelor. O întreagă „cohortă” de elemente transuraniene a fost 


realizată de om și ele trebuiau să fie plasate în Tabelul lui 
Mendeleev. Ce grupe și ce căsuțe trebuiau afectate elementelor 
transuraniene? După o lungă controversă un mare număr de savanți 
au ajuns la concluzia că ele trebuie plasate toate într-o singură 


grupă și într-o singură căsuţă. 


Această decizie nu a căzut „din lună”, cum s-a mai întâmplat odată 
în Tabelul periodic. Lantanidele, în total 14 elemente ale perioadei a 
VI-a, au fost plasate împreună cu lantanul într-o singură căsuţă a 


grupei a III-a. 


Fizicienii au prevăzut cu mult înainte că un fenomen asemănător 
se va repeta și în perioada următoare. Ei au presupus că trebuie să 
existe o familie de elemente asemănătoare lantanidelor în cea de a 
șaptea perioadă. Numele acestei familii este „actinide”, deoarece ea 
începe imediat după actiniu care este situat în Tabel chiar sub 


lantan. 


Deci, toate elementele transuraniene sunt membri ai acestei 
familii. Și nu numai ele ci și uraniul cu vecinii săi cei mai apropiaţi din 
stânga, anume protactiniul și toriul. Toate acestea au trebuit să-și 
părăsească vechile și obișnuitele lor locuri din grupele a șasea, a 


cincea și a patra și să se mute în grupa a treia. 


Cam cu o sută de ani în urmă Mendeleev a mutat uraniul din 


această grupă. Acum el a revenit din nou aici, de data aceasta 


având însă „toate drepturile”. lată ce lucruri curioase se pot întâmpla 


în viața Sistemului periodic. 


Fizicienii acceptă o atare stare de lucruri, dar chimiștii, cel puţin nu 
în unanimitate, o acceptă cu rezerve, pentru că în ceea ce privește 
proprietăţile, uraniul este la fel de străin pentru grupa a Ill-a cum era 
și pe vremea lui Mendeleev. La fel de nepotrivită este grupa a Ill-a și 


pentru toriu și protactininu. 


Unde îţi este locul, uraniu? Acesta rămâne încă un subiect de 


controversă pentru savanți. 


Mici povestiri arheologice 


Când a început omul să folosească fierul pentru prima oară? 
Răspunsul vine de la sine: când a învăţat să-l topească din 
minereurile lui. Istoricii au stabilit chiar data aproximativă a acestui 
important eveniment ca fiind data începutului „epocii de fier’ pe 


Pământ. 


Dar de fapt epoca de fier a început înainte ca metalurgul primitiv 


să fi produs primul kilogram de fier în furnale primitive. Aceasta a 


fost concluzia la care au ajuns chimiştii înarmaţi cu metode moderne 


de analiză. 


Primele bucăţi de fier folosite de strămoșii noștri au căzut 
literalmente din cer. Așa-numiţii meteoriți de fier conţin totdeauna pe 
lângă fier, nichel și cobalt. Cercetându-se recent unele din cele mai 
vechi unelte de fier, chimiștii au găsit că ele conțin și vecinii fierului 


din Tabelul lui Mendeleev și anume cobalt și nichel. 


Aceste metale sunt prezente aproape întotdeauna în minereurile 


de fier de pe Pământ. 


Este oare această concluzie definitivă? Sută la sută nu. Studiul 
antichităţii este o problemă foarte dificilă. Dar aici este foarte posibil 


să dai peste neprevăzut. 
Arheologii oferă brusc următoarea surpriză istoricilor chimiei: 


...În 1912, în timpul săpăturilor de la ruinele romane de lângă 
Neapole, profesorul Gunther de la Universitatea din Oxford a găsit 
niște mozaicuri de sticlă de o frumuseţe surprinzătoare. Culoarea 


sticlei nu părea să fi pălit în două mii de ani. 


Pentru a stabili compoziţia coloranților folosiți de vechii romani, 
Gunther a trimis două probe de sticlă verde-deschis în Anglia, unde 


acestea au ajuns în mâna chimistului Maclay. 


Analizele nu au arătat nimic neobișnuit, cu excepţia unei impurități 
ce reprezenta cam 1,5%. Dar ce era această impuritate, Maclay nu a 


putut spune. 


Întâmplarea a salvat situaţia. S-a întâmplat ca cineva să cerceteze 
dacă impuritatea era radioactivă. Din fericire ea prezenta într-adevăr 


radioactivitate. Dar cărui element se datora? 


Chimiștii au considerat că impuritatea necunoscută ar fi oxid de 


uraniu. 


Era aceasta o descoperire? Greu de crezut. Sărurile de uraniu se 
întrebuințau de mult pentru colorarea sticlei. Aceasta a fost una din 
primele utilizări practice ale uraniului. Dar în sticlele romanilor uraniul 
era amestecat absolut întâmplător. Astfel, problema a fost 
considerată închisă pentru un timp. Dar după câţiva zeci de ani, 
arheologul și chimistul american Kelly a reactualizat acest fapt dat 


uitării. 


După cercetări îndelungate, analize repetate și compararea 
diferitelor date, Kelly a ajuns la concluzia că prezenţa uraniului în 
vechile sticle romane era mai degrabă o regulă decât o excepție. 
Romanii cunoșteau minereurile de uraniu și le utilizau în scopuri 


practice, în special pentru colorarea sticlei. 


Oare aici să fi început biografia uraniului? 


Uraniul și profesiunile sale 


În secolul douăzeci, cel de al nouăzeci și doilea element al 
Tabelului periodic a devenit elementul cel mai important. Aceasta 
pentru că uraniul a fost cel care a pus în funcţiune primul reactor 


nuclear. El a dat oamenilor cheia utilizării unui nou tip de energie. 


Acum uraniul este produs în cantități mari, producţia mondială 
depășind 40000 tone pe an. În momentul de față acestea sunt 


suficiente pentru satisfacerea cerinţelor ingineriei nucleare. 


Totuși, deși pare curios, din cantitatea totală de uraniu produs, 
numai 5% este practic utilizată pentru anumite scopuri. Restul de 
95% se consideră inutilizabilă deoarece ea conţine prea puţin din 


izotopul uraniu-235, principalul combustibil nuclear. 


Dar aceasta să însemne oare că o cantitate atât de mare de 
muncă din partea geologilor, minerilor și chimiștilor a fost cheltuită în 


zadar? 


Nu trebuie să vă neliniștiți: uraniul are și alte funcţii „nucleare”, 


destul de multe la număr. Nespecialiștii știu foarte puţine despre 


acestea, ceea ce este destul de rău. Uraniul a atras interesul 
biologilor. S-a găsit că elementul nr. 92 este indispensabil creșterii 
normale a plantelor. Astfel, el produce creșterea semnificativă a 
zahărului în morcovi, sfeclă și în unele fructe. De asemenea uraniul 


stimulează dezvoltarea unor importante microorganisme din sol. 


Și animalele au nevoie de uraniu. Într-un experiment foarte 
interesant, în hrana unor șobolani au fost adăugate cantităţi foarte 
mici de săruri de uraniu timp de un an. Conţinutul acestui element în 
organism a rămas practic neschimbat, nu s-au observat niciun fel de 
consecințe dăunătoare, în schimb animalele aproape că și-au dublat 


greutatea. 


Cercetătorii cred că uraniul ajută mult la asimilarea fosforului, 


azotului și potasiului, cele mai importante elemente pentru viaţă. 


Uraniul în medicină? Da, aceasta este una din cele mai vechi 
aplicaţii practice ale elementului. S-au făcut încercări de a utiliza 
sărurile lui în tratarea unor boli ca diabetul, bolile de piele și chiar 
tumorile. În unele cazuri s-au obținut succese. „Terapia cu uraniu” 


este acum din nou la ordinea zilei. 


Uraniul își găsește o ciudată utilizare în metalurgie. Aliajul său cu 
fierul (fero-uraniu) este adăugat în oțeluri pentru a îndepărta 
oxigenul și azotul. Oțţelurile cu fero-uraniu pot fi folosite la 


temperaturi foarte scăzute. Oţelurile uraniu-nichel sunt foarte 


rezistente chiar la agenţii chimici cei mai agresivi, ca „apa regală” 


(un amestec de acid azotic și acid clorhidric). 


Un alt rol foarte interesant și neobișnuit al uraniului este cel de 
catalizator al multor reacţii chimice. Sinteza amoniacului din azot și 
hidrogen este uneori realizată în prezenţa carburii de uraniu. Oxidul 
de uraniu accelerează oxidarea metanului de către oxigen, 
producerea alcoolilor metilic și etilic din oxid de carbon și hidrogen 
cât și prepararea acidului acetic. Nu puţini produși ai chimiei 


organice sunt obţinuţi cu ajutorul catalizatorilor pe bază de uraniu. 


Chimia uraniului este foarte darnică. El poate fi hexa-, penta-, 
tetra- sau trivalent în compușii săi. Compușii uraniului cu diferite 
valențe sunt atât de diferiţi încât chimia acestuia pare a fi chimia 


combinată a patru elemente. 


O clădire neterminată? 


Am spus multe lucruri frumoase despre Sistemul periodic și 
despre marele său arhitect. Dar, întâmplător, clădirea nu este 
terminată. Cel de al șaptelea etaj al său este doar pe jumătate 


construit. El trebuia să aibă 32 apartamente dar până acum au fost 


mobilate numai 17. Şi apoi mai este ceva ciudat și în legătură cu 
locatarii săi: cu greu poţi fi sigur dacă ei locuiesc acolo sau nu. O 


adevărată fantasmagorie. 


Chimiștii și fizicienii au dezbătut îndelung problema existenţei unui 
sfârșit logic al Tabelului periodic, sau, mai simplu, care este numărul 


atomic al ultimului element. 


Cu patruzeci de ani în urmă numărul 137 a început să apară pe 
paginile unor reviste și cărţi de fizică deosebit de serioase. Un om de 
știință remarcabil s-a aventurat chiar să scrie o cărticică intitulată 


„Numărul magic 137”. 


De ce este acest număr atât de remarcabil? 


Stratul de electroni cel mai apropiat de nucleu nu este întotdeauna 
la aceeași distanță de acesta. Raza stratului devine mai mică cu 
creșterea sarcinii nucleului. Ca urmare, în atomul de uraniu acest 


strat este mult mai aproape de nucleu decât, să spunem, la potasiu. 


Ar trebui ca la un anumit moment dat nucleul și stratul electronic 
cel mai apropiat să aibă o rază egală. Ce s-ar întâmpla atunci cu 


electronii acestui strat? 


Ei ar „cădea' pe nucleu și ar fi „înghiţiţi' de acesta. Dar penetraţia 


unei sarcini negative în nucleu reduce sarcina pozitivă totală cu o 


unitate. Deci numărul atomic al noului element format ar fi cu o 


unitate mai mic decât cel al elementului din care a provenit. 


Și astfel am ajuns la numărul ultimului element. Ultimul apartament 


AL! 


în „marea casă” este nr. 137. 


Mai târziu, cam acum zece ani și ceva, fizicienii au descoperit o 
eroare. Calcule mai precise au arătat că electronul s-ar zdrobi de 


nucleu dacă sarcina acestuia ar fi de aproximativ 150. 


lată ce luminoase sunt perspectivele completării „marii case”! Cât 
de multe elemente, cât de multe descoperiri îi așteaptă pe chimiști. 
Patruzeci de viitori locuitori așteaptă permisiunea de a se muta în 


casa fondată de Mendeleev. 


Dar vai, astăzi acesta nu este decât un vis, o fantezie atrăgătoare, 


dar nerealizabilă! 


În calcularea numărului atomic al ultimului element oamenii de 
ştiinţă au omis ceva foarte important. Nu pentru că ar fi uitat, ci doar 


au vrut să știe ce ar fi dacă...? 


Dacă nu ar fi radioactivitate? Dacă nucleele cu sarcini foarte mari 
ar fi la fel de stabile ca cele ale numeroaselor elemente ce există pe 


Pământ? 


Radioactivitatea este un stăpân absolut al elementelor mai grele 
ca bismutul. Ea distribuie vieţi de înjumătățire lungi unora și permite 


altora să trăiască numai câteva clipe. 


Elementul 104, kurceatoviu, are o perioadă de înjumătățire de 
numai 3/10 de secundă. Dar elementele 105 și 106? Vieţile lor de 
înjumătățire sunt, după toate probabilitățile, și mai scurte. Și nu 
peste multă vreme vom ajunge la limita la care nucleul noului 
element se descompune înainte de a se naște. Am fi fericiţi să 


ajungem până la cel de al 110-lea element... 


Natura însăși și legile sale fizice stricte pot să acuze Tabelul lui 


Mendeleev ca fiind incomplet. 


Totuși, de câte ori nu a cucerit omul natura? 


Un imn pentru alchimiștii moderni 


Alchimiștii nefericiţi ai Evului Mediu erau torturați din ordinul 
Inchiziției spaniole și arşi pe rug. Alchimiștii „nucleari” de astăzi sunt 


citați cu respect și răsplătiți cu premii Nobel. 


Cei din vechime credeau prea mult și nu știau ce fac. „Teoria lor 
consta în invocări, în rugăciuni și credință oarbă în proprietăţile 
magice ale misterioasei pietre filozofale. Cei de azi nu cred nici în 
Dumnezeu nici în diavol. Ei cred în puterea minţii omenești și în 
ingeniozitatea nesfârșită a mâinilor omului. Ei recunosc teoriile 
stricte și solide ale fizicii, ce constau în multă fizică, matematică ca și 


în numeroase presupuneri și ipoteze îndrăznețe. 


Alchimiștii zilelor noastre încearcă să pătrundă în domeniul 
elementelor foarte grele. Dar aceasta nu-i va face oare să semene 


unor constructori de castele din nisip? 


Tocmai spuneam că viețile de înjumătățire atribuite elementelor cu 


numărul atomic în jur de 110 sunt mai mult decât exacte. 


Este și nu este așa. Marele fizician danez Niels Bohr vorbea 
cândva despre partea bună a ideilor îndrăzneţe. După părerea lui, 
numai ele sunt capabile să revoluționeze concepțiile obișnuite 


despre univers. 


Creatorii elementelor super-grele au avut și ei asemenea idei. 
Îndrăznim însă să spunem că astfel de idei nu sunt mai îndrăzneţe 
decât, să zicem cele asupra teoriei relativităţii. Ele sunt bine 
aprofundate, au o bază fizică solidă și au fost verificate prin calcule 


amănunțite. 


Esenţa acestor idei este că trebuie să existe ceva ce s-ar putea 
numi „insule de stabilitate” în domeniul nucleelor cu sarcină mare. 
Aceasta nu înseamnă că elementele respective nu sunt supuse 
descompunerii radioactive, ci doar că ele trăiesc mai mult decât 
vecinii lor, un timp suficient nu numai pentru a fi sintetizate ci și 


pentru a face posibilă investigarea proprietăţilor lor esenţiale. 


Una din aceste „insule” este elementul cu numărul atomic 126. Dar 
aceasta este numai teoria și depinde de practică să producă 
elementul 126. Metodele convenţionale ale chimiei nucleare nu sunt 
de niciun folos. Nici neutronii, nici deutronii, nici particulele a, nici 
ionii elementelor ușoare — argon, neon și oxigen, nu ajută acestui 
scop deoarece niciunul din ele nu este elementul ţintă potrivit. Toate 
elementele accesibile sunt mult prea îndepărtate de elementul cu 


numărul atomic 126. 


Așadar ar trebui inventate metode deosebite. O metodă originală, 
încă în discuţie, este bombardarea uraniului cu uraniu, accelerarea 
ionilor de uraniu într-un accelerator special și aruncarea lor spre o 


țintă de uraniu. 


Care va fi rezultatul? Cele două nuclee de uraniu se vor uni într-un 
singur nucleu complex uriaș. Uraniul poartă o sarcină de 92. Nucleul 
gigant ar avea în consecinţă o sarcină de 184. El nu numai că nu va 


fi capabil să existe dar nici nu va avea dreptul la aceasta. Ca 


urmare, se va rupe în mod spontan în două fragmente cu mase și 
încărcări diferite. Și este foarte posibil ca unul din aceste fragmente 


să fie un nucleu cu sarcina 126... 


Aceasta este ideea. Este o greșeală să nu credem că ea se va 


realiza mai devreme sau mai târziu. Pentru că așa este viața... 


Pe marginea necunoscutului 


Ce se va întâmpla nu știe nimeni. Dar sigur se va întâmpla ceva. 
Cineva va câștiga o victorie măreaţă asupra naturii, probabil cea mai 


mare din istorie. 


El va învăţa să controleze radioacitivitatea. Va fi în stare să 
stabilizeze elementele instabile și, viceversa, să scindeze cele mai 


stabile nuclee. 


Această ipoteză nu a fost preluată încă nici măcar de scriitorii de 
literatură ştiinţifico-fantastică. lar oamenii de știință ridică încă din 
umeri cu mirare: până acum ei nu au putut vedea o cale practică sau 


teoretică de a stăpâni fenomenele radioactive. 


Dar credem că asemenea căi vor fi găsite într-o zi, deși ele ne par 
de nepătruns așa cum ar părea o centrală atomică unui pitecantrop, 


dacă folosim exprimarea unui autor de roman științifico-fantastic. 


Să presupunem acum că dorinţa noastră s-a realizat. Sinteza 
elementelor super-grele nu mai este o problemă. Omul de știință are 
la dispoziţie duzini de locuitori ai „casei mari”. Chimiștii se omoară să 


le studieze sub toate aspectele. 


Și acum faţă în faţă cu neprevăzutul. De fapt „neprevăzut” nu este 
cel mai potrivit cuvânt pentru că acum noi știm la ce ne putem 
aștepta. Putem prevedea proprietățile elementului, să zicem cu 


numărul atomic 126, menţionat anterior? 


Putem, și fără mare dificultate. 


Vorbind la modul general, am putea continua teoretic Sistemul 
periodic cât de departe vrem. Principiul fizic general al structurii lui 
este clar. Un om cu o inteligență deosebită a prezentat odată unuia 
din autorii acestei cărți un tabel conţinând o mie de elemente. Când 
a fost întrebat „De ce o mie și nu două sau zece mii?”, inventatorul a 
răspuns stânjenit: „Să vezi, coala de hârtie nu a fost destul de 


mare”... 


Dar aceasta a fost o excentricitate. Cât despre elementul 126 se 


poate spune în mod serios și sigur că aparţine unei noi familii de 


elemente, o familie neobișnuită, cum chimiștii nu au mai întâlnit 


vreuna. 


Familia ar începe cu elementul 121. lar cei 18 membri ai ei vor 
semăna unul cu celălalt incomparabil mai mult decât vechile noastre 
cunoștințe, lantanidele. Acești locuitori ciudați ai „casei mari” abia 
dacă vor diferi unii de alţii ceva mai mult decât izotopii unuia și 


aceluiași element. 


Motivul este că cele trei straturi atomice exterioare ale tuturor 
elementelor din această familie vor fi identice; numai cel de al 
patrulea strat pornind din exterior va fi completat treptat, în serie. Ne- 
am putea aștepta la vreo diferenţă sesizabilă a proprietăţilor chimice 


într-un asemenea caz? 


Una din povestirile din această carte este intitulată „Cei 14 
gemeni”. Dacă am încerca acum să descriem proprietăţile 
presupusei familii, ne-ar da mult de gândit găsirea unui titlu. Am 
spune probabil „Cele 18 elemente identice” sau „18 elemente ca 


unul singur”. Cuvântul „gemeni” nu se potrivește în acest caz. 


Dar, deoarece această carte nu este știinţifico fantastică, amânăm 


descrierile concrete pentru altă dată... 


O, da, dar ce putem spune despre aranjarea acestor 18 elemente 


ya 
| 


„absolut identice” în Sistemul periodic? 


Ca să fim cinstiţi, nu suntem nici noi prea siguri în această privinţă. 
Mai mult, există încă numeroase controverse și în ce privește poziţia 
lantanidelor și actinidelor, deși această problemă este mult mai 


simplă. 


Vă dorim tuturor viaţă lungă. Dar nu credem că vreunul din cititorii 
noștri va trăi atunci când așezarea celor 18 elemente în „casa mare” 
va deveni o problemă de interes practic. Dar descendenții cititorilor 
noștri, apropiaţi sau îndepărtați, vor rezolva în mod cert această 


problemă. 


Registrul elementelor 


Odată, un individ ciudat, atunci când i s-a povestit despre stele, 
despre structura lor și de ce ele emit lumină, a exclamat: „Am înţeles 
totul! Dar ce aș vrea să știu este cum au descoperit astronomii 


numele diferitelor stele.” 


Cataloagele stelare conţin sute de mii de corpuri cerești 
„potezate”. Dar să nu credeţi că nume drăguțe ca Detelgeuse sau 
Syrius au fost alese pentru toate stelele. Astronomii preferă să 


denumească stelele după un fel de cod, o combinaţie de litere și 


cifre. Dacă nu ar face așa, s-ar naște o mare confuzie. După acest 
cod experţii pot ușor să localizeze o stea și să-i determine clasa 


spectrală. 


Numărul de elemente chimice este incomparabil mai mic decât cel 
al stelelor. Dar iată că și numele lor ascund adesea povestiri 
emoționante legate de descoperirea lor. lar chimiștii care au 
descoperit un nou element au fost nu rareori încurcațţi în a găsi un 


nume pentru „noul-născut'. 


Era important să se găsească un nume care să indice cel puţin 
parţial proprietăţile elementului. Acestea erau nume „practice”, dacă 
vreţi. Ele cu greu pot fi numite romantice. Așa este hidrogenul 
(„producător de apă” în limba greacă), oxigenul („producător de 
acid”) și fosforul („cel care aduce lumină”). Aceste nume amintesc 


proprietăţi importante ale elementelor. 


Unele elemente au fost denumite după planetele sistemului solar: 
astfel sunt seleniul și telurul (din limba greacă, după Lună și 


respectiv Pământ), uraniul, neptuniul și plutoniul. 


Alte nume provin din mitologie. 


Unul din acestea este tantalul. Tantal, fiul favorit al lui Zeus, a fost 
aspru pedepsit pentru o ofensă adusă zeilor. El trebuia să stea în 


apă până la gât iar deasupra lui atârnau ramuri cu fructe zemoase și 


aromate. De câte ori însă dorea să-și potolească setea, apa se 
îndepărta de el și de câte ori dorea să-și liniștească foamea 
întinzând mina să rupă un fruct, ramurile se legănau îndepărtându- 
se de el. Suferințele îndurate de chimișşti până când eforturile lor de a 
izola elementul tantal din minereul său au fost încununate de succes 


pot fi comparate numai cu cele ale fiului lui Zeus... 
Numele de titan și vanadiu provin tot din mitologia greacă. 


Sunt elemente care au fost numite în cinstea unor ţări sau 
continente, cum sunt germaniul, galiul (după Galia, vechiul nume al 
Franţei), poloniul (Polonia), scandiul (Scandinavia), franciul, ruteniul 


(Rutenia este numele latin al Rusiei), europiul și americiul. 


Alte elemente au fost denumite după orașe. Acestea sunt: hafniul 
(Copenhaga), luteţiul (de la Luteţia, numele latin al Parisului), 
berkeliu (în onoarea orașului Berkeley, S.U.A.), yiriul, terbiul, erbiul și 
yterbiul (după Ytterby, un orășel în Suedia, unde s-a descoperit 


prima dată mineralul ce conţinea aceste elemente). 


În fine, unele elemente s-au numit pentru a imortaliza numele unor 


mari savanți: curiu, fermiu, einsteiniu, mendeleviu și lawrenciu. 


Există încă controverse printre oamenii de știință asupra originii 
numelor elementelor din antichitate și nimeni nu știe de ce, să 


spunem, sulful se numește sulf, fierul — fier sau staniul — staniu. 


Vedeţi cât de multe curiozităţi găsim în registrul elementelor 


chimice. 


Șarpele cu coada în gură 


ep 

Spiritul științei chimice 


Aproape tot ce există în jurul nostru pe Pământ este constituit din 
compuși chimici, dintr-o mare varietate de combinații ale elementelor 


chimice. 


Doar o mică parte a materiei terestre există sub formă de 
substanțe elementare, și anume: gazele rare, metalele platinice, 


carbonul în diferitele sale forme și cam atât. 


Probabil, cu mult timp în urmă, nucleul materiei cosmice, care a 
devenit în cele din urmă planeta noastră, era în întregime alcătuit din 
atomi a circa 100 de elemente chimice. Sute, mii, milioane de ani au 
trecut. Condiţiile s-au schimbat. Atomii reacţionează unii cu alții. 
Laboratorul gigantic al naturii a început să producă! De-a lungul 
lungii sale evoluţii, chimiștii au învăţat să prepare toate felurile de 
substanțe, de la molecula simplă a apei la infinit de complexele 


proteine. 


Evoluţia planetei și a vieţii se datorează în mare măsură chimiei. 


Marea diversitate a compușilor chimici se datorează existenței 
proceselor numite reacții chimice. Ele sunt adevăratul spirit al științei 
numite chimie cât și principalul ei subiect. Este imposibil să estimăm, 
chiar și aproximativ, numărul reacţiilor chimice care se petrec în 


lume, să zicem, într-o secundă. 


De exemplu, pentru ca o persoană să pronunțe cuvântul 
„secundă”, trebuie să se petreacă în creier mai multe procese 
chimice; vorbim, gândim, ne bucurăm sau ne facem probleme, toate 


acestea nefiind altceva decât rezultatul reacţiilor chimice. 


Pe acestea nu le vedem însă niciodată, dar există o serie de 
reacţii pe care le observăm zilnic, în treacăt, fără să le acordăm o 


prea mare atenție. 


...Punem o felie de lămâie în ceașca de ceai și culoarea ceaiului 
se deschide. Aprindem un chibrit și bucăţica sa de lemn arde, 


transformându-se în cărbune. 


Toate acestea sunt reacții chimice. 


Primul chimist a fost omul primitiv. El a învăţat să aprindă focul, 
realizând astfel, în întregime, prima reacţie chimică, combustia, cea 


mai necesară și importantă reacție din istoria omenirii. 


Ea este aceea, care, în zilele friguroase, a încălzit locuința 
strămoșilor noștri. Astăzi, drumul spre Cosmos s-a deschis prin 
zborul rachetelor cântărind mii de tone. Legenda lui Prometeu care a 
dat oamenilor focul este în același timp legenda primei reacții 


chimice. 


Numai prin intermediul reacțiilor putem cunoaște substanțele 


chimice. 


Dacă introducem o bucată de zinc într-o soluţie de acid sulfuric 
încep să apară bule de gaz și după un timp metalul dispare. Zincul 


se dizolvă în acid sulfuric, eliberând hidrogen. 


Aprindeţi o bucată de sulf! El va arde cu o flacără albăstruie și veți 
simţi un miros asfixiant de dioxid de sulf, compusul chimic care se 


formează prin interacţia sulfului cu oxigenul. 


Amestecaţi CuSO4 anhidru, o pudră albă, cu apă, și veţi observa 
că apare imediat culoarea albastră. Sarea formată este „piatră 
vânătă” CuSO4 + 5 H20. Substanțele de felul acestora se numesc 


cristalo-hidrați. 


Știți ce este stingerea varului? Se toarnă apă în varul nestins” și 
rezultatul este varul stins, Ca (OH)2. Deși substanţa nu își schimbă 


culoarea, se poate ușor observa că reacția a avut loc, pentru că 


atunci când se produce stingerea varului se eliberează o cantitate 
mare de căldură. 


* oxid de calciu, CaO 


Condiţia principală și invariabilă a tuturor reacţiilor chimice este ca 
ele să fie însoţite de eliberare sau absorbţie de energie termică. 
Uneori se eliberează o cantitate de energie atât de mare încât ea 
poate fi ușor percepută. Când cantitatea de energie transformată 


este mică, este nevoie de metode speciale de măsură. 


Fulgerul și broaștele testoase 


Explozia este un lucru teribil pentru că are loc practic instantaneu, 


într-o fracțiune de secundă. 


Ce este o explozie? Este doar o reacție chimică obișnuită însoțită 


de producerea unei cantități mari de gaze. 


Ea este exemplificată de un proces chimic ce are loc instantaneu, 
cum ar fi combustia prafului de pușcă dintr-un glonte sau explozia 


dinamitei. 


Explozia este însă ceva mai deosebit. Cele mai multe reacţii au 


nevoie de un timp oarecare pentru a avea loc. 


Multe reacţii se petrec cu o viteză așa de mică că abia pot fi 


detectate. 


..„Imaginaţi-vă că un amestec de două gaze, hidrogen și oxigen, 
componentele apei, se află într-un container de sticlă. Cele două 
gaze pot sta în container, o lună, un an, o sută de ani fără cao 
singură picătură din apă să fie detectată pe suprafaţa sticlei. S-ar 
putea crede că hidrogenul nu se combină deloc cu oxigenul și, 
totuși, acest lucru se petrece, e drept, foarte încet. Mii de ani trebuie 
să treacă până când pe fundul containerului se formează o cantitate 


de apă abia perceptibilă. 


De ce? Datorită temperaturii. La temperatura camerei (15—20*C), 
hidrogenul reacţionează, dar foarte încet, cu oxigenul. Dacă însă 
încălzim containerul de mai sus, pereții săi încep să se aburească, 
semn că reacţia începe să aibă loc. La 550* C, containerul se 
sfărâmă în mii de fragmente pentru că la această temperatură 


reacția hidrogenului cu oxigenul este foarte energică. 


De ce accelerează căldura procesul chimic, făcând „broasca 


țestoasă” să se miște ca fulgerul? 


În stare liberă hidrogenul și oxigenul există ca molecule de H> și 
O2. Pentru a se combina într-o moleculă de apă, ele trebuie să se 
ciocnească. Cu cât astfel de ciocniri au loc cu o probabilitate mai 
mare, cu atât este mai mare probabilitatea de formare a unei 
molecule de apă. La temperatura camerei și la presiune obișnuită 
fiecare moleculă de hidrogen se ciocnește cu o moleculă de oxigen 
de ceva mai mult de 10 miliarde de ori pe secundă. Dacă fiecare 
ciocnire ar duce la o interacţie chimică, reacţia s-ar desfășura mai 
repede decât o explozie, adică în a zecea miliarda parte dintr-o 


secundă. 


Dar în container nu se observă nicio schimbare, nici astăzi, nici 
mâine, nici peste 10 ani. În condiţii obișnuite doar foarte puţine 
ciocniri duc la reacţii chimice. Necazul este că atunci când 


hidrogenul și oxigenul se ciocnesc se află sub formă de molecule. 


Înainte de a putea reacţiona, ele trebuie să se desfacă în atomi, 
adică legăturile dintre atomii de oxigen cât și cele dintre atomii de 
hidrogen din moleculele lor trebuie slăbite. Aceasta pentru a nu 


împiedica combinarea atomilor de oxigen cu cele de hidrogen. 


Deci temperatura este „biciul' care face ca reacția să se 
desfășoare mai rapid. Ea este aceea care face ca numărul ciocnirilor 
să crească de multe ori; moleculele vibrează mai puternic și 
legăturile de valență slăbesc. Hidrogenul și oxigenul se întâlnesc la 


nivel atomic și reacționează instantaneu. 


Bariera magică 


Să presupunem următoarele: 


Că abia amestecați hidrogenul cu oxigenul și vaporii de apă își fac 
deja apariţia. 


Că abia vine în contact cu aerul o bară de fier, că se și acoperă cu 
un praf roșiatic și în câteva minute metalul se transformă într-o pudră 


roz — oxidul de fier. 


Că toate reacţiile chimice din lume se desfășoară cu viteza „unei 
răsuflări”. Că toate moleculele reacționează unele cu altele, 
independent de energia pe care o posedă. Că fiecare ciocnire dintre 


două molecule ar avea ca rezultat interacțiunea lor chimică. 


Toate metalele ar dispărea de pe suprafața Pământului pentru că 
ar fi oxidate. Substanțele organice complexe, inclusiv cele ce 
constituie celulele vii, s-ar transforma în substanțe simple, mai 


stabile. 


Ar fi o lume stranie, o lume fără viaţă, o lume fără chimie, o lume 
fantastică a compușilor foarte stabili, fără nicio tendinţă de a intra în 


reacții chimice. 


Din fericire niciun astfel de coșmar nu ne ameninţă. Există o 
barieră magică care stă în calea unei astfel de „catastrofe chimice” 


universale. 


Această barieră este energia de activare. Moleculele nu pot intra 
în reacții chimice fără ca energia lor să egaleze sau să depășească 


energia de activare. 


Chiar la temperatura obișnuită vor exista molecule, printre care și 
cele de hidrogen și oxigen, a căror energie este mai mare sau cel 
puţin egală cu energia de activare a reacției lor. De aceea, apa se 
formează și în aceste condiţii, deși foarte încet. Reacţia este lentă, 
pentru că numărul de molecule cu suficientă energie pentru a 
reacţiona este prea mic. La temperatură înaltă un număr mai mare 
de molecule ajunge la bariera de activare și numărul cazurilor de 


interacţii chimice dintre hidrogen și oxigen crește enorm. 


Șarpele cu coada în gură 


Din timpuri vechi medicina are simbolul ei specific. Astăzi, medicii 
militari din unele ţări poartă pe tresele de la umăr semne sub formă 


de șarpe răsucit în jurul unui băț sau al unui picior de pahar. 
În chimie există un simbol similar, un șarpe cu coada în gură. 


Anticii aveau un cult al tuturor semnelor mistice, al căror înțeles 
este, adesea, greu de descifrat astăzi. Cam atât despre semnele 
mistice, dar „șarpele chimic are un înțeles clar, definit. El 


simbolizează o reacţie chimică reversibilă. 


Doi atomi de hidrogen și unul de oxigen se combină pentru a 
forma apă. Simultan, o altă moleculă de apă se descompune în 
componenți. Două reacţii opuse au loc în același timp, formarea apei 
(reacţia directă) și descompunerea ei (reacția inversă). Un chimist va 
reprezenta aceste două procese contradictorii, astfel: 2 H2 + O2 — 2 
H20. Săgeata îndreptată spre dreapta indică reacţia directă, și cea 


îndreptată spre stânga, reacţia inversă. 


Fundamental, toate reacțiile chimice, fără excepție, sunt 


reversibile. 


La început, reacţia directă predomină. Balanța înclină spre 
formarea moleculelor de apă. Atunci începe să progreseze reacția 
opusă. În fine, vine un moment în care numărul moleculelor formate 
egalează pe cel al moleculelor descompuse, și ambele reacții, de la 
stânga la dreapta și de la dreapta spre stânga, se produc cu o viteză 


egală. 
Un chimist ar spune că a fost atinsă starea de echilibru. 


Echilibrul se stabilește, mai devreme sau mai târziu, în orice 
reacție chimică, instantaneu în unele cazuri sau după câteva ore, 


zile sau săptămâni, în altele. 


în activităţile ei practice, chimia urmărește două scopuri. În primul 
rând încearcă să facă ca procesele chimice să se desfășoare total, 
astfel ca produșii iniţiali să reacționeze în întregime unii cu alţii. În al 
doilea rând se străduiește să obțină un randament maxim în produșii 
de care are nevoie. Pentru a-și îndeplini aceste scopuri, atingerea 
echilibrului chimic trebuie amânată cât mai mult posibil. Reacţie 


directă — da, cea inversă — nu. 


Și aici chimiștii trebuie să devină un fel de matematicieni. Ei au 


găsit raportul dintre două cantităţi, anume între concentrația 


substanţelor formate și concentraţia substanțelor iniţial intrate în 


reacţie. 


Acest raport este o fracţie care are o valoare cu atât mai mare cu 


cât numărătorul este mai mare și numitorul mai mic. 


Dacă predomină reacţia directă, cantitatea produșilor va întrece în 
timp cantitatea substanţelor iniţiale. Numărătorul va fi mai mare ca 
numitorul și rezultatul va fi o fracţie neregulată. În cazul invers, 


fracția va fi una obișnuită. 


Chimiștii au numit valoarea acestei fracții, constanta de echilibru a 
reacției și au notat-o cu K. Dacă doresc ca o reacție să ducă la o 
cantitate mai mare de produs dorit, ei trebuie mai întâi să-l calculeze 


pe K la diferite temperaturi. 


Yy a 


lată cum arată această „aritmetică” în practică. 


La temperatura camerei, K pentru sinteza amoniacului este de 
aproape 100000000. Se pare că în aceste condiţii un amestec de 
azot și hidrogen s-ar transforma instantaneu în amoniac. Dar 
aceasta nu se întâmplă. Reacţia directă este prea înceată. O 


creștere a temperaturii ar ajuta? 


să încălzim amestecul la 500*C. 


Aici însă chimistul ne-ar opri: 
„Ce faceţi? Nu ajungeţi nicăieri, aşa!” 


Într-adevăr, chimistul cu calculele sale ne-a oprit la timp. lată ce 
ne-a arătat el: la temperatura de 500°C, K este doar de 6 000, 6 + 
105. „Lumină verde” pentru reacţia inversă: 2 NH3 — 3 H2 + Nn. ȘI 


noi încălzeam amestecul și ne întrebam de ce nu ajungem nicăieri! 


Cele mai favorabile condiţii ale sintezei amoniacului sunt 
temperatura scăzută și o presiune cât de mare se poate. Acesta este 
domeniul unei alte legi ce acţionează pe tărâmul reacțiilor chimice și 
anume principiul lui Le Ghatelier, denumit astfel după chimistul 


francez care l-a descoperit. 


Imaginaţi-vă un resort prins într-un suport. Dacă nu este nici 
comprimat nici întins se poate spune că este în echilibru. Dar dacă 


este strâns sau întins, el iese din) starea de echilibru. 


Simultan, forțele lui elastice, cele ce controlează compresia sau 
întinderea resortului, încep să crească. Finalmente, vine un moment 
în care cele două forțe se echilibrează. Resortul este încă o dată în 
stare de echilibru, dar nu la fel ca mai înainte. Noul echilibru este 


deplasat spre comprimare sau întindere. 


Schimbarea în starea de echilibru a straniului resort este analoagă 
cu acțiunea principiului Le Chatelier. lată cum este formulat în 
chimie: dacă o forță exterioară acționează asupra unui sistem aflat în 
echilibru atunci echilibrul se va deplasa în direcţia indicată de 
influenţa exterioară până când forțele de reacţie vor echilibra forțele 


aplicate din afară. 


Revenind la producerea de amoniac, ecuaţia sintezei lui arată că 
din patru volume de gaze (trei de hidrogen și unul de azot) rezultă 
două volume de amoniac gazos (2 NH3). Creșterea presiunii externe 
tinde să reducă volumul, în acest caz influența externă este 
favorabilă. Resortul este „comprimat. Reacţia decurge în special de 
la stânga spre dreapta, 3 H2 + N2 — 2NH3 și producţia de amoniac 


crește. 


Sinteza de amoniac implică eliberarea de căldură. 


Dacă încălzim amestecul, reacţia va decurge de la dreapta spre 
stânga, pentru că temperatura crește volumul gazelor și volumul 
reactanţilor (3 H2 și N2) este mai mare decât volumul produsului 
rezultat (2 NH3). Reacţia inversă va predomina. „Resortul” va fi 


întins. 


Ambele influențe (presiunea și temperatura) conduc la noua stare 


a echilibrului, dar în primul caz acesta corespunde unei creșteri în 


producţia de amoniac, în timp ce în al doilea caz, producţia scade 


brusc. 


Cum să facem o broască ţestoasă să meargă ca „fulgerul” și 


viceversa 


Acum o mie de ani un chimist a introdus cu grijă o sârmă de 


platină într-un vas conţinând un amestec de hidrogen și oxigen. 


Rezultatul a fost extraordinar. Containerul s-a umplut cu ceaţă, 
adică cu vapori de apă. Temperatura a rămas neschimbată, ca și 
presiunea, dar reacţia dintre hidrogen și oxigen, „calculată” să 
dureze mii de ani, a avut loc într-o secundă. Și asta nu era totul. 
Sârma de platină care a produs combinarea celor două gaze 
instantaneu nu a suferit nicio schimbare în compoziţia ei chimică și 


nici în greutate. 


Cercetătorul nu era deloc un scamator, unul dintre cei care 
inventează tot soiul de trucuri ca să amuze publicul. Era un 
cercetător serios, chimistul german Dobereiner. Fenomenul pe care 
l-a observat este astăzi cunoscut sub numele de cataliză. 


Substanțele care fac „broasca țestoasă să meargă ca fulgerul” se 


numesc catalizatori. Există foarte mulţi catalizatori. Ei pot fi metale 
solide sau pudre, oxizi ai unui număr mare de elemente, săruri sau 


baze. Pot fi utilizaţi în formă pură sau în amestec. 


Fără un catalizator, eficienţa sintezei de amoniac este foarte mică, 
indiferent cum ar varia temperatura și presiunea. Dar prezența 
catalizatorului face ca lucrurile să fie complet schimbate. Fierul 
metalic obișnuit, cu un amestec de oxizi de aluminiu și potasiu, 


accelerează reacţia considerabil. 


Douăzeci de secole de chimie datorează progresul lor 
nemaipomenit utilizării catalizatorilor. Și asta nu e tot. Diferite 
procese vitale din organismele animale și din plante se produc 
datorită unor catalizatori speciali numiţi enzime. Chimia întregii naturi 
însufleţite și neînsufleţite, acesta este domeniul acestor minunați 


acceleratori! 


Dar ce se întâmplă dacă punem o sârmă de cupru, aluminiu sau 
fier în locul celei de platină? Pereţii vasului vor deveni de astă dată 
cețoși? Dar vai! Hidrogenul și oxigenul nu manifestă acum nicio 
tendinţă de a reacţiona, așa cum au făcut când erau stimulaţi de 


bagheta magică de platină. 


Nu orice substanță poate accelera un proces chimic particular. 
Catalizatorii sunt selectivi în acţiunea lor, spun chimiștii, ei puțind 


influenţa puternic o anumită reacţie fără a acorda vreo atenţie alteia. 


Desigur, există și excepţii de la această regulă. De exemplu, oxidul 
de aluminiu este capabil să catalizeze câteva duzini de diferite reacții 
de sinteză ale compușilor organici și anorganici. În sfârșit, 
catalizatori diferiți pot face ca același amestec de substanțe să 


reacționeze diferit pentru a forma diferiți produși. 


Există substanţe cu proprietăți surprinzătoare, numite promotori. Ei 
nu influențează cursul unei reacţii, dar, adăugaţi la un catalizator, 
accelerează reacţia într-un grad mai înalt decât catalizatorul singur. 
Sârma de platină cu „impurităţi” de Fe, Al, SiO> ar produce un efect 


și mai impresionant în amestecul hidrogenului cu oxigenul. 


Există, de asemenea, și o altfel de cataliză, internă. Există 
anticataliză și anticatalizatori. Oamenii de știință îi numesc inhibitori. 


Scopul lor este acela de a încetini reacţiile chimice rapide. 


Reacţii în lanţ 


Să presupunem că într-un vas de sticlă avem un amestec de două 
gaze, clor și hidrogen. În condiţii obișnuite ele reacționează foarte 
încet. Dar încercaţi să aprindeţi o panglică de magneziu lângă vasul 


de sticlă. 


Va avea loc imediat o explozie (dacă cineva vrea să încerce 
experimentul, asiguraţi-vă acoperind vasul cu o sită din sârmă 


metalică). 


De ce amestecul de clor și hidrogen explodează sub acţiunea 


luminii strălucitoare? 


Răspunsul este acela că avem de-a face cu o reacţie în lanţ. Dacă 
am încălzi vasul la aproximativ 700° C, s-ar produce, de asemenea, 
o explozie. Clorul și hidrogenul s-ar combina instantaneu, într-o 
fracțiune de secundă. Aceasta nu ne surprinde, pentru că 
temperatura crește energia de activare a moleculelor de mai multe 
ori. Dar în experimentul menţionat mai sus, temperatura nu s-a 


schimbat. Această reacţie are loc sub acțiunea luminii. 


Cuanta, această porţiune infinit mică a luminii, poartă o mare 
cantitate de energie, nu mai mare decât este necesar pentru a activa 
moleculele. Când molecula de clor se află în calea cuantei de 
lumină, cuanta o desparte în atomi, transferându-și energia asupra 


lor. 


Atomii de clor se află într-o stare excitată, bogată în energie. 
Acești atomi, la rândul lor, acționează asupra moleculelor de 
hidrogen și le despart în atomi. Unul din aceștia se combină cu 
atomul de clor iar celălalt rămâne liber, în stare excitată. El dorește 


să cedeze o parte din energia sa. Cui? De ce nu moleculei de clor. 


Și când se ciocnește astfel, aceasta va însemna sfârșitul liniştei 


moleculei de clor. 


Și din nou există un atom de clor activat, dar nu va trebui mult 


pentru ca acest atom să-și găsească un debușeu pentru energia lui. 


Și astfel avem un lanţ lung, consecutiv, de reacţii. De îndată ce 
reacția pornește, tot mai multe molecule sunt activate de energia 
eliberată ca rezultat al reacției. Viteza reacției crește ca o avalanșă 
de zăpadă ce se rostogolește de pe un munte. Când avalanșa atinge 
valea, se oprește. Reacţia în lanţ se oprește când toate moleculele 
au fost prinse în ea, când toate moleculele de hidrogen și clor au 


reacționat. 


Chimiștii cunosc o multitudine de reacţii în lanţ. Cercetătorul 
sovietic Nikolai Semionov a arătat în detaliu cum au loc aceste 


reacții. 


Reacţiile în lanţ sunt cunoscute și fizicienilor. 


Fisiunea nucleului de uraniu prin neutroni este un exemplu de 


reactie fizică în lanţ. 


Cum s-a împrietenit chimia cu electricitatea 


Era un lucru ciudat, la prima vedere, pentru un om respectabil, 


prețuit de toţi prietenii săi, de a se ocupa cu electricitatea. 


La început el a preparat mici discuri metalice. Duzine și duzine de 
discuri, de cupru și zinc. Apoi a tăiat câţiva bureţi în felii rotunde și i-a 
înmuiat în apă sărată. După aceea a început să stivuiască piesele 
unele peste altele în același fel cum un copil construiește o piramidă, 
dar respectând o anumită secvenţă: un disc de cupru, o felie de 


burete, un disc de zinc etc. 


Omul a atins vârful construcţiei sale originale cu degetul umed dar 


și l-a retras imediat: a avut ceea ce numim astăzi un șoc electric. 


Așa s-a petrecut în 1800, când renumitul fizician italian Alessandro 
Volta a inventat celula galvanică, sursa chimică de curent. 
Electricitatea apărea în „coloana Volta ca rezultat al reacțiilor 


chimice. 


Aceasta a marcat nașterea unei noi ramuri a științei, numită 


electrochimie. 


După o perioadă lungă de timp, oamenii de știință au câștigat un 
instrument de producere a curentului electric. Curentul continuă să 


„curgă” până când reacţiile chimice din „coloana Volta” se opresc. 


Era interesant de studiat cum ar acţiona electricitatea asupra 


diferitelor substanţe. 


Doi englezi, Carlisle, un fizician, și Nicholson, un inginer, au 
hotărât să înceapă cu apa. În acea vreme, chimișştii aveau motive 
suficiente să considere că apa era alcătuită din hidrogen și oxigen, 


dar le lipsea dovada concludentă. 


Carlisle și Nicholson au folosit o baterie formată din 17 celule 
voltaice. Ea producea un curent foarte puternic. Și apa a început să 
se descompună în două gaze, hidrogen și oxigen; altfel spus, 
începea electroliza. Aceasta este ceea ce numim proces de 


descompunere a substanțelor prin electricitate. 


Inamicul numărul 1 


Sute și mii de furnale produc oţel și fier în toată lumea. Economiștii 
din diferite ţări calculează exact câte milioane de tone de metal vor fi 
produse în anul în curs și prezic producţia aproximativă de anul 


viitor. 


Și aceiași economiști ne informează asupra faptului că fiecare al 
optulea furnal operează în van. În fiecare an, aproape 12% din 
metalul produs este victimă a unui dușman nemilos. Numele acestui 
inamic este rugina. Oamenii de știință o numesc coroziunea 
metalului. Nu numai fierul şi oţelul pier, dar și metalele nefieroase, 


cuprul, cositorul și zincul. 


Coroziunea înseamnă oxidarea metalelor. Multe dintre acestea nu 
sunt foarte stabile în stare liberă, și chiar la aer, suprafaţa lucioasă a 
obiectelor metalice se acoperă după un timp cu un strat de oxid 
colorat. Prin oxidare, metalele și aliajele pierd numeroase din 
proprietăţile lor importante. Ele devin mai fragile și mai puţin elastice, 


iar conductibilitatea electrică și termică scade. 


Odată pornită, coroziunea nu se opreşte niciodată la jumătatea 
drumului. Încet dar sigur, „diavolul brun” distruge complet obiectele 
metalice. Câteva molecule de oxigen lovesc suprafața metalului. 
Apar primele câteva molecule de oxid și se formează ceea ce se 
numește un film de oxid. În continuare, moleculele de oxigen trec 
printre porii filmului în interiorul metalului unde își continuă acțiunea 


distrugătoare. 


Într-un mediu chimic mai agresiv, coroziunea decurge mult mai 


rapid. Clorul, fluorul, SO> și H>S sunt dușmani nu mai puțin 


periculoși pentru metale. Când un metal se corodează sub acțiunea 


gazelor, chimiștii numesc fenomenul coroziune. 


Dar diferitele soluţii? Ele sunt, de asemenea, dușmanii metalelor. 
De exemplu, apa de mare. Transatlanticele marilor oceane trebuie 
din timp în timp să sufere o revizie generală pentru că plăcile 


fundului vasului se corodează. 


lată o poveste instructivă despre greșeala unui american milionar. 


Americanul a vrut să aibă cel mai frumos iaht din lume. L-a pus la 
punct și s-a gândit la un nume romantic „Chemarea mării”. Nu a 
economisit niciun ban pentru construcţia lui. Constructorii au făcut tot 
ce au putut pentru a-l mulţumi pe client. Rămânea doar să se 
termine decoraţiunea interioară. Dar iahtul nu a mers niciodată pe 
mare, nu a avut această șansă. Puțin timp înaintea zilei de lansare, 


corpul și fundul iahtului au fost găsite complet corodate. 


De ce? Deoarece coroziunea este un proces electrochimic. 


Constructorii au decis să acopere fundul iahtului cu un aliaj de Ni- 
Cu, numit argint german. Era o idee bună, pentru că aliajul, deși 
scump, rezista la coroziunea produsă de apa mării. Dar nu era foarte 
dur, de aceea, multe părți ale navei trebuiau construite din alte 


metale, de exemplu oţeluri speciale. 


Și asta a fost nenorocirea iahtului. La punctul de contact dintre 
argintul german și oțel s-au format celule galvanice puternice și 
fundul navei a început imediat să se dezintegreze. Sfârșitul a fost 


trist. 


Supărarea milionarului a fost de nedescris, iar constructorii iahtului 
și-au amintit mereu după aceea de una din legile coroziunii și anume 
că viteza ei crește brusc dacă la metalul principal se adaugă alte 


metale capabile de a forma cu el celule galvanice. 


. - . Şi cum să lupţi cu el 


Există în Delhi o coloană care stă acolo de multe secole. Coloana 
este remarcabilă pentru că este făcută din fier pur. Timpul nu a avut 
niciun efect asupra lui. Anii au trecut, dar coloana arată încă nouă. 
Ea nu a ruginit deloc, ca și cum coroziunea și-a trădat în acest caz 


obiceiurile. 


Cum au reușit vechii metalurgiști să producă fier pur este o 
enigmă. Unele minţi înfierbântate au susţinut chiar că nu era făcută 
de om și că vizitatori ai altor lumi au pus acest obelisc pentru a 


însemna sosirea lor pe Pământ. 


Dacă privăm coloana de aureola misterioasă a originii ei, rămâne 
faptul foarte important pentru chimiști și anume că metalul cel mai 
pur este și cel mai puţin atacat de coroziune. Deci dacă vrem să 


învingem coroziunea trebuie să folosim metalele cele mai pure. 


Dar nu numai puritatea este importantă: este necesar de 
asemenea să dăm suprafeţei obiectului metalic o finisare cât mai 
mare. Se pare că „dealuri” și „văi existente pe suprafață pot juca 
rolul incluziunilor străine. Oamenii de știință și inginerii au reușit să 
obțină suprafeţe aproape ideal de netede. Articole cu asifel de 


suprafeţe au fost folosite în construcția rachetelor și navelor spaţiale. 


S-a rezolvat astfel problema prevenirii coroziunii? Nicidecum! 
Metalele foarte pure sunt scumpe și dificil de obţinut, în special în 
cantitate foarte mare. Inginerii preferă aliajele pentru că domeniul lor 
de proprietăți este mult mai larg și pentru că aliajul conţine cel puţin 


două metale. 


Chimiștii au studiat în detaliu toate tipurile de mecanisme ale 
coroziunii. Când intenţionează să obţină un aliaj nou cu proprietăţi 
dinainte determinate, ei iau în consideraţie printre alte aspecte și 
problema „coroziunii”. Există în prezent multe aliaje care rezistă 


foarte bine coroziunii. 


În viața de zi cu zi avem de-a face deseori cu obiecte galvanizate 


sau cositorite. Fierul, pentru a fi protejat de rugină, se acoperă cu un 


film de zinc sau cositor, ceea ce poate constitui un remediu pentru o 
anumită perioadă de timp. Sau acoperișurile caselor care au un strat 


gros de vopsea de ulei. 


A reduce coroziunea sau a o încetini înseamnă de asemenea și a 
reduce într-un anumit mod viteza reacției electrochimice care o 
produce. În acest scop sunt folosite substanțe organice și 


anorganice numite inhibitori. 


La început, cercetările făcute pentru descoperirea lor au fost 


făcute la întâmplare și astfel de substanţe au fost găsite accidental. 


Armurierii ruşi foloseau încă înaintea lui Petru cel Mare o metodă 
curioasă pentru a îndepărta rugina de pe ţevile armelor de foc. Ei le 
spălau cu acid sulfuric amestecat cu coji umede. În acest mod 


primitiv ei împiedicau dizolvarea metalului de către acid. 


Astăzi cercetarea pentru obţinerea de noi inhibitori nu este nici 
artă nici chestiune de noroc. Se utilizează sute de inhibitori ai 


coroziunii chimice de toate felurile. 


Trebuie să ne îngrijim de „sănătatea” metalelor înainte ca ele să fie 
„infectate” de coroziune. Aceasta este sarcina principală a chimiștilor 


„Medici” ai metalelor. 


Jetul luminos 


Câte stări ale materiei există? Fizicienii au numărat nu mai puţin 
de șapte. Trei dintre ele sunt în întregime cunoscute: starea 
gazoasă, starea lichidă și starea solidă. De altfel, în viaţa de zi cu zi 
nu întâlnim altele. De secole chimia s-a mulţumit tot cu aceste trei 
stări. Abia în cursul ultimei decade a început să arate interes pentru 


a patra stare a materiei, plasma. 


Plasma este tot un gaz, dar nu unul obișnuit. Pe lângă atomi neutri 
și molecule, ea conţine ioni și electroni. Un gaz obișnuit are și 
particule ionizate, iar cu cât temperatura este mai mare cu atât 
numărul acestora este mai mare. Deci nu există o linie de graniță 
distinctă între un gaz ionizat și plasmă. Convenţional se consideră 
că un gaz trece în plasmă când începe să manifeste principala 


proprietate a acestuia, adică o conductibilitate mare. 


La prima vedere plasma pare stăpânul Universului. Materia din 
soare și stele ca și gazele din spațiul extraterestru sunt sub formă de 
plasmă, plasmă naturală. Pe pământ plasma se obţine artificial, în 
aparate speciale numite plasmotroane. În acestea, diferite gaze 
(heliu, hidrogen, azot, argon) sunt convertite în plasmă cu ajutorul 


arcului electric. Jetul luminos de plasmă este comprimat în 


plasmotron de un câmp magnetic, rezultând o temperatură de 


câteva zeci de mii de grade. 


Chimiștii au visat mult această temperatură ridicată pentru că rolul 
ei, pentru multe procese chimice, este inestimabil. Astăzi acest vis a 
devenit realitate și astfel a luat naștere o nouă ramură a chimiei 


numită plasmo-chimie sau chimia plasmei „reci”. 


De ce plasmă „rece'? Pentru că există de asemenea, și plasmă 
„fierbinte”, cu o temperatură mai mare, până la un milion de grade. 
Aceasta este plasma cu care fizicienii încearcă să obțină sinteze 
termonucleare, de exemplu să realizeze reacția nucleară controlată 


a transformării hidrogenului în heliu. 


Chimiștii sunt mulțumiți cu plasma „rece'. 


Ce poate fi mai ispititor decât să cercetezi procesele chimice la o 
temperatură de 10 000°C! 


Scepticii cred că aceste cercetări ar fi zadarnice, pentru că la o 
atmosferă atât de fierbinte toate substanțele, fără excepţie, ar 
împărtăși aceeași soartă: ar fi distruse și chiar cele mai complexe 


molecule ar fi disociate în atomi și ioni. 


Astăzi se știe că acest proces este mult mai complex. Plasma nu 


numai distruge, dar chiar și creează. Compuși chimici care nu pot fi 


obţinuţi prin alte metode se pot sintetiza cu ajutorul plasmei. 


Sunt substanțe ciudate, niciodată descrise într-un manual de 
chimie: Al20, Ba203, SO, SiO, CaCl etc. În ele, elementele au o 
valență neobișnuită, anormală. Această problemă este foarte 
interesantă, dar plasmochimia are stabilite sarcini mult mai 
importante și anume producerea rapidă și economică a unor 


substanțe importante deja cunoscute. 


Și acum câteva cuvinte despre obținerea lor. Acetilena este un 
material foarte important pentru multe sinteze organice, de exemplu 
pentru obţinerea maselor plastice, a cauciucurilor, medicamentelor. 
Acetilena se prepară încă după un procedeu vechi, prin 


descompunerea carbidului cu apă, ceea ce este foarte scump. 


În plasmotron totul este diferit. Plasma obţinută din hidrogen are o 
temperatură de 5 000°C. Jetul de plasmă își poartă cantitatea 
imensă de energie într-un reactor special, care este alimentat cu 
metan. Metanul este amestecat cu hidrogen și în decurs de 1/10 000 
dintr-o secundă mai mult de 75% din metan este transformat în 


acetilena. 


Nu este ideal? Așa am putea spune. Există din păcate un 
obstacol. La temperatura înaltă a plasmei, acetilena începe să se 
descompună, deci temperatura trebuie coborâtă repede la un nivel 


de siguranţă. Există diferite moduri de a realiza acest lucru, dar din 


punct de vedere tehnic procedeele sunt dificile. Rezultatul este că 
doar 15% din acetilena formată este salvată de la descompunere. 


Dar chiar și așa nu este prea rău! 


În laborator a fost pusă la punct o metodă economica de 
descompunere a hidrocarburilor lichide pentru a forma acetilena și 


propilenă. 


O problemă importantă la care trebuie să se facă faţă este cea a 
fixării azotului atmosferic. Producerea chimică a compușilor cu azot, 
de exemplu a amoniacului, este o operaţie scumpă și foarte 
laborioasă. Cu câteva decade în urmă s-au făcut încercări de a 
sintetiza pe cale industrială, prin procedeul cu arc electric, oxizi de 
azot. Randamentul acestor procese este însă prea mic. Și aici 


plasma și-a ţinut din plin promisiunea. 


Soarele chimist 


Odată, Stephenson, inventatorul locomotivei cu abur făcea o 
plimbare cu prietenul său, geologul Beckland. Deodată pe lângă ei a 


trecut un tren. 


— la spune Beckland, întrebă Stephenson, ce crezi că face să 


meargă acest tren? 


— Ei bine, mâna unuia dintre conducătorii acestor locomotive 


minunate. 


— Nu. 


— Ei bine, atunci aburul care mișcă mașina? 


— Nu. 


— Focul aprins din cazan. 


— Din nou greșit; este acționată de soare, care strălucește din 
acea epocă îndepărtată când plantele care erau vii au fost 
transformate în cărbune pe care mecanicul îl încarcă cu lopata în 


cuptor. 


Fiinţele și în special plantele își datorează originea Soarelui. 
Crescute la întuneric, nu se vor obține decât niște filamente subțiri în 
loc de tulpini verzi, suculente. Sub acţiunea razelor solare, clorofila 
(materia colorată din frunzele verzi) transformă CO» din aer în 


molecule complexe de substanțe organice, componentele plantelor. 


Deci soarele, sau mai degrabă razele lui, sunt „șeful chimist” care 
sintetizează toate substanțele organice din plante? Așa s-ar părea. 
Nu degeaba se numește fotosinteză procesul de asimilare a CO> de 
către plante. Se știe că multe reacţii chimice se produc sub acțiunea 
luminii. Există și o ramură specială a chimiei care studiază aceste 


reacții, numită fotochimie. 


Dar până acum, studiul reacțiilor fotochimice nu a dus la obținerea 
în laborator a hidraţilor de carbon sau a proteinelor. Aceștia sunt 


compușii principali ai fotosintezei în plante. 


În prima fază, planta folosește CO2, H20 și lumină solară pentru 
sinteza moleculelor organice foarte complexe. Dar poate că există 
altceva care joacă un rol esenţial în aceste procese? Imaginaţi-vă că 
o fabrică este la un capăt alimentată prin ţevi cu sodă, ţiţei, azotat de 
potasiu etc. Și că la celălalt capăt ies pe porţile ei camioane 
încărcate cu pâine, cârnaţi și zahăr. Este o fantezie, bineînţeles, dar 


reprezintă ceea ce se întâmplă în plante. 


Plantele au catalizatorii lor, numiţi enzime. Fiecare enzimă face ca 
o reacţie să decurgă într-un sens bine definit. Deci soarele nu este 
singurul „chimist” care face fotosinteza. El colaborează cu colegele 
sale, enzimele. Soarele este cel care suplinește energia necesară 


reacției iar enzimele fac ca reacţia să se desfășoare în sensul dorit. 


Natura, și în special plantele nu pot fi private de „autorizația” lor de 
a produce multe substanțe, dar în unele cazuri putem deja să le 
facem să acţioneze în direcţia dorită de noi. În acest sens, de mare 
valoare pentru oamenii de știință sunt investigaţiile în procesele 
fotosintezei. S-a constatat că dacă în cursul fotosintezei se folosesc 
pentru iluminarea plantelor radiaţii cu diferite lungimi de undă se 
formează substanţe chimice diferite. De exemplu, iradiindu-se cu 
radiaţii din domeniul roșu-galben se obţin ca principali componenți 
hidraţii de carbon (zaharuri), în timp ce radiaţiile albastre duc la 


obţinerea de proteine. 


Se așteaptă deci ca în viitor oamenii de știință să fie capabili să 
obțină cu ajutorul plantelor compuși organici complecși într-o 
cantitate convenabilă. Într-adevăr, în loc să se construiască fabrici 
care să fie dotate cu echipament unic și care să aibă tehnologii de 
sinteză complexe, va fi doar necesar să se construiască sere și să 
se regleze intensitatea și compoziţia spectrală a radiaţiilor utilizate. 
Atunci plantele vor face ele singure tot ceea ce este necesar, de la 


hidraţii de carbon cei mai simpli, la proteinele cele mai complexe. 


Două tipuri de legături chimice 


Încă din timpurile vechi unii oameni de știință nu aveau dubii 
asupra existenței atomilor. Dar despre felul cum se leagă acești 
atomi în substanţe, gândirea filozofică a acelor timpuri nu scotea 


încă niciun cuvânt. 


Renumitul naturalist francez Descartes, de exemplu „credea că 
unii atomi erau înzestrați cu niște prelungiri sub formă de cârlige și 
alţii cu unele ca niște ochiuri. El susținea că doi atomi se combină 


când cârligul unuia prinde ochiul celuilalt. 


Atâta vreme cât oamenii știau puţin sau nimic despre structura 
atomică, toate ideile lor despre legătura chimică rămâneau 
nefondate. Electronul a fost acela care: i-a ajutat pe oamenii de 
știință să descopere adevărul. Acest lucru însă nu s-a întâmplat 
dintr-o dată. Electronul a fost descoperit în 1895, dar primele 
experimente făcute pentru a explica legătura chimică au fost făcute 
cu peste 20 de ani mai târziu, când aranjarea electronilor în jurul 


nucleului atomic a devenit o problemă lămurită. 


Nu toți electronii atomilor participă la formarea legăturilor chimice 
ci doar cei situați în exterior sau eventual în stratul electronic 


penultim. 


Să presupunem că un atom de sodiu întâlnește un atom de clor. 


Primul are un electron pe ultimul strat iar cel de al doilea șapte. 


Rezultă instantaneu o moleculă foarte stabilă de fluorură de sodiu. 


Dar cum? Prin rearanjarea electronilor. 


Atomul de sodiu pierde ușor electronul de pe ultimul strat devenind 
astfel încărcat pozitiv. Stratul său penultim este încărcat cu 8 


electroni, o configuraţie de octet foarte dificil de distrus. 


Pe de altă parte atomul de fluor acceptă cu ușurință un electron pe 
ultimul său strat; aceasta duce la obținerea unui strat cu 8 electroni. 


Se formează un ion de fluor încărcat negativ. 


Pozitivul atrage negativul. Forțele electrice atrag ionii de fluor și 
sodiu încărcaţi opus. Apare între ei o legătură chimică care se 
numește ionică și care este una din principalele tipuri de legături 


chimice. 


lată cum se formează al doilea tip de legătură chimică. 


Cum poate de exemplu să se formeze un compus ca F2? Atomii 
de fluor nu pot elimina electronii de pe ultimul strat, deci nu se pot 


forma, în acest caz, ioni diferiți. 


Legătura chimică dintre atomii de fluor se realizează cu ajutorul 
unei perechi de electroni. Fiecare atom distribuie câte un electron 


pentru a fi folosit în comun. Rezultatul este că amândoi atomii vor 


avea câte 8 electroni în straturile exterioare, 6 dintre ei proprii și 2 


puși în comun. O astfel de legătură se numește covalentă. 


Majoritatea compușilor chimici sunt formaţi prin legături chimice 


aparținând celor două tipuri descrise. 


Chimia și radiația 


Nu chimiștii sunt cei care au inventat frunzele verzi, iar lumina era 
deja de mult utilizată în practică pentru realizarea reacțiilor 
fotochimice. Întâmplător procesele fotochimice sunt un exemplu de 


fotochimie în acţiune. Lumina este fotograful șef. 


Interesul chimiștilor nu este limitat doar la razele luminoase. Există 
și raze X și radiaţii radioactive. Ele poartă cantități imense de 
energie. De exemplu razele X sunt de mii de ori iar cele y de 


milioane de ori mai intense decât razele luminoase. 
Le-ar mai subestima acum chimiștii? 


Astfel a apărut în enciclopedii și manuale, în cărţi și publicaţii de 


specialitate, în lucrări și eseuri un nou termen chimia radiațiilor 


(radiochimia). Acesta este numele ramurii ştiinţei care studiază 


acţiunea radiaţiilor asupra reacţiilor chimice. 


Deși este o ramură tânără a științei, ea se poate deja lăuda cu mai 


mult decât câteva realizări. 


De exemplu, unul din procesele cele mai obișnuite din chimia 
țițeiului este cracarea; ca rezultat al acestui proces, compușii 
organici complecși conţinuţi în titei se desfac în compuși mai simpli. 
Unele dintre hidrocarburile astfel formate sunt cele care se găsesc în 


benzină. 


Cracarea este un proces delicat. El necesită temperaturi înalte, 


prezenţa catalizatorilor și de cele mai multe ori un timp îndelungat. 


Toate acestea se referă la vechiul procedeu. În cel nou, cracarea 
nu necesită nici temperaturi înalte, nici acceleratori chimici și 


decurge într-un timp scurt. 


Noul procedeu implică folosirea razelor y care joacă în acest caz 


rolul distrugătorului. 
Dar nu întotdeauna se întâmplă așa. 


Dacă fluxul de electroni (razele B) este îndreptat spre hidrocarburi 


gazoase ușoare — metan, etan sau propan — moleculele devin mult 


mai complexe, fiind convertite în hidrocarburi lichide mai grele. 


Acesta este un exemplu de sinteză cu ajutorul radiaţiilor. 


Abilitatea razelor radioactive de a „coase” moleculele este folosită 


în procesele de polimerizare. 


Toţi am auzit de polietilenă. Dar nu toţi știm că obţinerea ei este un 
proces foarte complicat, reclamând presiuni ridicate, catalizatori 
speciali și echipament specific. Polimerizarea prin radiaţii nu 
necesită toate aceste condiţii și reduce costul procedeului de 


obţinere a polietilenei la jumătate. 


Acestea sunt câteva dintre realizările radiochimiei care devin din zi 


în zi mai impresionante. 


Dar radiaţiile radioactive nu sunt numai prietenii omului ci și 
dușmanii lui. Un dușman subtil și nemilos, provocând boli de 


iradiere. 


Nu există până acum niciun remediu pentru aceste grave boli. Cea 
mai bună soluţie este de a elimina toate posibilităţile de expunere la 
radiaţiile radioactive. Dar cum? Utilizând blocuri de plumb, pereți 
groși de câţiva metri cu straturi grele din metal și piatră care să 
absoarbă în mod sigur aceste radiaţii. Acest lucru este însă foarte 
costisitor, incomod și neconvenabil. Imaginaţi-vă un om îmbrăcat în 


costum de plumb. 


Chimiști, unde sunteţi? De ce nu sunteţi capabili să găsiți o 


modalitate simplă de protecţie sigură a omului față de iradiere? 


Primul experiment pe această linie (doar experiment) a fost deja 


făcut. 


Razele X impresionează instantaneu plăcile și filmele fotografice. 
Ele distrug straturile de emulsie de bromură de argint sensibilă la 


lumină. 


lată ce au făcut acum aproape 4 ani câţiva chimiști italieni. Au 
umezit suprafața plăcii fotografice cu o soluţie de compuși anorganici 
— sulfat de titan și acid selenios. Placa a devenit insensibilă nu 


numai la lumină dar și la raze X. 


Care era explicația? Intre aceste substanțe și bromură de argint se 
petreceau oare unele reacţii chimice care aveau ca rezultat 


obținerea de compuși rezistenți la radiaţie? 


Nu! Nu s-a petrecut nicio reacţie chimică dar sensibilitatea plăcii 
era refăcută prin spălarea ei energică cu apă. Într-un cuvânt, nimeni 
nu știe încă ce s-a întâmplat exact. Este doar sugestia unei 


posibilități neașteptate de protecţie împotriva radiaţiei. 


Avem deja în minte imaginea unui om îmbrăcat într-un costum 


obișnuit impregnat cu compuși chimici speciali, capabili să oprească 


razele mortale. 


Cea mai lungă reacţie 


Sute și mii dintre cei mai complecși compuși organici au fost 
obținuți de chimiști în laboratoarele lor, relativ recent. Unii dintre ei 
sunt atât de complicaţi încât este greu să le scrii formula structurală 


pe hârtie, sau în orice caz aceasta necesită ceva timp. 


Cea mai mare victorie a chimiştilor organicieni este, fără nicio 
îndoială, sinteza unei molecule proteice, a moleculei uneia dintre 


cele mai importante proteine. 


Este vorba de sinteza chimică a insulinei, hormonul care 


controlează metabolismul hidraţilor de carbon în organism. 


Dacă am încerca să spunem câte ceva despre structura moleculei 
de insulina, ne-ar trebui câteva pagini. Unele detalii ale structurii 
acestei proteine nu sunt încă întru-totul clarificate. Insulina este o 
moleculă mare, deși numărul elementelor componente este mai 


degrabă limitat. Dar ele sunt dispuse în combinații foarte laborioase. 


Pentru simplificare să presupunem că molecula de insulina este 
formată din două părți sau mai degrabă două lanţuri — lanţul A și 
lanțul B. Aceste lanţuri sunt legate între ele prin ceea ce se numește 
legătură disulfidică. Cu alte cuvinte, ele sunt traversate de legături 


încrucișate alcătuite din doi atomi de sulf. 


lată schema obţinerii insulinei. În primul rând lanţurile A și B sunt 
sintetizate separat. Apoi ele vor fi legate prin intermediul legăturii 


disulfidice. 


Și acum ceva matematică! Pentru a sintetiza lanţul A chimiștii au 
de realizat aproape o sută de reacții diferite, consecutive; lanţul B 
necesită mai mult de o sută, și toate acestea necesită mai multe luni 


de muncă asiduă. 


În cele din urmă cele două lanţuri au fost obţinute. Acum trebuiau 
unite. Dar tocmai aici se afla principala dificultate. Dezamăgirile 
urmau unele după altele. Într-o dimineaţă, în jurnalul de laborator a 
apărut următorul anunţ laconic: „Sinteza moleculei de insulina a fost 


realizată”. 


Oamenii de știință au avut de trecut două sute treizeci și trei de 
etape consecutive pentru a obține artificial insulina. Gândiţi-vă numai 
la această cifră: până acum nici un singur compus chimic nu a fost 
obținut atât de greu. A fost nevoie de munca a 10 oameni timp de 3 


ani pentru a produce insulina. 


Dar biochimiștii au observat un lucru foarte curios, și anume că în 


celula vie sinteza proteinelor se produce în... 2 sau 3 secunde. 


Trei ani sau trei secunde! Cu cât este mai perfecționat aparatul de 


sinteză din celula vie faţă de cel al chimiei de astăzi! 


Muzeul chimic 


O întrebare fără răspuns 


Dacă i-am aduna pe cei mai mari chimiști din lume și i-am întreba 
câți compuși chimici pot forma elementele Sistemului periodic, acest 
grup competent ar fi în imposibilitatea de a da chiar un răspuns 


aproximativ. 


Știm că cel mai simplu compus este molecula de hidrogen. Nu 
poate exista un compus mai simplu, pentru că hidrogenul este primul 


și cel mai ușor reprezentant al Tabelului lui Mendeleev. 


Dar cel mai complex? Aici nu putem da un răspuns exact. Chimiștii 
cunosc adevărate molecule gigant alcătuite din zeci și sute de mii și 
chiar milioane de atomi. Nimeni nu poate spune încă, dacă există o 


limită a complexității. 


Pe de altă parte am putea estima precis câți compuși se cunosc. 
Dar numărul găsit azi nu ar mai putea fi valabil mâine. În prezent, în 
laboratoarele de pe glob sunt sintetizate zilnic, numeroase noi 


substanțe și acest „randament zilnic” crește de la an la an. 


Serviciul de informaţii chimice ne spune că au fost izolați din 


materiale naturale sau obținuți artificial două milioane de compuși 


chimici *. 


* Cifra este mult mai mare în prezent (circa 4 milioane). 


Acest număr este impresionant, dar se pare că aportul locuitorilor 


„casei mari” este diferit. 


De exemplu, numărul compușilor gazelor rare, heliul, neonul și 
argonul este zero. Numai trei compuși autentici au fost obținuți din 
promeţiu (fizicienii l-au obţinut artificial în reactorul nuclear). La alte 
elemente artificiale, situația este cam aceeași. Unele dintre aceste 
elemente au fost obținute în cantități de câţiva atomi... Așa că ce să 


mai spunem despre compușii lor! 


Există totuși în tabelul lui Mendeleev un element unic, de-a dreptul 
extraordinar în ceea ce privește numărul substanțelor complexe pe 
care le formează. El este ocupantul apartamentului nr. 6 în „casa 
mare” iar numele lui este carbonul. Din cele două milioane de 
molecule diferite, existente, circa un milion șapte sute de mii sunt 


molecule cu schelet de atomi de carbon. 


Acești compuși sunt studiați de uriașa ramură a chimiei numită 
chimia organică. Compușii celorlalte elemente constituie domeniul 


chimiei anorganice. 


După cum vedeţi, substanţele organice sunt de peste 6 ori mai 


numeroase decât cele anorganice. 


În general, o nouă substanță organică este mult mai ușor de 
sintetizat. Ar fi excelent dacă chimiștii anorganicieni ar putea raporta 
prepararea a cel puţin o substanţă nouă pe zi. Este adevărat că în 


ultimul timp cercetările au devenit, în acest sens, mai promițătoare. 


Chimiștii organicieni sunt ajutați în munca lor de specificitatea 


remarcabilă a atomului de carbon. 


Cauza și consecinţele diversităţii 


Atomii de carbon formează foarte ușor lanţuri, aranjându-se unul 
după altul în linii lungi. Cel mai scurt lanţ are doi atomi de carbon, de 


exemplu în etan, H3C—CH3. 


Ei bine, dar cel mai lung lanţ? Nu se cunoaște încă. S-au obţinut 
compuși cu 70 atomi de carbon în lanţ. (De notat că sunt menţionaţi 
aici compușii obișnuiți și nu polimerii. În cazul acestora din urmă 


lanțurile de hidrocarburi pot fi mult mai lungi.) 


Niciunul din celelalte elemente nu poate face ceva asemănător. 
Doar siliciul își permite luxul de a forma lanţuri cu 6 legături. Oamenii 
de știință au obținut un compus al germaniului, GezHg, în care trei 
atomi metalici sunt legaţi într-un lanţ. Printre metale, acesta este 


singurul caz. 


Pe scurt, carbonul nu are rival în ceea ce priveşte „capacitatea de 


a forma lanţuri”. 


Dacă lanţurile de carbon ar fi fost doar liniare, chimia organică nu 


ar fi cunoscut un număr atât de mare de compuși. 


Lanţurile de carbon sunt capabile să se ramifice și să se închidă în 
cicluri. Acestea sunt poligoane formate din 3, 4, 5, 6 sau mai mulţi 


atomi de carbon. 


Lanţul hidrocarburii numită butan are 4 atomi de carbon: 


| | | | Aici atomii de carbon sunt așezați 
— C — C — C — C — liniar. Dar ei pot lua și următoarea 
ÎN a Ia 


poziţie: 


Numărul atomilor de carbon este același dar 
aranjarea lor diferă. A doua formulă reprezintă o altă substanţă, cu 


alte proprietăţi și cu alt nume, izobutan. 


Cinci atomi de carbon pot forma pe lângă un lanţ liniar cinci lanţuri 
ramificate. Fiecare din aceste structuri reprezintă o substanţă 


chimică diferită. 


Chimiștii s-au gândit la un nume special pentru varietățile de 
compuși chimici care conţin același număr de atomi, aranjaţi diferit; 
ele se numesc izomeri. Numărul de izomeri este cu atât mai mare cu 
cât numărul atomilor de carbon din moleculă este mai mare. De fapt, 


numărul lor crește în progresie geometrică. 


În felul acesta se adaugă la rezervele chimiei organice sute de mii 


de noi compuși. 


Inele chimice 


S-au spus multe legende despre felul cum oamenii de știință au 


făcut marile lor descoperiri. 


S-a spus că Newton era absorbit de gânduri în grădina sa, când, 
deodată, un măr i-a căzut la picioare. Aceasta i-a dat ideea legii 


gravitaţiei. 


S-a spus că Mendeleev a văzut Sistemul periodic în vis. Tot ce 


avea de făcut era să se trezească și să pună „visul” pe hârtie. 


într-un cuvânt, s-au spus tot felul de istorii despre descoperitori și 


descoperiri. 


Dar ideea care i-a venit faimosului chimist german Kekule a fost 


într-adevăr sugerată de un tablou mai degrabă curios. 


Oamenii de știință știau multe despre benzen, unul dintre cei mai 
importanţi compuși organici. Ei știau că benzenul este constituit din 6 
atomi de carbon și 6 atomi de hidrogen și au studiat multe dintre 


reacţiile sale. 


Dar ei nu știau lucrul principal, și anume cum erau aranjaţi în 


spaţiu cei 6 atomi de carbon. 


Această problemă nu îi dădea pace lui Kekule. Și iată cum a 
rezolvat-o. Dar să-l lăsăm să ne spună el însuși: „Eram la birou unde 
scriam un manual și gândurile îmi erau departe. Atomii dansau în 
fața ochilor mei. Cu ochii minţii distingeam lungi rânduri zvârcolindu- 
se încoace și încolo ca niște șerpi. Deodată unul dintre șerpi s-a 
prins cu putere de propria-i coadă și a început să se rotească în fața 
ochilor mei ca și cum m-ar fi tachinat. Am tresărit de parcă aș fi fost 


trezit de un fulger puternic...” 


Pe baza imaginii „văzute de Kekule, chimiștii au început să 


reprezinte structura benzenului astfel: 


C H , , i OES 
i Inelul benzenic a jucat un rol esenţial pentru chimia 


organică. 


Ciclurile pot conţine un număr diferit de atomi de carbon, se pot 
uni și forma diferite figuri geometrice. Lumea ciclurilor are un 
domeniu atât de larg de structuri ca și lanţurile deschise de atomi de 
carbon. Orice carte de chimie organică se aseamănă întrucâtva cu 


un manual de geometrie, deoarece aproape la fiecare pagină se 


găsesc „figuri geometrice” — formulele structurale ale compușilor 


organici complecși. 


lată două dintre structurile pe care le poate forma inelul benzenic: 


H H H 
H H H H 
H H H H H 


Cea din dreapta este formula structurală a naftalinei iar cea din 
stânga formula structurală a antracenului, constituentul gudroanelor 


de carbon. 


A treia posibilitate 


S-a spus despre carbon că este format prin unirea a trei 
substanțe. Oamenii de știință au numit aceasta alotropie. Cu alte 


cuvinte, unul și același element poate exista în trei stări alotropice. 


În cazul carbonului, cele trei substanțe sunt: diamantul, grafitul și 
cărbunele negru. Ele diferă în mare măsură una față de alta: 
diamantul este „regele durității”, grafitul este moale și cărbunele este 


negru. 


Diferenţa dintre ele se datorează aranjamentului diferit al atomilor 


de carbon în moleculă. 


În diamant ei ocupă vârfurile unui tetraedru și sunt legaţi foarte 


strâns, ceea ce face ca diamantul să fie atât de dur. 


În grafit, din contră, atomii de carbon sunt aranjaţi în planuri iar 
legăturile dintre planuri sunt slabe. De aceea grafitul este moale și 


clivează ușor. 


În ceea ce privește structura cărbunelui negru au existat multe 
controverse. O perioadă îndelungată a circulat opinia după care 
cărbunele negru nu era considerat o substanță cristalină, ci o 


varietate amorfă a carbonului. 


Recent, s-a arătat că grafitul și carbonul negru sunt practic 


aceeași substanţă și că au același aranjament molecular. 


Și astfel din trei varietăţi ale carbonului rămâneau doar două: 


diamantul și grafitul. 


Oamenii de știință au hotărât însă, să obţină și o a treia varietate 


de carbon artificial. lată cum a fost formulată această încercare. 


în diamant și grafit lanţurile atomilor de carbon sunt închise, dar 
aranjate diferit în spaţiu. Este oare posibil să se obţină o moleculă 


polimeră alcătuită doar din atomi de carbon dispuși în linie dreaptă? 


Pentru prepararea oricărui produs chimic este importantă materia 
primă. Singurul material care poate servi la prepararea „carbonului 
nr. 3” este acetilena, un compus format din doi atomi de carbon și 


doi atomi de hidrogen, C2H2. 


De ce acetilena? Pentru că în molecula ei atomii de carbon sunt 
legaţi de cel mai mic număr posibil de atomi de hidrogen. Orice 


hidrogen în plus constituie un obstacol al sintezei. 


Acetilena are și o altă trăsătură importantă: este foarte reactivă. 
Atomii de carbon din molecula ei sunt legaţi prin trei legături chimice 
(H-C=C-H); două dintre ele sunt relativ ușor de desfăcut și pot fi 
folosite ulterior pentru legarea cu atomii altor molecule, de exemplu 


cu o altă moleculă de acetilena. 


Deci primul pas al operaţiunii plănuite era de a prepara polimerul 


de poliacetilenă din acetilena. 


Aceasta nu a fost prima încercare. În secolul al XIX-lea chimistul 
german Baeyer a încercat să realizeze această reacţie, dar ceea ce 
a putut obține a fost doar tetraacetilenă, o combinaţie de patru 
molecule de acetilena. Dar chiar și așa compusul s-a dovedit a fi 
foarte instabil. Aceeași încercare a fost făcută și de alţi chi- mişti dar 


eforturile lor au fost zadarnice. 


Obţinerea poliacetilenei a fost posibilă doar prin metode de sinteză 
organică. Savanțţii sovietici au obţinut o nouă clasă de compuși 
organici numiţi poliine. Aceste substanțe noi și-au găsit imediat 


aplicaţii practice, datorită proprietăţilor de semiconductori excelenți. 


Pentru sinteza celei de a treia varietăți de carbon se putea trece la 
o a doua etapă, aceea de a exclude atomii de hidrogen din 
poliacetilenă pentru ca în final să se obţină un lanţ alcătuit doar din 


atomi de carbon. 


În limbajul chimiei procesul prin care atomii de hidrogen sunt 
excluși poartă numele de dehidropoliconden-sare oxidativă. În 
„jurnalul” de laborator descrierea procesului ocupă 20 de pagini 
pentru că îndepărtarea hidrogenului din poliacetilenă s-a dovedit a fi 


o sarcină grea. 


Și cu toate acestea, savanții sovietici au înregistrat succese 


remarcabile. 


.„„O pudră neagră, deloc plăcută vederii, asemănătoare 
funingine!. Analizele chimice au indicat un procent de 99% carbon 


pur. Dar 99 nu este 100. 


Mai rămânea încă un pas pentru a obţine victoria. Trebuia să se 
îndepărteze și ultimul procent de hidrogen. Acest procent împiedică 
atomii de carbon de a se aranja într-o formaţie strict liniară, în lanţuri 
paralele. În drumul spre obținerea „carbonului nr. 3” acesta este 


ultimul obstacol. 


Chimișştii numesc această varietate a carbonului carbină. Ea și-a 
demonstrat deja câteva dintre calităţile pe care le posedă. Este un 
excelent semiconductor, are proprietăţi fotoelectrice iar rezistenţa ei 


la căldură este foarte mare: 1500*C nu înseamnă pentru ea, nimic. 


Se pare că într-un viitor cât mai apropiat acest „100% carbină” va 


deveni realitate. 


Câteva cuvinte despre compușii complecși 


Dintre chimiștii secolului al XIX-lea trei au adus științei un aport 


deosebit. Ei au fost cei care au pus bazele chimiei moderne. 


Este vorba de Dimitri Mendeleev, creatorul Legii periodicităţii și 
Sistemului periodic al elementelor; de Alexandru Butlerov, autorul 
teoriei structurii compuşilor organici; și de Alfred Werner, 
descoperitorul teoriei coordinaţiei, descoperire epocală pentru chimia 


anorganică. 


... Totul a început când chimiștii s-au apucat de studiul reacției 
dintre metale și amoniac. La o soluţie de sare obișnuită, de exemplu 
CuClp, ei au adăugat amoniac în mediul de alcool. Evaporarea 
soluției a dus la obţinerea de cristale bleu-verzi. Analizele au arătat 


că aceste cristale au o compoziție simplă. Era doar o impresie. 


Formula clorurii de cupru este CuCl2, iar cuprul este divalent. Nici 


cristalele compusului amoniacal nu aveau o formulă prea complicată 
Cu (NH3)2Cl>. 


Dar ce forte combinau oare atât de stabil cele două molecule de 
amoniac cu atomul de cupru? Cele două valenţe ale acestui atom 

erau deja „folosite” în legăturile cu atomii de clor. Se părea deci că în 


acest compus cuprul trebuia să fie tetravalent. 


Un alt exemplu este compusul analog al cobaltului. Co (NH3)6Cl3. 
Cobaltul este un element tipic trivalent, dar în acest complex pare a 


avea valența 9! 


Au fost sintetizaţi mulţi astfel de compuși și fiecare dintre ei 


reprezenta pentru teoria valenţei o mină cu efect întârziat. 


Era o adevărată sfidare a logicii. Multe metale aveau valenţe 


nefiresc de mari. 


Alfred Werner era cel care avea să elucideze acest fenomen 


straniu. 


Ideea lui era că atomii pot prezenta pe lângă valenţele lor 
obișnuite și valenţe suplimentare. De exemplu, cuprul, după ce și-a 
„cheltuit” cele două valenţe principale cu atomii de clor, mai dispune 


de două valenţe suplimentare pentru a se combina cu amoniacul. 


Compuși de felul [Cu (NH3)2]Cl2 sunt numiţi complecși, în acest 
compus, cationul [Cu (NHa)2]2+ este complex. Există multe 
substanțe în care anionul este cel care are o structură complexă; de 


exemplu, K2[Pt Cle] conţine anionul complex [Pt Clg]Z-. 


Câte valenţe secundare poate avea un metal? Aceasta depinde de 
numărul de coordinaţie. Cea mai mică valoare a acestuia este 2, iar 


cea mai mare 12. 


În compusul cuprului cu amoniacul, mai sus menţionat, numărul de 
coordinaţie este 2, indicând numărul de molecule de amoniac 


combinate cu atomul de cupru. 


Astfel a fost rezolvată enigma numărului neobișnuit de mare de 


valențe. 


A luat naștere astfel, o nouă ramură a chimiei anorganice, chimia 


combinațiilor complexe. 


Până în prezent sunt cunoscuţi mai mult de o sută de mii de 
compuși complecși, care prezintă interes nu numai pentru chimiștii 


teoreticieni, dar și pentru practică. 


Fără combinaţiile complexe nu ar exista viață. Hemoglobina, unul 
dintre componenții importanţi ai sângelui, și clorofila, substanţa 
colorată din plante, sunt combinaţii complexe. Multe dintre enzime 


au în structura lor compuși complecși. 


Chimiștii analiști folosesc la analizele foarte complicate combinații 


complexe. 


Metalele se pot obţine într-o stare foarte pură tot cu ajutorul 
complecșilor. Ei îşi găsesc aplicaţii și la prepararea vopselelor sau la 
dedurizarea apei. Într-un cu-vânt, combinaţiile complexe sunt 


omniprezente. 


O surpriză într-un compus simplu 


În zilele noastre este mai mult decât ușor să înveţi să faci 
fotografii. Chiar și un copil de școală o poate face. El nu ştie poate 
toate secretele procesului respectiv (între noi fie vorba unele sunt 
necunoscute chiar specialiștilor), dar ca să ia instantanee și să le 
developeze are nevoie doar de puţină practică și de câteva sfaturi 


utile de la adulți. 
Nu este vorba să intrăm în detalii despre ceea ce face un fotograf. 


El știe bine, de exemplu, că uneori, pe fotografii apar pete brune, 
mai ales dacă ele se ţin la lumină timp îndelungat. Fotograful ar 


putea explica apariţia lor datorită subfixării hârtiei (sau plăcii). 


În termeni ştiinţifici aceasta înseamnă că placa sau hârtia nu au 


fost ținute destul în soluția de fixare. 


De ce este necesar fixatorul? Oricine și-a manifestat vreodată cel 
mai mic interes pentru fotografii poate răspunde la această 


întrebare. 


El este necesar pentru îndepărtarea bromurii de argint rămasă 


nedescompusă pe suprafața filmului, după expunere. 


S-au inventat diferiţi fixat ori. Dar cel mai ieftin și mai cunoscut 


este tiosulfatul de sodiu. 


Dar mai întâi câteva cuvinte despre sulfatul de sodiu. El a fost 
descoperit de chimistul german Johann Glauber și se cunoaște de 
foarte mult timp. De aceea sulfatul de sodiu se mai numește și sarea 


lui Glauber. Formula lui este Na2SO4 *10H20. 


Chimiștilor le place grozav să schițeze formula structurală a 


compușilor. Ei reprezintă sulfatul de sodiu anhidru astfel: 


Na+[ Ox «20 i 
Na+! 07 *0 


începător în chimie este clar că aici sulful este pozitiv hexavalent iar 


Privind această formulă chiar și pentru un 


oxigenul negativ divalent. 


Structura tiosulfatului este aproximativ aceeași. Cu excepția unui 
amănunt, și anume, că unul din atomii de oxigen este înlocuit cu un 


atom de sulf: 


pj- j 
ia e «aa Taas 


Simplu, nu? Dar ce compus curios este tiosulfatul! El conţine doi 
atomi de sulf cu valențe diferite. Unul are încărcarea 6 +, celălalt 2— 


Chimiștii nu întâlnesc prea des astfel de fenomene. 


Nu rareori găsim neobișnuitul în cele mai obișnuite lucruri. 


Ce nu ştia Humphry Davy 


Lista lucrărilor științifice ale faimosului chimist englez Humphry 


Davy este într-adevăr foarte lungă. 


El a fost nu numai un savant talentat, dar și un cercetător ingenios. 
Orice problemă urmărită de Davy era rezolvată cu succes. El a 
preparat mulţi compuși noi și a elaborat mai multe metode noi de 
cercetare. În sfârșit Davy a descoperit patru elemente: potasiul, 


sodiul, magneziul și bariul. 


Una din lucrările sale este un scurt articol relatând prepararea unui 
compus chimic simplu, hidratul de clor, în care șase molecule de apă 


se combină cu o moleculă de clor: Clo * 6 H20. 


Deși Davy a studiat proprietăţile acestei substanțe foarte 
amănunțit el nu a știut niciodată că obținuse un compus de un tip cu 


totul nou, un compus fără legături chimice. 


Acest lucru a devenit limpede doar pentru chimiștii secolului 
douăzeci. Ei au încercat să explice existenţa hidratului de clor după 
concepțiile moderne ale valenţei. Dar nu au reușit: substanţa era o 


nucă prea tare de spart și de altfel nici nu era singura. 


Timp de decenii chimiștii au căutat răspunsul la întrebarea dacă 
gazele inerte sunt fără speranţă inerte sau dacă ar putea fi făcute 
într-un fel să intre în reacţii chimice. Noi știm deja răspunsul la 
această întrebare. Dar pe când aceasta era doar o întrebare savanții 


au reușit să prepare câţi va hidraţi de argon, kripton, xenon și radon. 


Acești hidraţi nu conţineau legături chimice obișnuite deși mulți din 


ei sunt substanțe relativ stabile. 


Ureea, un compus organic simplu, a fost o altă șaradă pentru 
chimiști. Ea se combină cu ușurință cu multe hidrocarburi și alcooli. 
Această prietenie ciudată provoacă mirare: ce forțe ar putea să 
producă atracţia dintre uree și alcooli? Nimic altceva decât forțe 


chimice... 


S-ar putea să fie și așa, dar noua clasă de compuși, substanțe 


care nu conțin legături chimice, a crescut cu o viteză uimitoare. 


Totuși, nu pare să fie nimic supranatural la mijloc. 


Cele două molecule care se combină nu sunt egale, una din ele 


acţionează ca „gazdă” și cealaltă ca „musafir”. 


Moleculele gazdă formează o reţea cristalină. Totdeauna în 
această rețea rămân spaţii neumplute cu atomi. Moleculele 
„vizitatoare' intră în aceste interstiţii. Dar ospitalitatea este de un tip 
foarte ciudat. Străinii stau ca gazdele lor un timp foarte îndelungat, 


deoarece nu le este ușor să părăsească interstiţiile reţelei cristaline. 


În acest fel, moleculele gazelor, clor, argon, kripton și altele sunt 


prinse, după cum spuneam, în interstiţiile rețelei cristaline a apei. 


Astăzi chimiștii numesc acest tip de substanţe care nu al legături 


chimice între diferite molecule, compuși clatrați (sau celulari). 


26, 28 sau ceva remarcabil 


Aceste substanţe se numesc catenani, de la cuvântul „catenă” 


care în limba latină înseamnă lanț. 


Și ce este cu asta? Cuvântul lanţ nu ne spune prea mult. El nu 
este mai puţin comun în vocabularul chimistului organician decât 


orice alt termen. 


Dar sunt lanţuri și lanţuri. Noi am avut ocazia să vedem că pot fi 


liniare sau ramificate și uneori de un tip foarte complicat. 


Acum să ne oprim și să ne gândim o clipă la compușii organici. 
Noţiunea de lanţ este o reprezentare, dar nu o noţiune foarte strictă. 
Potrivit cu înţelesul său de fiecare zi, cuvântul „lanț? semnifică ceva 
diferit. Zalele sale nu au o ansamblare mecanică rigidă ci trec liber 
una prin alta. În compușii organici complicaţii s-ar putea spune că 
inelele sunt „sudate” unul de altul, ca de exemplu cele trei inele 
benzenice din antracen. Acesta seamănă cu un lanţ de inele și totuși 


nu este un lanţ. 


Și astfel chimiștii au început să se întrebe dacă cicluri separate ar 


putea fi legate ca zalele unui lanţ obișnuit astfel: 


ciclice fără legături chimice, într-un mod pur mecanic, am putea 


Pe scurt, ceea ce doreau ei era să lege moleculele 


spune. 


Această idee atrăgătoare s-a păstrat multă vreme în mintea 
oamenilor de știință. Teoretic acest lucru părea posibil. Obstacole de 
netrecut s-au așezat însă în calea realizării practice a unei astfel de 
sinteze. Deși chimiștii erau în stare să calculeze teoretic numărul de 
atomi de carbon din care ar trebui alcătuite ciclurile pentru a se 
putea închide lanţul, în ceea ce privește practica, pentru multă 
vreme situaţia nu a fost deloc luminoasă. De fiecare dată sintezele 
intrau la un anumit stadiu, într-un punct mort. Și chimiștii trebuiau să 


se gândească la tot felul de trucuri. 


Noul compus s-a născut într-o minunată dimineaţă de aprilie în 
1964. l-au dat viață doi chimişti germani, Luttringhaus și Schill. 
Aceasta a necesitat douăzeci de operaţii chimice consecutive, 


douăzeci de etape. 


Compusul constă din două molecule ciclice, înlănţuite ca zalele 
unui lanţ. Una din zale conţine 26, cealaltă 28 atomi de carbon. De 


aici prozaicul nume al substanţei: catenan-26, 28. 


Două inele înlănțuite reprezintă deja trecutul chimiei catenanilor. 


Acum savanții lucrează la combinaţii de inele mai complicate, ca 


cele din figură. 


Acestea sunt modele de 
catenani legati câte trei. La 

cel din stânga, inelul din 
mijloc ar trebui să conţină 26 


atomi de carbon, iar cele exterioare câte 20. 


Pentru a da o înlănţuire completă celor trei inele (catenanul din 
dreapta), ele trebuie să fie constituite din cel puţin 30 atomi de 


carbon fiecare. 


Aspectul exterior al primului născut din noua familie, catenanul-26, 
28 este surprinzător de obișnuit: este o pulbere albă, cristalină ce se 
topește la 125°C. 


Catenanii se întâlnesc oare și în natură? În natură totul are o 
finalitate; nimic nu se cheltuiește în zadar. Dacă există catenani 


naturali, ei ar trebui să îndeplinească o anume funcţie. 


Depinde de oamenii de știință să descopere aceasta. 


Elogiu lichidului lui Cadet 


În 1760 puţin cunoscutul chimist francez Cadet a făcut istorie fără 


să bănuiască. 


În laboratorul său el a realizat următorul experiment chimic (nu 


avem cea mai vagă idee cu ce scop). 


Cadet a încălzit acetat de potasiu cu oxid de arsen. El nu a aflat 
niciodată rezultatul, deoarece substanţa formată avea o comportare 


cu adevărat diabolică. 

Era un lichid gros, negru. Fumega în aer și se aprindea ușor. In 


plus, avea un miros insuportabil. 


„Concoctul” lui Cadet a fost analizat șaptezeci de ani mai târziu. 
Componenţii săi principali erau compuși de arsen de o natură cu 


totul specială. 


Pentru a înțelege ce era atât de unic la ei ar trebui să ne amintim 
că toți compușii organici au în comun un aspect foarte important: ei 
sunt formaţi din lanţuri de atomi de carbon drepte, ramificate sau 
ciclice în care se pot insera atomii unor alte elemente. Dar 
asemenea elemente (ele se numesc organogene) sunt doar câteva: 


oxigen, azot, hidrogen, sulf și probabil fosfor. 


Arsenul cu siguranţă nu face parte dintre ele. Lichidul lui Cadet 


conţinea o substanță numită cacodil (din grecescul „kakodes” care 


înseamnă rău-mirositor). Structura sa este constituită astfel încât 


atomii de arsen se strecoară între atomii de carbon, astfel: 


SELENE JE H3 

Compuşii organici ai căror lanțuri de carbon includ atomi ai 
elementelor anorganogene (metale sau nemetale) se numesc 
compuşi hetero-organici (organo-metalici, dacă elementul este 


metal). 
Aşadar, Cadet a sintetizat primul compus hetero-organic din lume. 


Astăzi se cunosc peste 15 mii de astfel de substanțe. Chimia 
compușilor hetero-organici și în special organo-metalici a devenit o 
mare ramură independentă a chimiei, unul din cele mai importante 


capitole ale acesteia. 


S-a creat astfel o punte între chimia organică și cea anorganică, 
fapt care a arătat încă o dată cât de convenţională este clasificarea 


științelor în zilele noastre. 


Într-adevăr, ce fel de chimie organică este aceea care se ocupă de 
compuși în care metalele, reprezentanți tipici ai naturii nevii, joacă 


rolul cel mai important? 


Și invers, putem vorbi de chimie anorganică dacă un mare număr 
de substanțe din domeniul ei sunt în multe privințe derivați pur 


organici? 


Compușii organometalici sunt de un mare interes pentru știință. 


Trăsătura lor esenţială este legătura între un atom metalic și un 


atom de carbon. 


Aproape toate metalele din subgrupele principale ale „casei mari” 


pot fi conţinute în compuși organo-metalici. 


Proprietăţile acestor substanţe sunt foarte diferite. 


Unele explodează cu o forță extraordinară chiar ia temperaturi 
mult sub zero. Altele, din contră, prezintă o mare rezistenţă la 


căldură. 


Unele sunt foarte active chimic, în timp ce altele răspund cu greu 


la orice fel de influenţe externe. 


Aproape toate sunt otrăvitoare, cu excepţia compușilor 
organometalici ai germaniului. De ce aceștia rămân nevătămători 


constituie un mister. 


Domeniile de aplicare a compușilor hetero-organici sunt 
numeroase, practic nelimitate. Ei se utilizează la: prepararea 
materialelor plastice și a cauciucului, în industria semiconductorilor și 
a metalelor ultra pure; ca medicamente, pesticide în agricultură, ca 
părți componente ale combustibilului pentru rachete și motoare: în 
sfârșit, sunt reactivi chimici foarte valoroși și catalizatori, făcând 


posibilă realizarea cu succes a multor procese importante. 


Uniunea Sovietică are o școală importantă de chimiști hetero- 
organicieni, condusă de academicianul Alexandru Nesmeianov 


căruia, pentru opera sa, i s-a conferit Premiul Lenin. 


Povestea lui TEP 


TEP este o prescurtare. Este numele unui compus mult folosit în 
activitatea practică a omului. El ajută la economisirea benzinei. 
Nimeni nu a calculat vreodată exact câți litri de benzină a economisit 
TEP de-a lungul istoriei, dar fără îndoială suma se ridică la o cifră 


foarte impresionantă. 


Ce este misteriosul TEP? Un chimist ar spune: un compus 


organometalic al hidrocarburii etan cu metalul plumb. Luaţi patru 


molecule de etan (G2Hg), îndepărtați din fiecare moleculă câte un 
atom de hidrogen, adăugaţi radicalii de hidrocarbură rămași (etil, 
C2H5) la un singur atom de plumb și obţineţi o substanţă cu o 
formulă foarte simplă Pb (CgH3)4. Ea se numește tetraetilplumb sau 


pe scurt TEP. 


TEP este un lichid de culoare slab verzuie, cu un miros abia 
perceptibil de fruct proaspăt, dar este departe de a fi inofensiv. El 


este una dintre cele mai puternice otrăvuri. 


Despre TEP propriu-zis nu sunt multe de spus; el este la fel ca 
oricare altă substanţă; chimiștii cunosc compuși mult mai 
remarcabili. Dar adăugaţi numai 0,5% TEP la benzina din rezervorul 


unui motor și minunile încep. 


Inima oricărui automobil sau avion este motorul său cu combustie 
internă. În cilindru este comprimat un amestec de benzină și aer. 
Apoi acesta este aprins cu ajutorul unei scântei electrice. Are loc o 


explozie și se dezvoltă energia care pune în mișcare motorul. 


Raportul de compresie este foarte important. Cu cât acesta este 
mai mare, cu atât este mai mare puterea motorului și combustibilul 
este utilizat mai economic. Aceasta este teoria. În practică totuși, nu 
putem comprima amestecul cât de mult dorim pentru că s-ar 


produce „îmbolnăviri” ale motorului: datorită combustiei incomplete, 


neuniforme a combustibilului motorul se supraîncălzește, piesele 


sale se uzează rapid și se consumă benzină în cantităţi inadmisibile. 


Îmbunătăţirile aduse designului motoarelor și calităţile de benzină 
mai pură au ameliorat oarecum „boala”, dar nu au vindecat-o. 
Motoarele continuă să „ciocăne' și să se supraîncălzească; explozii 
neuniforme ale amestecului (detonări) scurtează viața lor de 


funcţionare. 


După multă gândire savanții au ajuns la concluzia că detonarea 
poate fi suprimată și amestecul ar putea fi făcut să ardă uniform, 


doar prin modificarea proprietăţilor combustibilului. 
Dar cum? 


Thomas Midgley, un chimist american, a depus un mare efort 
pentru rezolvarea acestei probleme. Prima soluţie pe care a sugerat- 
o a constituit o mare surpriză. El susținea că dacă benzina s-ar 
colora în roșu, ea ar fi capabilă să absoarbă mai multă căldură și ar 
deveni mai volatilă. Aceasta ar permite o compresie mai puternică a 


amestecului combustibil-aer. 


Midgley a „colorat? benzina, adăugându-i puţin iod. Şi, spre 
plăcerea lui, a văzut că într-adevăr benzina începuse să detoneze 
mai puţin. Dar când iodul a fost înlocuit cu un colorant obișnuit, 


motorul a devenit din nou victima „bolii” sale anterioare. 


Deci, culoarea nu are nicio influenţă. Eșecul lui Midgley a fost 
totuși de scurtă durată căci i-a venit ideea strălucită că ar trebui 
probabil să existe substanțe care adăugate în cantităţi 


nesemnificative să îmbunătăţească considerabil calitatea benzinei. 


lodul a făcut aceasta doar într-o mică măsură. Trebuiau căutate 
alte substanţe simple sau complexe. Savanțţii au testat zeci și sute 
de compuși. Ei au lucrat umăr la umăr cu inginerii. În cele din urmă, 
savanții au ajuns la concluzia foarte importantă că agenții 
antidetonanţi trebuiau căutați printre compușii elementelor cu 
greutate atomică mare. De exemplu, ar putea fi testați compușii 


plumbului. 


Dar cum poate fi introdus plumbul în benzină? Nici metalul singur, 
nici vreuna din sărurile sale nu sunt solubile în benzină. Singura cale 


posibilă este folosirea unor compuși organici ai plumbului. 

Așa s-a făcut că primul cuvânt pronunţat a fost „tetraetil de plumb”, 
TEP. Aceasta a fost în 1921. 


Adaosuri neînsemnate de TEP la benzină au provocat minuni. 
Calitatea combustibilului s-a îmbogăţit simţitor. Amestecul 
combustibil-aer a putut fi comprimat în acest fel de două ori mai 


puternic decât înainte. Aceasta însemna că pentru un vehicul ce se 


mișcă cu aceeași viteză consumul de benzină ar fi numai jumătate 
din cel anterior. S-ar elimina astfel arderile anormale din funcţionarea 


motorului unui automobil sau avion. 


Și iată o notă economică curioasă: producţia mondială de TEP 
este acum atât de mare încât rezervele naturale de plumb sunt în 


pericol. 


O proprietate foarte neplăcută a TEP-ului este toxicitatea sa. Aţi 
văzut probabil camioane cu rezervoare purtând inscripția: „ETIL, 
PETROL, OTRAVA”, Benzina conţinând TEP trebuie manipulată cu 


multă grijă. 


TEP a fost un pionier al agenţilor antidetonanţi și este încă cel mai 
important. Dar savanții se gândesc în mod serios la problema 


înlocuirii lui cu alte substanţe la fel de eficiente, dar mai inofensive. 


O astfel de substanţă a fost deja descoperită. Ea se numeşte 


CMT. Dacă vreţi să știți ce înseamnă, citiți următoarea povestire. 


Sandwich-uri neobișnuite 


Numărul de compuși organometalici cunoscuţi astăzi a depășit cu 
mult zece mii. Dar cam cu 15 ani în urmă, în chimia compușilor 
organometalici exista un gol supărător. Chimiștii nu au găsit niciun 
mod de a implanta așa-numitele metale tranziționale în molecule 
organice. Metalele tranziționale sunt cele aranjate în subgrupele 
secundare ale Sistemului periodic. Numărul acestor metale este sub 
50. Când chimiștii au reușit în cele din urmă să prepare compuși 
organici ai acestor metale, ei s-au dovedit a fi foarte instabil, un fel 


de „capricii organometalice”. 


În 1951, așa cum s-a întâmplat mai mult decât o dată în istoria 
științei, a intervenit Măria-Sa întâmplarea. Chimistul englez Pauson 
a dat studentului său Kealy o lucrare care nu era deloc complicată. 
Kealy trebuia să sintetizeze o hidrocarbură cu un nume destul de 
lung, diciclopentadienil. Pentru aceasta era necesar să cupleze două 
cicluri de cinci atomi de carbon. Cu alte cuvinte, din doi compuși cu 
formula CsHg trebuia să obţină unul: C10H1g (s-a presupus că doi 


atomi de hidrogen vor fi eliminați). 


a) — E +H 
Cictopentadienili Diciclopentadienil 
Kealy știa că această reacție 
poate avea loc numai în prezenţa unui catalizator și a ales pentru 


acest scop clorura feroasă. 


Într-o dimineaţă însorită Pauson și Kealy au avut o frumoasă 
surpriză. În locul lichidului incolor așteptat, produsul de reacție se 
prezenta sub forma unor frumoase cristale portocalii, foarte stabile. 
Ele puteau fi încălzite ia aproape 500°C, ceea ce este un lucru 


neobișnuit în chimia organică. 


Dar profesorul și studentul au fost și mai surprinși când au analizat 
misterioasele cristale, și aveau și de ce să fie. Cristalele conţineau 
carbon, hidrogen și... fier. Metalul de tranziţie tipic, fierul, s-a 


combinat cu substanţe tipic organice! 


Formula acestui compus organo-feros este de asemenea 


neobișnuită. 


Fe Ambele inele (ciclopentadiene) sunt pentagoane regulate, 


plane, semănând cu două felii de pâine, care au între ele, ca 
umplutură, un atom de fier. Compușii de acest fel se numesc 


astăzi „sandwich”-uri. 


Ferocen-ul (așa a fost botezat compusul nostru organo-feros) a 


devenit primul reprezentant al familiei „sandwich'-urilor. 


Sinteza ferocenului a fost una din cele mai mari senzații ale 


chimiei moderne. Atât cei ce lucrau în domeniul teoretic cât și în cel 


practic au trebuit să-și revizuiască multe din ideile asupra 
posibilităților chimiei compușilor organometalici, pe care până atunci 


le credeau infailibile. 


Ferocenul s-a născut în 1951. Astăzi se cunosc câteva duzini de 
asemenea „ceni'. S-au obținut compuși „sandwich” pentru aproape 


toate metalele de tranziţie. 


Până acum ei sunt interesanţi numai pentru chimiștii teoreticieni. 


Cât despre folosirea lor în practică, nu este încă totul clar. Dar... 


Și acum este timpul să facem cunoștință cu CMT. Numele întreg al 
acestei substanțe este foarte lung, dar este ușor de memorat: 


Ciclopentadienilmangantricarbonil. 


Structura moleculei este ușor de scris: 


N R 
N In locul celei de a doua „felii de pâine” (inel 
cO CO  COciclopantadienic), umplutura (atomul de mangan) este 


legată cu trei molecule de monoxid de carbon. 


CMT este un excelent agent antidetonant, mai bun ca performante 
decât vechiul nostru prieten TEP, mai bun și pentru că nu este deloc 


vătămător. Acum se fac verificări practice sub toate aspectele. 


Camioanele cu cisterne având scris pe laturile lor CMT circulă deja 


pe străzi. 


Economiștii au prevăzut că înlocuirea completă a TEP-ului cu 
CMT ar putea economisi 3 miliarde ruble pe an. Dar cel mai 
important avantaj este acela că aerul orașelor noastre ar fi mai curat 


și mai sănătos. 


Capricii ciudate ale oxidului de carbon 


Nu există niciun truc legat de acest compus: un atom de carbon și 
un atom de oxigen. El se numește monoxid de carbon. Este foarte 
toxic și ia cu greu parte la reacţii chimice; acesta este pe scurt 


caracterul substanţei cu formula simplă CO. 


Credeţi sau nu, un eveniment de un interes nu prea mare s-a 
întâmplat în 1916 la o uzină chimică germană. Cineva s-a gândit să 
utilizeze un cilindru foarte vechi de oțel (în care fusese ţinut sub 
presiune, timp de aproape cinci ani, un amestec de două gaze: 
hidrogen și oxid de carbon). Când a fost deschis, gazele au ieșit 
afară iar pe fund a rămas un lichid brun deschis cu un miros 


neplăcut, de praf. 


Lichidul s-a dovedit a fi un compus chimic cunoscut, dar foarte rar, 
constând dintr-un atom de fier și cinci molecule de oxid de carbon. 
Numele său, așa cum se află în cărţile de chimie, este pentacarbonil 


de fier. 


întâmplător, vorbind despre soarta descoperirilor științifice, 
pentacarbonilul de fier a fost obținut exact în aceeași zi, 15 iunie 
1894, de către doi oameni de știință, Berthelot în Franţa și Mond în 


Anglia. Astfel de coincidente nu sunt prea frecvente, nu-i așa? 


Analizând modul în care s-a format substanţa din cilindru s-a 
demonstrat că nu s-a petrecut nimic supranatural. Hidrogenul a făcut 
ca suprafața de fier interioară a containerului să devină foarte activă, 
reducând oxizi de fier la metal. Sub presiune, monoxidul de carbon a 
reacţionat cu fierul. După ce au studiat mecanismul reacției, chimiștii 
aceleiași fabrici au proiectat un aparat în care să poată fi produse 


kilograme din această substanţă. 


De fapt, pentacarbonilul de fier a găsit întrebuințare în practică. S- 
a dovedit că este un agent antidetonant destul de bun (se pare că îl 
putem obţine în cantităţi mari, nu?). A fost produs un combustibil 
special conţinând pentacarbonil de fier care a fost denumit motalină. 
Dar automobilele nu au folosit multă vreme motalina. Pentacarbonilul 


se descompunea prea ușor în componenții săi și pulberea de fier 


rezultată înfunda segmenţii pistonului la motoare. Chiar în acel timp 


s-a descoperit TEP-ul. 


Să reținem deci capacitatea pentacarbonilului de fier de a se 
descompune ușor și să ne îndreptăm pentru o clipă atenţia către alte 


probleme. 


Astăzi se cunoaște un mare număr de carbonili: de crom și 
molibden, de wolfram și uraniu, de cobalt și nichel, de mangan și 
reniu. Acești compuși au diferite proprietăți: unii sunt lichizi, alții 


solizi; unii se descompun ușor, alții sunt foarte stabili. 


Dar toți au o proprietate comună, foarte curioasă: concepţia 


obișnuită despre valență nu se aplică la carbonili. 


Să ne amintim că în compușii complecși moleculele se combină în 
proporții diferite cu ionii metalici. lată de ce în chimia compușilor 
complecși se întrebuințează numerele de coordinare în locul 


valențelor. 


Numărul de coordinare arată câte molecule, atomi sau ioni 


complecși se leagă de atomul central. 


Carbonilii sunt niște fructe ciudate inventate de natură, în ei atomii 


neutri se combină cu molecule neutre. Valența metalelor în acești 


compuși trebuie considerată egală cu zero, deoarece monoxidul de 


carbon este o moleculă neutră. 
Și astfel părăsim mica noastră incursiune în teorie. 
Practica consideră carbonilii metalici ca produși de mare finețe. 
Un motiv este funcţia lor de catalizatori. 
Dar carbonilii au întrebuinţări mult mai importante. 


să ne reîntoarcem la uzina în depozitul căreia a fost găsit acel 
cilindru vechi, la fundul căruia s-a observat un lichid ciudat care s-a 
dovedit a fi pentacarbonil de fier, care... pe scurt, a intrat în 
producţie la scară aproape industrială. Dar, odată, pe când 
operatorul răspunzător de aparatul de sinteză era visător, 
pentacarbonilul a început să se scurgă afară. Vaporii de substanţă s- 
au depozitat pe o placă de oţel care se afla din întâmplare alături. 
Operatorul a descoperit curând scurgerea și a oprit-o dar el a împins 


din greșeală placa de oțel, care a căzut pe podea. 


Vânătorii au o zicală „o dată pe an chiar și un băț se aprinde”. 
Placa de oțel, care a stat liniștită la soare atât de mult timp, a 


explodat când a lovit pământul. 


O „comisie de anchetă” specială a ţinut mai multe ședințe înainte 
ca experţii să poată trage concluzia că placa a „explodat' pentru că a 
fost acoperită cu un strat foarte fin de pulbere de fier. În general 
multe pulberi măcinate fin sunt capabile să explodeze: de exemplu, 


s-au întâlnit explozii ale prafului de făină sau ale zahărului pudră. 


În urma descompunerii pentacarbonilului, s-a format pe placă 


pulbere de fier. 


Prepararea pulberilor metalice foarte fine prin descompunerea 


carbonililor metalici a atras puternic interesul oamenilor de știință. 


Ei au stabilit că astfel de pulberi au proprietăţi specifice. Particulele 
lor sunt deosebit de mici, având diametrul de ordinul micronului. De 
exemplu, pulberea de fier poate fi obținută sub formă de „lână' 
pufoasă de fier constând din lanţuri metalice rezistente. Depuse pe o 
suprafaţă fierbinte, carbonilii formează pe acesta un film foarte fin și 
rezistent. Astfel de pulberi și filme posedă proprietăți magnetice și 
electrice foarte importante, ceea ce le asigură o largă întrebuințare 


în industria electrotehnică și electronică. 


Pulberile de carbonili sunt de asemenea promițătoare pentru 


domeniul metalurgiei pulberilor. 


Roșu și verde 


Ambele sunt substanțe organice foarte complexe. Formulele lor 
structurale ar ocupa o întreagă pagină de carte. Ambele sunt 
compuși complecși neobișnuiţi: singurul lor atom metalic se pierde în 
structura complicată formată din câteva cicluri în centrul cărora se 


află. Chimiștii numesc astfel de compuși, chelați. 


Prin ambele am înțeles hemoglobina și clorofila, Culoarea roşie a 
sângelui și cea verde a plantelor se datoresc acestor compuși. 


Aceste două substanţe deţin cheia a tot ceea ce este viu pe Pământ. 


„Miezul” hemoglobinei este un atom de fier. Sângele diferitelor 
animale conţine diferite hemoglobine, dar toate au aceeași structură 


de bază. Sângele unui om conţine cam 750 grame hemoglobina. 


Hemoglobina transportă oxigenul de la organele respiratorii la 


țesuturile întregului organism. 


Clorofila are aproape aceeași structură. Diferenţa este că atomul 
său metalic este magneziu. Funcţia vitală a clorofilei este foarte 
importantă și complexă. Ea face planta capabilă să asimileze 


dioxidul de carbon din atmosferă. 


Chimiștii au început să discearnă esențţialul în mecanismele de 
acțiune ale hemoglobinei și clorofilei. Evident, atomii metalici 


centrali, cei de fier și magneziu, joacă un rol foarte important. 


Dar se pare că imaginaţia naturii este foarte bogată. Fierul și 
magneziul nu sunt fără îndoială singurele metale care pot pătrunde 
în interiorul scheletului porfirinio (acesta este numele structurii 
comune hemoglobinei și clorofilei). „Miezul” metalic poate fi de 


asemenea cuprul, manganul sau vanadiul. 


Sunt ființe pe pământ care au sânge albastru. Acestea sunt 
anumite specii de moluște. Hemoglobina din sângele lor conţine 


cupru în loc de fier. 


lată ce exponate remarcabile puteţi găsi în muzeul nostru de 


chimie! 


Totul într-unul 


La începutul celui de al treilea deceniu al secolului nostru, 
geochimiștii au lansat o ipoteză foarte interesantă, conform căreia 


orice probă naturală, fie ea piatră, o bucată de lemn, o mână de 


pământ sau o picătură de apă, conţine atomii fiecărui element 


cunoscut pe Pământ. 


La început aceasta părea o presupunere fantastică. Dar ochiul 
chimiei analitice a devenit an de an mai ager. Noile metode de 
analiză au făcut posibilă determinarea unei milionimi și a unei 
miliardimi dintr-un gram de substanţă. Așa se face că, deși ideea 
geochimiștilor nu a fost corectă sută la sută, ea nu a fost totuși 


departe de adevăr. 


Într-adevăr, în orice piatră pe care o luăm de pe malul unui râu 
găsim siliciu și aluminiu, potasiu și zinc, argint și uraniu — aproape 
întreg Sistemul periodic. Desigur, cele mai multe elemente sunt 
prezente în cantităţi de numai câţiva atomi: dar faptul este interesant 


în sine. 


Ar fi o naivitate să credem că toate elementele din piatra pe care o 


găsim sunt prezente sub forma unui compus unic. Nici vorbă! 


Piatra este un amestec complicat de substanţe chimice complexe. 
Cele mai importante elemente din ea sunt siliciul, aluminiul și 
oxigenul. Conţinutul celorlalte elemente este mult mai mic iar cele 


mai multe din ele sunt în urme fine. 


Aceasta este natura. Dar laboratoarele de chimie? Pot moleculele 


să conţină toate elementele tabelului lui Mendeleev? 


Chimiștii au preparat substanţe foarte complexe conţinând peste o 
duzină de elemente. Dar nu mai multe. Și nimeni nu și-a asumat 
vreodată sarcina de a crea o structură moleculară în care toți 
locuitorii „casei mari” să fie legaţi prin legături chimice. Aceasta nu 
numai pentru că nu au avut timp, ci mai ales pentru că ideea este 
lipsită de interes practic. Ar fi foarte dificil de construit o astfel de 


moleculă monstruoasă. 


Dificil, dar evident posibil. 


Rareori un element chimic poate fi obținut într-o singură etapă a 


unei reacţii monofazice. 


Dacă ne-am propus să construim o moleculă care să conţină toate 
elementele chimice, ar trebui să o facem în zeci și probabil sute de 
etape. O astfel de „construcţie” complexă poate fi ridicată numai din 


fragmente. 


Nu vom încerca să ilustrăm pe hârtie formula nici măcar a celei 
mai simple versiuni a unui astfel de presupus compus „total”, pentru 
simplul motiv că nimeni nu și-a bătut vreodată capul să se 


gândească la modul în care ar putea fi realizat. 


Fără un plan, fără scheme nu poate fi descrisă nicio structură în 
mod distinct. Tot ceea ce putem face este să ne folosim de 


imaginație. 


Cel mai neobișnuit atom, cea mai neobișnuită chimie 


Simbolul acestui atom remarcabil este Ps. Degeaba îl veți căuta în 
Tabelul lui Mendeleev. Nu reprezintă simbolul nici unui element 
chimic. Viaţa sa durează numai o clipă, mai puţin de 10 milionimi de 
secundă. Totuși, nu se poate spune că este radioactiv. Ps este 
simbolul pozitroniului. Structura sa este foarte simplă. Luaţi un atom 
de hidrogen, cel mai simplu dintre toți atomii elementelor chimice. Un 


electron se rotește în jurul unui singur proton. 


Atomul de pozitroniu apare în anumite tipuri de transformări 
radioactive, fiind însoţit de emiterea pozitronului. Pentru foarte scurt 


timp pozitronul formează un sistem stabil cu un electron. 


În pozitroniu rolul protonului este realizat de o particulă elementară 
cunoscută sub numele de pozitron. El este antipodul electronului. 
Pozitronul are aceeași mărime și masă ca electronul, diferenţa fiind 


încărcarea sa care este de semn opus (pozitiv). 


Coliziunea dintre un pozitron și un electron este sfârșitul ambilor. 
După cum spun fizicienii, ei se anihilează reciproc. Cu alte cuvinte, 


ei se transformă în nimic, sau, ca să fim mai exacti, într-o radiaţie. 


Dar, chiar înainte de a dispărea, acești doi inamici ireconciliabili 
există unul alături de celălalt pentru o clipă, dând naștere atomului 
fantomă de pozitroniu. Acesta este un atom fără nucleu, electronul și 


pozitronul deplasându-se în jurul unui centru comun de gravitație. 


Pe cine poate interesa acum pozitroniul? S-ar părea că numai pe 
fizicienii teoreticieni, sau pe scriitorii de literatură știinţifico-fantastică 


în căutare de noi tipuri de combustibil pentru navele lor cosmice. 


Dar, nu de mult, în S.U.A. S-a publicat un volum gros intitulat 
„Chimia pozitroniului”. Nu era un roman științifico-fantastic. Cartea a 
fost scrisă de un serios om de știință și arată cum au reușit 
cercetătorii să facă acest atom neobișnuit să servească scopurilor 


lor. 


în timpul scurtei sale vieţi, pozitroniul este capabil să participe la 
reacţii chimice. El reacționează în special cu compuși chimici care 
au valenţe rămase libere. Aceste locuri libere nefolosite sunt ocupate 


de atomii de pozitroniu. 


Cu ajutorul unor instrumente speciale chimiștii pot stabili natura 
descompunerii pozitroniului intrat în molecula unei substanțe. S-a 
găsit că descompunerea are loc în mod diferit, depinzând de 
structura moleculei. Aceasta oferă chimiștilor posibilitatea de a studia 


complexitatea structurilor moleculare și de a rezolva multe probleme 


sofisticate și controversate pe care alte metode nu au reușit să le 


rezolve. 


Din nou diamantul 


Diamantul nu este cel mai important exponat al muzeului nostru de 
chimie. El este prea simplu pentru a fi unic. Scheletul său specific de 


carbon nu mai surprinde astăzi pe nimeni. 


De mult, în secolul al XVII-lea, chimișştii ardeau cristalele de 


diamant la razele soarelui utilizând o lupă obișnuită. 


Multă vreme, chimiștii erau preocupaţi de altceva, și anume cum 
să transforme grafitul în diamant. Ambele sunt forme de carbon şi tot 
ce era de făcut era să se găsească o cale de a rearanja structura de 
carbon a grafitului în felul diamantului, dând astfel naștere celui mai 


dur material din cel mai moale, fără a scoate sau a adăuga ceva. 


În cele din urmă s-a găsit o cale. Este o poveste foarte amuzantă 
pe care o vom spune la timpul potrivit. Pentru prezent vor remarca 
numai că ceea ce a fost necesar pentru prepararea diamantului 


artificial au fost presiunile deosebit de mari. 


Și astfel, eroul acestei povești va fi presiunea. Şi nu o presiune 
obișnuită, de una, două sau zece atmosfere, ci presiunile foarte 
mari, când fiecare centimetru pătrat de suprafaţă suportă zeci, sute 


și mii de kilograme. 


Astfel, presiunile foarte mari fac posibilă obținerea unor substanţe 


necunoscute până în prezent. 


Alchimiştii cunoșteau două varietăţi de fosfor, cel alb și cel roșu. 
Apoi a apărut a treia varietate, fosforul negru. Fiind cea mai grea, 
cea mai densă, ea este un conducător de electricitate la fel de bun 


ca și metalele. 


Fosforul, un nemetal tipic, a fost transformat la presiuni foarte mari 


într-o substanță aproape metalică și anume în una stabilă. 


Exemplul fosforului a fost urmat de cel al arsenului și apoi de alte 
nemetale. Şi de fiecare dată oamenii de știință au observat 


modificări izbitoare ale proprietăţilor lor. 


Din punct de vedere al fizicii, nu s-a întâmplat nimic extraordinar. 
Presiunea foarte mare a rearanjat pur și simplu structura cristalină a 


elementelor și a compușilor lor, făcându-i mai metalici. 


Apare astfel termenul pur fizic de „metalizare sub presiune”. 


.„ „Astronauții au vizitat Luna. Marte și Venus sunt acum la 
ordinea zilei. Apoi va veni rândul altor lumi mai depărtate și mai 
misterioase. De-a lungul timpului oamenii vor întâlni din nou 


neobișnuitul, neașteptatul și necunoscutul. 


Dar acum suntem interesați de o problemă deosebită. 


Sunt elementele chimice aceleași oriunde? Se extinde oare 
puterea Legii periodicităţii și a Tabelului lui Mendeleev la toate 
corpurile cosmice, fără excepţie? Sau poate, creaţia ingenioasă a 


savantului rus se aplică numai pe Pământ? 


Sperăm să nu plictisim cititorul cu semnele noastre de întrebare 
nesfârșite. Căci, într-adevăr, este mult mai ușor să pui întrebări 


decât să răspunzi. 


Filozofii au o părere precisă. Ei cred că Legea periodicităţii și 
Sistemul periodic sunt aceleași în tot Universul. Ele sunt aceleași, 
dar cu o condiţie esenţială: numai acolo unde condiţiile ambiante nu 
diferă prea mult de condiţiile terestre, unde temperatura și presiunea 


nu sunt prea mari. lată la ce se limitează acestea. 


Necunoscutul de sub picioare 


„Înainte de a număra stelele, privește pe unde calci” spune un 


proverb oriental. 


Cunoaștem planeta noastră atât de bine? Din nefericire, știm 
foarte puţin despre ea. Avem puţine informaţii despre structura 
interiorului globului și despre substanţele din care sunt formate 


adâncurile lui cele mai îndepărtate. 


De tot ceea ce dispunem este un număr enorm de diferite ipoteze, 


preferinţele neputându-se fixa asupra vreuneia. 


Într-adevăr, puţurile de petrol au ajuns deja la 7 km adâncime! ȘI 
adâncimile de forat în viitorul apropiat par impresionante — între 15 și 


20 km. Dar nu trebuie uitat că raza Pământului este de 6 800 km. 


Există un alt proverb oriental: „Trebuie să spargi nuca pentru a ști 


ce gust are”. 


În mare vorbind, planeta noastră prezintă o oarecare asemănare 
cu o nucă, în ceea ce privește structura. Un înveliș exterior — crusta 
Pământului — și în interior un miez — miezul Pământului. Pământul 


are un strat foarte gros între crustă și miez, numit manta. 


Cunoaștem mai mult sau mai puţin din ce este formată scoarța 
Pământului. De fapt nici măcar scoarța sa, ci acel strat foarte fin care 
acoperă o nucă verde. Ce este mantia, și cu atât mai mult miezul, 


rămâne o ecuaţie cu multe necunoscute. 


Doar un lucru este sigur: substanţele ce alcătuiesc straturile 
interioare ale Pământului sunt cu totul neobișnuite. Pe măsura 
apropierii de centrul Pământului presiunea straturilor este din ce în 
ce mai mare, atingând în miez valori astronomice, de trei milioane de 


atmosfere. 


Apropo de miezul Pământului: structura sa a fost un subiect de 
controverse printre savanţi timp de peste un secol. Câţi savanți, 


atâtea ipoteze. 


Unii susțin că planeta are un miez de fier-nichel, alţii sunt de altă 
părere. După ei, materialul din care este alcătuit miezul este un 
minereu — olivina. În condiţii obișnuite acesta este un amestec de 
magneziu, fier și silicați de mangan. Presiunea extraordinară din 
miez transformă olivina într-un fel de materie metalică. Există 
oameni de știință care merg și mai departe. Ei pretind că partea 
centrală a miezului constă din hidrogen comprimat până la o stare 
complet solidă, având deci proprietăți metalice neobișnuite. Mai 


există și alte păreri. 


Dar este mai bine să ne oprim aici. „Trebuie să spargi o nucă 
pentru a ști ce gust are”. Dar ca să pătrunzi în miezul Pământului 


trebuie foarte mult timp. 


Despre structura acestui miez știm mult mai puţin decât despre 


compoziţia nucleului atomic. Nu este acesta un paradox? 


Da, necunoscutul este sub picioarele noastre. Un adevărat depozit 
de surprize pentru chimiști: elemente în stări cristaline neobișnuite, 
nemetale transformate în metale; o mare varietate de compuși ale 


căror proprietăți sunt dificil chiar de imaginat. 


Minunata chimie a adâncurilor! 


Dar, pentru moment, așa cum sublinia savantul sovietic A. 
Kapustinsky, chimia noastră rămâne o știință foarte „superficială”. 
Rămâne Sistemul periodic al elementelor valabil și la cea mai mare 
adâncime? Da, atât timp cât structura electronică a atomilor rămâne 
neschimbată; atât timp cât electronii sunt așezați în structuri, ei 


rămân acolo. Dar acest status quo este menţinut prea mult timp. 


Când același lucru nu este deloc același 


Nu, până acum nu am lucrat cu presiuni supra înalte. Ne așteaptă 


o mare surpriză. 


Învelișul electronic al nucleului este o structură destul de 
rezistentă. El poate pierde câţiva electroni și atomul devine ion. 
Acest proces are loc totdeauna în timpul interacțţiilor chimice. Dar 
poate pierde mai mulţi electroni, în cele din urmă chiar pe toți, 
rămânând nucleul gol. Aceasta se întâmplă la temperaturi de 


milioane de grade, de exemplu în stele. 


Dar aici intervine o altă enigmă. Presupunem că numărul total de 
electroni rămâne neschimbat, ei însă se aranjează diferit în straturile 
electronice. O astfel de schimbare conduce la modificarea 


proprietăților atomului și deci ale elementului. 


Acesta este cum s-ar spune, textul explicativ al figurii. Acum 


pentru figura în sine: 


Nu ar trebui să întâmpinați nicio dificultate în ilustrarea atomului de 
potasiu. El are patru straturi. Cele mai apropiate de nucleu (K și L) 
sunt ocupate: primul conţine doi, iar al doilea 8 electroni. În conditii 
obişnuite pe aceste straturi nu mai intră alți electroni. Dar celelalte 
două straturi sunt departe de a fi complete. Stratul M are numai 8 
electroni (deşi ar trebui să aibă 18), iar stratul AT este doar început 
(are numai un electron) şi aceasta înainte ca cel anterior să fie 


complet. 


Potasiul este primul atom care prezintă inconsecvenţă în ocuparea 


straturilor sale de electroni. 


Dar nu este greu de imaginat că în loc să intre pe cel de al 
patrulea strat, electronii potasiului ar putea să-l completeze pe cel de 


al treilea (deoarece acest strat mai are încă zece locuri libere). 


Fantastic? Aproape fantastic, în condiţii obișnuite. Dar presiunile 
foarte mari dau naștere unei situații deosebite. La astfel de presiuni 
straturile electronice din jurul nucleului se contractă foarte mult și 


electronii exteriori pot cădea pe straturile vecine incomplete. 


De exemplu, să presupunem că electronul exterior din cel de la 
patrulea strat al atomului de potasiu a a fost împins în cel de al 


treilea, realizând 9 electroni în stratul M. 


La ce va duce aceasta? Numărul atomic al potasiului (19) va fi 
același ca mai înainte, la fel și numărul de electroni. Cu un cuvânt, 


nu ar avea loc nicio transmutaţie de elemente. 


Deși același, vechiul nostru prieten, metalul alcalin potasiu, nu va 
mai fi vechiul nostru prieten. Va fi un străin cu trei straturi în loc de 
patru și cu 9 electroni pe stratul său exterior în loc de unul singur. ȘI 
astfel proprietăţile chimice ale „neopotasiului” ar trebui studiate din 


Nou. 


Care ar fi aceste proprietăţi putem doar ghici, deoarece niciun 


strop dintr-un astfel de potasiu nu a fost vreodată accesibil cercetării. 


La presiuni și mai mari, elementele următoare potasiului ar pierde 
și ele aspectul obișnuit. Completând treptat structurile de electroni, 
legea tabelului lui Mendeleev nu va mai fi respectată. În timp ce un 


strat ar fi incomplet, celălalt ar rămâne gol. 


. . -Acesta ar fi de asemenea un Sistem periodic, dar nu cel al lui 
Mendeleev. Locuitorii lui (cu excepția elementelor din primele trei 
perioade) ar fi diferiţi. Metalele lui alcaline ar fi cuprul și promeţiul iar 
„gazele sale nobile” ar fi nichelul și neodimul, care ar avea straturile 


exterioare corespunzătoare complete. 


lată în ce se poate transforma chimia „adâncurilor”! Valenţe 


neobișnuite, proprietăți ciudate, compuși surprinzători... 
Atractiv? O, da! Real? Cine știe...? 


Toate acestea pot fi privite ca o idee „trăznită”, deoarece este 
implicată prepararea unui tip cu totul nou de materie. Chiar dacă 
aceasta ar exista la presiuni foarte mari, forma elementelor 


convenţionale în condiţii obișnuite ar trebui reimaginată. 


Întrebarea este cum să păstrăm sau să „înghețţăm” această 


tranziție. Dacă reușim să rezolvăm această problemă, vom avea de 


fapt o nouă știință a chimiei, chimia nr. 2. 


Cu ochii proprii 

Câte ceva despre utilizarea analizei chimice 


Mihail Lomonosov spunea: „Chimia își întinde larg brațele”. Acum 
200 ani, clarviziunea lui a sesizat semnificaţia acestei științe pentru 


viitoarele generații. 


Secolul XX a demonstrat acest lucru, clar. Chimia este astăzi un 
„chip cu mai multe brațe”. Nici chiar un academician nu poate să 
enumere pe loc, toate ramurile chimiei, care apar continuu, aproape 


în fiecare an. 


Există totuși un lucru fără de care niciunul din aceste „braţe” nu ar 


putea trăi”. 


Este vorba de analiza chimică. 


Ea este cea care i-a ajutat pe chimiști să descopere foarte multe 


dintre elementele existente pe Pământ. 


Ea este cea care le-a dat posibilitatea chimiștilor să stabilească 
părțile componente ale compușilor chimici simpli sau complecși, de 


la sarea de bucătărie la proteine. 


Prin intermediul ei s-a descifrat compoziţia rocilor şi mineralelor și 
tot ea este aceea care i-a ajutat pe geochimiști să stabilească cifra 


exactă a rezervelor de elemente chimice de pe Pământ. 


Chimia datorează mult analizei, care a devenit o știință exactă. 
Așa cum s-a observat, analiza chimică este primul ajutor în diferitele 


sfere ale activităţii umanei 


De exemplu, să presupunem că fierul este extras din minereu într- 
un furnal. Proprietăţile lui depind de cantitatea de carbon existentă în 
metalul rezultat. Dacă el conţine mai mult de 1,7% se obţine fontă; 
intervalul 0,2—1,7% reprezintă diferitele feluri de oţel, iar dacă 


metalul conţine mai puţin de 0,2% carbon, se obține fier forjat. 


Care este diferenţa dintre fier și oțel, alamă și bronz? Cât cupru 
există în piatra vânătă? Există mult potasiu în carnalit? Numai 
analiza chimică poate răspunde la aceste întrebări sau la altele 
similare. Se ridică două probleme principale: ce elemente conţin 
substanţele analizate și în ce proporţie? Prima este obiectul de 


studiu al analizei calitative, a doua, scopul analizei cantitative. 


Cât despre numărul felurilor de analize existente, nimeni, nici chiar 


un specialist experimentat nu poate spune ceva exact. 


Cum se poate obtine un praf de pușcă bun 


Cine a inventat praful de pușcă? Călugărul german Berthold 


Schwarz — spune legenda. 


Praful de pușcă nu se obține greu: se amestecă în diferite proporții 
sulf, salpetru și pudră fină de cărbune. Componentele trebuie să fie 


de calitate foarte bună. 


Cum poate fi însă apreciată calitatea lor? 


Pe vremuri, cei ce produceau praful de pușcă îl testau prin 


gustare. 


lată cum este descris în arhive un procedeu curios de testare prin 
gustare: „Salpetrul care este sărat și amar nu este bun; dar dacă el 


înțeapă la limbă și este dulce, atunci este bun.” 


Am putea spune despre cineva că este un producător de praf de 


pușcă dacă a „mâncat o baniţă de sare”! 


Metoda de testare a sulfului era și mai ciudată. 


Se lua o bucată de sulf în pumn și se apropia de ureche. Dacă se 
auzea un zgomot ușor, sulful era considerat corespunzător. Altfel el 


era considerat impur. 


De ce scoate sunete sulful pur? Conductibilitatea lui termică este 
foarte scăzută. Pumnul încălzește sulful și diferitele lui părți 
componente vor avea temperaturi diferite. Presiunile interne cresc și 
întrucât este fragil, sulful se desface în bucăţi mici, ceea ce produce 
sunetul menţionat. Conductibilitatea termică a sulfului impur este 
mult mai mare și deci el este mult mai rezistent. Aceasta era baza 


științifică a analizei chimice făcute cu ajutorul urechii. 


ȘI, ca să scurtăm povestea, principalele instrumente de analiză ale 
chimiștilor din trecut erau simţurile. Acest fapt este reflectat chiar de 
numele date substanţelor simple și complexe. De exemplu, beriliul 
era numit „gluciniu” pentru că sărurile lui aveau un gust dulce. 


Numele de glicerina vine de la latinescul „dulce”. 


Sulfatul de sodiu natural este numit „mirabilit ceea ce înseamnă 


„amar. 


Cum a fost descoperit germaniul 


La începutul lunii martie a anului 1886, D. Mendeleev a primit 


următoarea scrisoare: 


„Dragă domnule, 


Permiteţi-mi să vă prezint alăturat o relatare din care reiese că 
sunt descoperitorul unui nou element numit „germaniu”. La început 
am crezut că acest element ar putea ocupa în remarcabilul Sistem 
periodic constituit de dumneavoastră, locul liber dintre antimoniu și 
bismut, și că acest element ar coincide cu eka-antimoniul. Faptele 


indică însă că avem de-a face cu eka-siliciu. 


Sper ca în curând să vă ofer informaţii mai detaliate despre 
această substanţă; pe moment sunt încântat să vă informez despre 
foarte probabilul nou succes al cercetărilor dumneavoastră și să vă 


exprim întregul meu respect. 


Freiberg, Saxonia 26 Februarie 1886 


al dumneavoastră CLEMENS WINKLER” 


100 de ani după descoperirea germaniului, Henry Cavendish, 
afirma nu în zadar, că „orice este determinat de măsură, număr și 
greutate”. Analizând argiroditul, un mineral rar descoperit în Saxonia, 
Clemens Winkler a găsit că el conţine în principal argint, sulf și mici 
cantități de fier, zinc și mercur. Dar ceea ce îl uimea era faptul că 


toate elementele găsite alcătuiau doar 93% din mineral. 


Ce putea reprezenta restul de 7%? Cum niciuna dintre metodele 
de analiză a elementelor cunoscute până atunci nu a fost omisă, 
Winkler a făcut presupunerea că cele 7 procente ar aparţine unui 
element necunoscut. Presupunerea lui a fost în întregime 
confirmată. Modificând într-o oarecare măsură modul de analiză, 
Winkler a demonstrat că procentul deficient aparţine unui elemente 
nou, necunoscut în acel timp, pe care l-a numit în cinstea patriei 


sale, germaniu. 


Analiza gravimetrică a avut un rol important și în descoperirea 


argonului, reprezentant al grupei zero a Sistemului periodic. 


În ultimul deceniu al secolului trecut fizicianul englez Rayleigh a 
întreprins o determinare a densității gazelor și deci a greutăţii lor 
atomice. Și așa, încetul cu încetul, cercetătorul a ajuns la azot. Aici 
au început să se petreacă lucruri ciudate. Un litru de azot obținut din 


aer are cu 0,0016 g mai mult decât un litru de azot obținut din 


compuși chimici diferiţi (care nu influențează însă de loc rezultatul 


final al cercetării). 


Litrul nefericit de azot obținut din azotat de amoniu, oxizi de azot, 
uree, amoniac sau alți compuși se dovedește a fi invariabil mai ușor 


decât cel al azotului obținut din atmosferă. 


Negăsind explicaţia acestei stranii diferențe, Rayleigh a publicat 


un articol în Nature, descriindu-și rezultatele. 


Chimistul Ramsay i-a răspuns pe dată și cei doi cercetători și-au 


unit eforturile pentru a rezolva problema. 


În august 1894 ei au raportat descoperirea unui nou element, care 
determinase insuccesul iniţial al lui Rayleigh. Cantitatea în care se 


găsește în aer este de aproximativ 1%. 


Astfel i-a ajutat analiza gravimetrică pe oamenii de știință să 
descopere elemente noi. Niciun laborator chimic nu își poate 
desfășura activitatea fără ea. O analiză elementară determină 
procentul elementelor din compușii complicaţi sau minerale. Desigur, 
ea trebuie să fie precedată de operaţiuni chimice serioase pentru 


separarea elementelor unele de altele. 


Lumină și culoare 


Cu ocazia oricărei sărbători sovietice îl auzi pe speaker-ul de la 
Radio Moscova spunând: „Decret al Ministrului Apărării... în 
onoarea... Ordonăm să se tragă salve de tun în capitala ţării 
noastre, Moscova, în capitalele Republicilor Unionale, în orașele 


Erou..." 


În timpul serbării cerul este brăzdat de luminile galbene, verzi și 


roșii ale focurilor de artificii. 


Sărbătorirea vacanţelor cu focuri de artificii și salve de tun este o 
tradiție veche. Pirotehnia era cunoscută în China încă din anul 2000 
î.e.n. Abia relativ recent oamenii de știință folosesc flăcările colorate 


la analize chimice. 


Acum o sută de ani, fizicianul german Kirchhoff remarca că 
sărurile diferitelor metale colorau flacăra incoloră a becului de gaz. 
Astfel, sărurile de sodiu colorează flacăra în galben, cele de calciu în 


roșu carmin, iar cele de bariu în verde. 


Kirchhoff și-a dat seama că această proprietate poate constitui o 
metodă rapidă și sigură de determinare a elementelor chimice dintr-o 


substanță. Dar bucuria lui era prematură. „Toate erau bune și 


frumoase” cât timp se foloseau săruri pure. Dar dacă sărurile, de 
potasiu și sodiu de exemplu se amestecau, culoarea violet dată de 
potasiu nu se deosebea practio faţă de fondul galben strălucitor al 


flăcării (datorat prezenţei sodiului). 


Cel care a venit în ajutorul lui Kirchhoff a fost Bunsen. El a sugerat 
examinarea flăcării strălucitoare a becului — având un amestec de 
săruri introdus în ea — cu ajutorul unui instrument special numit 
spectroscop, Elementul principal al acestui instrument este o prismă 
care descompunea lumina albă în componente, adică obținea 


Da 


spectrul ei. „Spectroscop” înseamnă „a observa spectrul”. 


Ideea a avut un mare succes. Spre deosebire de alte surse de 
lumină, flacăra de gaz în care s-a introdus sarea supusă testării dă 
un spectru liniar și nu unul continuu, iar liniile spectrului au o poziţie 
constantă. Sarea de sodiu introdusă în flacără duce la apariţia în 
spectru a două linii galbene, apropiate, în timp ce sarea de potasiu 
dă o linie roșie și două linii violete. Kirchoff și Bunsen au arătat că 
liniile oricărui element chimic apar în spectru întotdeauna în aceeași 
poziţie. Nu are importanţă dacă sodiul se introduce în flacără sub 
formă de clorură, sulfat, carbonat sau azotat; poziţia liniilor Na va fi 
mereu aceeași. Ea nu va fi afectată nici dacă sarea de sodiu se 
amestecă cu alte săruri, de exemplu, cu săruri de potasiu, cupru, 


fier, stronţiu sau bariu. 


Însufleţiți de descoperirea lor, Kirchhoff și Bunsen munceau 
necontenit. Ei au folosit metoda „în flacără” pentru testarea unui 
mare număr de elemente și compuși. După un timp ei au alcătuit o 
listă ce cuprindea caracteristicile spectrale ale elementelor chimice. 
Oamenii de știință puteau acum analiza exact multe amestecuri 


complexe de substanțe. 


Astfel a luat naștere analiza spectrală sau spectroscopică. Ea s-a 
dovedit nu numai o metodă excelentă de determinare calitativă a 
elementelor dintr-un amestec, dar și o metodă ce a condus la 
descoperirea de noi elemente: rubidiul, cesiul, indiul și galiul. lar 
când s-a descoperit că intensitatea liniilor spectrale depinde de 
cantitatea de substanță prezentă în amestec, analiza spectrală a 


devenit și o metodă cantitativă. 


Analiza chimică a... Soarelui 


În așteptarea eclipsei de soare din 1868 astronomii și-au pregătit 
minuţios echipamentul necesar. La acea vreme lista cuprindea și un 
spectroscop, instrumentul care cu puţin timp înainte ajutase la 


descoperirea câtorva elemente noi. 


Eclipsa a trecut și totul a revenit la normal. La 25 iulie 1868 însă, 
Academia Franceză de Științe a primit simultan două scrisori, una 
din India, de la francezul Janssen, cealaltă din Anglia, de la Lockyer. 
Conţinutul era aproape același: cei doi informau Academia despre 
descoperirea în Soare, cu ajutorul analizei spectrale, a unui unui 
element nou, necunoscut pe Pământ. Linia lui spectrală este 


galbenă, asemănătoare cu a sodiului, fără însă să aparțină acestuia. 


Oamenii de știință au fost uimiţi. Janssen și Lockyer nu numai că 
au reușit să „analizeze” Soarele, dar au descoperit chiar un nou 


element! 


Abia 27 de ani mai târziu, în 1895, heliul (acesta era numele 
„elementului solar”) a fost descoperit pe Pământ. 


În cinstea acestui mare eveniment, a descoperirii metodei de 
investigare a secretelor corpurilor cosmice. Academia Franceză a 
luat hotărârea să scoată o medalie. Metoda avea într-adevăr, 
valoare de medalie. Pentru analiza unei substanțe prin orice altă 
metodă era necesară cel puțin o mică cantitate din această 


substanţă. 


După descoperirea „elementului solar” oamenii de știință și-au 
îndreptat spectrografele (spectroscop cu înregistrare) spre Soare, 
care, blând, le-a spus totul despre el. După Soare a venit rândul altor 


și altor stele. Strălucirea atmosferei a impulsionat creșterea 


numărului de spectroscoape. Pe Pământ, oamenii de știință studiau 
în laboratoarele lor palisada tuturor felurilor de linii spectrale, în 
corpurile cerești ei au descoperit elemente deja cunoscute pe 


Pământ. 


Opt ani mai târziu heliul a transmis ștafeta surprizei științifice, 
technețiului, ocupantul apartamentului nr. 43 în Tabelului lui 
Mendeleev. El a fost descoperit întâi în spectrul diferitelor stele și 
abia după aceea, în urme, pe Pământ. În stele, techneţiul se găsește 
fără îndoială în cantități foarte mici. El se formează continuu ca 


rezultat al reacţiilor nucleare. 


Niciun alt element nou nu s-a descoperit în Soare sau stele și 
probabil nici nu se va descoperi. Universul este uniform: Pământul, 
Soarele, planetele și stelele, precum și toate corpurile cerești sunt 


alcătuite din aceleași elemente chimice. 


Dar curios este faptul că „balanţa” elementelor chimice din stele 
este diferită de cea a elementelor chimice de pe Pământ. Hidrogenul 
și heliul predomină în Univers. Cantitatea în care se găsesc în 
Univers acești doi primi reprezentanţi ai Sistemului periodic este de 
câteva ori mai mare decât restul elementelor laolaltă. Chimia 
universului ne aduce o surpriză paradoxală: galaxia noastră este în 


primul rând împărăţia hidrogenului. 


Unde și substanță 


Numărul nuanțelor și culorilor din natură este foarte mare. 
Chimiștii știu ca nimeni alţii acest lucru și nu de puţine ori au fost 


puși în încurcătură. 
— Ce culoare are soluţia de nitrat de neodim? 
— Roz, răspund chimiștii. 


— Ce culoare va avea o soluţie de fier trivalent la care s-a 


adăugat tiocianat de potasiu? 
— Roșu. 
— Dar fenolftaleina în mediu alcalin? 
— Roșu-închis. 


Putem continua așa la infinit pentru că multe reacţii chimice au 
drept rezultat culori de diferite nuanţe. Dacă ar trebui să numim mai 
mult de o duzină de compuși ale căror soluţii sunt colorate în diferite 


nuanțe de roșu, am fi, desigur, în impas. Se spune că artiștii și 


textiliștii pot distinge aproape două duzini de nuanţe de roșu. Asta 


înseamnă să înveţi să ai simţul culorilor. 


Dar o astfel de metodă „intuitivă? de decelare a culorilor și 
nuanțelor nu este prea folositoare pentru chimiști. Soluţia aceleiași 
substanțe poate avea, în funcţie de concentraţia ei, un număr infinit 


de nuanțe. 


Or, cum ar putea chimiştii să le reţină pe toate? 


Se spune că există oameni care, chiar legaţi la ochi, pot distinge 
culorile folosind vârfurile degetelor. Medicii spun că acești oameni au 
simţul tactil foarte dezvoltat. Cunoscutul scriitor Jonathan Swift a 
scris sarcastic Academiei de Ştiinte că cei fără vedere amestecă 


culorile pentru a ironiza subiectul „ştiinţific” pe care-l studiază. 


Astăzi sarcasmul satiricului englez nu mai este potrivit. Chimiștii 
pot denumi culoarea unei soluții fără să o vadă; și aceasta cu 
ajutorul spectrofotometriei. Numele acestei metode de analiză vine 
de la spectrofotometru, instrumentul cu care pot fi analizaţi compușii 


chimici sau soluţiile lor. 


Isaac Newton a trecut un fascicol îngust de lumină naturală printr- 
o prismă și a descoperit că lumina albă este complexă. Desigur că 


toți am văzut curcubeul. Culorile lui sunt componentele luminii albe. 


Newton a observat un astfel de curcubeu când a trecut raza de 


lumină prin prismă. Acest curcubeu se numește spectru. 


Ce este lumina? Vibraţii sau unde electromagnetice. Fiecare undă 
se caracterizează printr-o mărime numită lungime de undă (À). 
Aceasta caracterizează orice culoare sau nuanţă. Chimiștii spun: 
„culoarea roşie cu lungime de undă 626 mp” sau „culoarea roșie cu 
lungimea de undă de 637 mp” (Îmy este a mia parte dintr-un micron 


sau a milioana parte dintr-un milimetru) *. 


* În prezent unitatea internaţională utilizată pentru aceste lungimi de undă este 


nanometrul (nm) care este numeric egal cu milimicronul (nm = mu) 


Acest lucru elimină necesitatea denumirii diferitelor nuanţe cu nume 
diferite, cum ar fi „roșu-carmin”, „roșu”, „bordo”, „purpuriu” etc. Se 
indică doar lungimea de undă și chimiștii din întreaga lume știu 
despre ce culoare sau nuanţă este vorba. Fiecare compus primește 
un fel de „certificat”, cu menţiunea: „îi este egal cu atât’, completat 


sub specificaţia „culorii”. Acesta este un document redutabil. 


Dar problema este rezolvată doar pe jumătate. Culoarea unui 


compus depinde de lungimea de undă a radiațiilor absorbite și 


transmise de acesta. De exemplu, dacă o sare de nichel este verde, 
ea va absorbi lumină de toate culorile de undă, cu excepţia celei ce 
corespunde culorii verzi. Soluţia galbenă de cromat de potasiu este 


transparentă doar pentru razele galbene. 


Spectrofotometrul furnizează fascicole de raze luminoase de 
anume lungimi de undă și dă posibilitatea să se determine cum sunt 
ele absorbite de către diferitele substanţe. Multe substanţe organice 


și anorganice au fost investigate cu ajutorul spectrofotometrelor. 


În afara razelor vizibile există și raze (lumină) invizibile pentru 
oameni. Aceste feluri de lumină „din depărtare” se află la limitele 
exterioare ale spectrului vizibil și se numesc raze ultraviolete și raze 
infraroșii. Chimiştii au învăţat să le folosească și pe acestea. Ei au 
studiat spectrul diferitelor substanțe chimice în domeniul ultraviolet 
sau infraroșu și au descoperit un fenomen foarte interesant, și 
anume faptul că fiecare compus chimic (sau ion) are o bandă de 


absorbţie distructivă, propriul său „certificat de culoare” (IR sau UV). 


Spectrul de absorbţie este utilizat atât în analizele calitative cât și 
în cele cantitative. Aceasta se datorește faptului că în cele mai multe 
cazuri cu cât concentraţia unui compus chimic într-o soluţie este mai 
mare, culoarea ei va fi mai intensă, adică absorbţia unei culori de o 
anumită lungime de undă este mai mare. Determinându-se absorbția 


luminii de către o soluţie (se spune în mod curent „determinarea 


densităţii optice”) se poate ușor stabili concentraţia oricărui element 


distinct. 


Ce poate face o simplă picătură de mercur 


Încă din antichitate se cunoștea zicala: „Toate lucrurile geniale 


sunt simple”. 


Doar o dată s-a acordat Premiul Nobel pentru o descoperire din 
domeniul chimiei analitice. Descoperirea a fost făcută de chimistul 
ceh Yaroslav Heyrovsky în 1922. De atunci Praga a devenit un fel de 
Mecca, numeroși pelerini îndreptându-se spre acest oraș pentru a-și 


însuși metoda lui Heyrovski, polarografia. 


Astăzi se publică anual în lume mii de lucrări despre analiza 
polarografică. Principiul metodei constă în plasarea unei cantităţi de 
mercur într-un vas de sticlă care conţine soluţia a cărei concentraţie 
trebuie să fie determinată. Stratul de mercur servește drept electrod. 
Mici picături de mercur care cad la anumite intervale printr-un capilar 


în vas constituie al doilea electrod. 


Prin conectarea electrozilor la o sursă de curent are loc electroliza 
soluției numai dacă potenţialul electric al picăturii de mercur este 


suficient de mare. 


În caz contrar circuitul nu va fi străbătut de curent. Potenţialul va 
crește până când ionii conținuţi în soluție încep să se descarce; în 


acest moment curentul va străbate circuitul. 


Dacă soluţia conţine ioni ai diferitelor elemente, fiecare specie de 


ioni se va descărca la o valoare de potenţial caracteristică. 


Chimiștii trasează grafice reprezentând valoarea potenţialului în 
funcţie de curent. Curba obținută seamănă cu o scară, fiecare 


treaptă corespunzând descărcării unei anume specii de ioni. 


Reprezentarea obținută este comparată cu o curbă standard a 
unei soluţii conținând substanțe cunoscute în concentrațiile 


cunoscute. 


În acest mod soluția poate fi analizată calitativ și cantitativ în 
același timp. Analiza poate fi efectuată automat cu ajutorul unor 


dispozitive speciale. 


Metoda polarografică este o metodă elegantă. Dar eleganța nu 
este singura ei calitate. Polarografia este simplă, rapidă și precisă. 


Prin calităţile ei, polarografia este mult superioară altor metode de 


analiză. De exemplu, se poate determina polarografic zincul dintr-o 
cantitate de numai o milionime de gram de clorură de zinc aflat în 1 

cm” soluție. Această analiză durează mai puţin de 10 minute. 


Ideea originală a lui Heyrovsky a fost perfecționată și au fost 
sugerate multe alte versiuni. Una dintre acestea este analiza de 
adsorbţie polarografică, o metodă de mare sensibilitate. Ea poate fi 
utilizată pentru determinarea substanțelor organice în concentraţie 

de a mia-milioana parte dintr-un gram într-un cm” soluţie. 


Unde se aplică polarografia? Practic peste tot: la controlul automat 
al producţiei, la analiza mineralelor și aliajelor. Polarografia ne dă 
informaţii despre conținutul în vitamine, hormoni și toxine al 
organismului. Fizicienii se gândesc chiar la utilizarea polarografiei în 


diagnosticarea incipientă a cancerului. 


O prismă chimică 


Printr-o stranie coincidenţă, numele savantului și profesiunea lui 


sunt în concordanţă cu descoperirea făcută. 


Numele lui este Mihail Ţvet iar profesiunea -— botanist. Tvet este 
denumirea rusească pentru culoare. Botanistul Ţvet era preocupat 


de clorofilă, substanţa colorată din frunze. 


Profesorul era și cunoscătorul multor procese chimice. El, știa, de 
exemplu, că există substanțe (absorbanţi) care pot reţine (absorbi) 
pe suprafaţa lor multe gaze și lichide. A mojarat o frunză până a 
obținut o pastă verde, pe care a tratat-o cu alcool. Pasta își pierde 


culoarea, ceea ce înseamnă că alcoolul a extras colorantul. 


A umplut apoi un tub de sticlă cu cretă umectată cu benzen; peste 


acest amestec, Ţvet a picurat soluţia de clorofilă. 


Stratul de cretă de deasupra s-a colorat în verde. A spălat apoi 
creta cu benzen. Adăugat picătură cu picătură inelul verde din tubul 
de sticlă a început să se miște și — minune! — s-a separat în câteva 
benzi de culori diferite: galben-verde, verde-albastru și 3 benzi de 
diferite nuanţe de galben. Era o priveliște curioasă, care s-a dovedit 


a fi o descoperire foarte importantă pentru chimiști. 


Ea demonstra că clorofila era un amestec complex de câţiva 
compuși diferiţi din punct de vedere al structurii moleculare și al 
proprietăţilor. Ceea ce numim clorofilă este doar unul dintre acești 
compuși, este drept, cel mai important. Printr-o metodă foarte simplă 


toate aceste substanţe au putut fi separate. 


Substanțele au fost adsorbite pe cretă, dar gradul lor de reţinere 
pe suprafața suportului este diferită. Folosindu-se drept eluent 
benzenul, se obțin anumite fracțiuni, prima conţinând substanţa cea 


mai slab adsorbită, iar ultima substanța cea mai puternic adsorbită. 


La fel ca prisma care desface lumina naturală în culorile spectrului, 
coloana cu adsorbant (prisma chimică) separă amestecul complex 


de substanţe în componente. 


Această nouă metodă de analiză descoperită de Tvet în 1903 a 
fost numită de autor cromatografie, de la grecescul cromos — culoare 


și „graphos — scriere”. 


Astăzi, această metodă este unul dintre cele mai importante 


instrumente de studiu din laboratoarele de analiză chimică. 
Dar soarta multor descoperiri științifice este curioasă. 


Unele sunt uitate, uneori pentru multă vreme, pentru ca să 
strălucească apoi pe orizontul științific ca stelele. Așa s-a întâmplat 


și cu cromatografia. Astăzi ea a fost „redescoperită” și nimeni nu 


regretă acest lucru. 


Cum a fost descoperit promeţiul 


De fapt, am putea spune că acest element, cu numărul atomic 61, 
a fost descoperit de mai multe ori și de fiecare dată a primit alt 
nume: iliniu, florenţiu, cicloniu. Dar de fiecare dată descoperirea s-a 


dovedit falsă iar numele lui o adevărată istorie. 


După aceea, oamenii de știință au dovedit că nu există niciun 
element 61. Și aceasta nu numai datorită capriciului straniu al naturii 
prin care sistemul periodic era privat de unul dintre reprezentanții 
săi, dar și pentru că toţi izotopii elementului nr. 61 sunt radioactivi, 
foarte instabili, și au un timp lung de descompunere, trecând în 


izotopii elementelor vecine. 


În cele din urmă însă el a fost obţinut în 1945, în reactorul nuclear. 
Fisiunea nucleelor de uraniu, combustibilul reactorului, duce la 
obținerea unui mare număr de fragmente, acestea fiind nuclee ale 
unor elemente mai ușoare. Ele conţin și promeţiu (numele real al 


acestui element). 


După ce au cercetat problema teoretic, fizicienii puteau să-și 
încheie misiunea. Dar chimiștii vroiau să atingă promeţiul cu propriile 
lor mâini, să vadă cu ochii lor cel puţin o bucăţică din acest nou 


metal, sau cel puţin din compușii lui. 


Să obţii a zecea parte dintr-un gram al elementului nr. 61 aflat în 
amestecul de fragmente obţinute la fisiunea uraniului era însă un 


lucru foarte greu. 


Chimiștii, deși au avut, nu o dată, de-a face cu cantități mici de 


substanță, au obţinut rezultate bune. 


Dificultatea era însă de altă natură. Promeţiul este un pământ rar, 
iar asemănarea elementelor făcând parte din această familie este 
foarte mare. Or fragmentele nucleare conţin, pe lângă promeţiu, și 


neodim și samariu. 


Importantă era separarea promețţiului, dar cum s-o realizezi? 
Chimiștii care și-au dedicat întreaga viață pământurilor rare aveau 


de îndeplinit o adevărată „misiune: științifică. 


Era o adevărată tortură să separi cei 14 gemeni. 


(Chimistul francez G. Urbain s-a hotărât să prepare tuliu pur și a 
reușit. l-au trebuit însă 3 ani de muncă grea, însumând peste 15 000 


de experienţe chimice.) 


Separarea promețţiului a fost și ea destul de dificilă și aceasta 
pentru că el este un element radioactiv care se descompune repede. 


Deci erau necesare pentru separarea lantanidelor metode mai 


rapide, metode care să nu necesite ani, luni sau săptămâni de 


cercetare. Chimia nu cunoștea însă astfel de metode. 


Atunci savanții și-au adus aminte de cromatografie... Tubul lui Ţvet 
(numit acum coloană cromatografică) a fost umplut cu un adsorbant 


(nu cu cretă ci cu rășini schimbătoare de ioni). 


O soluţie de săruri de pământuri rare a fost trecută printr-o coloană 
umplută cu rășină. Deși pământurile rare se aseamănă foarte mult, 
ele nu sunt totuși identice. Fiecare formează cu rășina compuși care 
diferă în ceea ce privește stabilitatea lor: lantanul, primul din familia 
lantanidelor, formează compusul cel mai stabil, iar lutețiul, ultimul 
reprezentant al aceleiași familii, formează compusul cel mai puţin 
stabil. 


Rășina se spală apoi cu o soluție specială care antrenează ionii 
pământurilor rare, obținându-se fracțiuni bine determinate: prima, 


sarea de lutețiu, ultima, sarea de lantan. 


Prin această metodă au reușit chimiștii americani J. Marinsky, L. 
Glendenin și C. Coryell să separe promeţiul de neodim și samariu. Și 


aceasta numai în câteva ore! 


Mireasma unui câmp de fragi sălbatici 


..„Un luminiș într-o pădure de pini! O zi călduroasă de iulie. Şi 
fragi, fragi, peste tot! Bobite coapte de un roșu strălucitor și așa de 


dulci, că ţi se topesc în gură. 


Ce face ca fragii să miroasă așa? Trebuie să recunoașteţi că 
această problemă nu v-a preocupat niciodată. V-aţi bucurat doar de 


mireasma pădurii de pini și a luminișului însorit. 


Mirosul este un fenomen complex. Există o întreagă știință a 
mirosurilor. Savanţii nu sunt de aceeași părere atunci când încearcă 
să explice faptul că unele substanţe au un miros puternic, iar altele 


abia miros; că unele mirosuri sunt plăcute, iar altele nu. 


Nu există nicio îndoială că mirosul substanţelor este determinat de 
structura lor moleculară. Dar cum? La această întrebare nu putem 
da un răspuns sigur. Mai mult, nu există, cel puţin până în prezent, 


nicio teorie fizică a mirosurilor. 


Chimiștii, însă, pot identifica moleculele „responsabile” de diferite 


mirosuri și pot răspunde la întrebarea de ce miros fragii. 


Mireasma dată de fragi este un amestec complex de 91 mirosuri 


diferite. Chiar și cel mai experimentat producător de parfumuri poate 


invidia natura pentru capacitatea ei de a crea minunatul parfum de 


„fragi”. 
Cum au procedat chimiștii la „disecția” parfumului de „fragi'? 


Apelând la cromatografia  gaz-lichid, în această metodă 
adsorbantul era un amestec de dioxid de siliciu, SiO2, cu un lichid 


nevolatil, iar faza mobilă, un gaz nobil (argonul). 


Uneori se poate folosi doar un tub de sticlă (capilar) umezit cu 
lichidul nevolatil dar pentru a „prinde” întreaga aromă a fragilor, tubul 


trebuie să aibă... 120 m lungime. 


Tubul trebuie răsucit în formă de spirală și introdus într-un aparat 
numit termostat în care temperatura crește încet și uniform. Acest 
lucru este necesar pentru că diferitele componente ale miresmei de 
fragi diferă în ceea ce priveşte gradul de volatilitate. Componentele 
se dispun de-a lungul tubului în secvenţe definite. Trecând argon 
prin tub, ele sunt forțate să iasă în afara lui, unde un aparat 


complicat înregistrează trecerea diferitelor substanţe. 


S-a dovedit că mirosul de fragi se datorează unui amestec de 96 

substanțe având greutatea totală în probă de numai 1 grame. 


Chimiștii au studiat prin această metodă un număr mare de 


substanțe naturale foarte complexe. Câţi componenți credeţi că are 


titeiul? 230! Chimiștii cunosc nu numai numărul lor, dar i-au și 


identificat pe fiecare în parte. 


Moartea lui Napoleon: legendă și realitate 


Versiunea oficială spune că Napoleon Bonaparte a murit pe insula 
Sf. Elena la 5 mai 1821. 


Cauza morții era, după dr. Antommarehi, cancerul la stomac, o 


boală care ocupă primul loc în lume în ceea ce privește gravitatea. 


Deși bine stabilită, poporul nu prea credea în această versiune 


oficială a morţii împăratului. Și pe bună dreptate! 


Mulţi din suita împăratului susțineau că Napoleon nu a avut o 


moarte naturală, ci dimpotrivă, ar fi fost otrăvit. 


Cu o săptămână înaintea morţii, Bonaparte însuși a spus, 
dictându-și testamentul: „am fost omorât de oligarhia engleză și de 


asasinii ei plătiți”! 


Cu ce ar fi putut fi otrăvit Napoleon? Se cunoșteau multe otrăvuri, 
de toate felurile, dar ucigașul necunoscut ar fi putut cu greu folosi 
vreuna dintre ele pentru a-l asasina pe împărat. Era nevoie de o 
otravă fără gust pentru ca victima să nu devină suspicioasă. O 
otravă nu prea puternică, care să se acumuleze încet în organism și 
să nu omoare victima dintr-o odată. O astfel de otravă este 


arsenicul. 


Și astfel a apărut o nouă versiune, și anume că Bonaparte a fost 


otrăvit cu arsenic. 


Cum ar putea fi dovedit acest lucru? Nu poate fi formulată nicio 
ipoteză cu șanse de certitudine pentru că nu există o dovadă clară în 


acest sens. A-l deshuma pe împărat ar fi un sacrilegiu. 


Cu toate acestea, 140 de ani după acest trist eveniment, la 
Glasgow au început investigaţii asupra morţii împăratului. Cazul a 


fost pledat de doi fizicieni, doctori Smith și Forshufwood. 


Ei au început cercetările prin cereri ciudate formulate diverselor 
muzee din lume... un smoc din părul celebrului francez, de exemplu. 
Se părea că investigatorii au noroc. Ei au primit câteva fire tăiate din 


părul lui Napoleon. 


Fizicienii știau că arsenul introdus în organismul uman se 


acumulează în păr. Or, dacă ei detectau în părul lui Bonaparte... 


Ușor de spus, dar mai greu de realizat. 


Cantitatea de arsen găsită era însă, foarte mică. Metodele chimice 
de analiză care puteau fi folosite pentru determinarea cantității de 
arsen aveau o sensibilitate prea scăzută pentru ca erorile să fie 


excluse. 


Ajutorul a venit din partea fizicianului suedez Wassen. 


Părul preţios a fost sigilat într-un cilindru de aluminiu și introdus, 


câteva ore, în reactorul nuclear. 


Când firele de păr au fost recuperate și supuse unor măsurători 
speciale, a devenit clar că Napoleon a murit otrăvit cu arsenic. 
Cantitatea de arsen din păr era de 13 ori mai mare decât cantitatea 
normală, mai mult „arsenicul fusese administrat treptat, în cantităţi 


mici. 


Cum au reușit oamenii de știință să stabilească adevărata cauză a 
morții lui Bonaparte? Cum au putut ei detecta arsenul fără să 


apeleze la vreo metodă chimică? 


Analiza prin activare 


Arsenul natural este un element foarte stabil; în orice caz, nimeni 


nu a constatat vreodată în el prezenţa radioactivităţii. 


Arsenul mai are și o altă particularitate, este un element 
„singuratic”. Multe elemente sunt amestecuri de 2, 3 sau mai mulţi 
izotopi. Staniul, de exemplu, este un amestec de 10 feluri diferite de 


atomi, care se găsesc toți în natură. 


Arsenul este un singuratic. Nucleul lui conţine 33 de protoni și 42 


neutroni, această combinaţie fiind foarte stabilă. 


Dar dacă se introduce printr-o anumită metodă un neutron în 
nucleul arsenului, stabilitatea elementului dispare și se formează un 
izotop radioactiv care poate fi detectat fără a apela la metodele 
chimice. Nu este necesar decât un instrument pentru înregistrarea 


emisiei de radioactivitate. 


Cu cât cantitatea de arsen activ este mai mare, cu atât va fi mai 


mare intensitatea radiaţiei emise. 


Acesta este principiul de bază al metodei de analiză prin activare. 
Ea este capabilă să determine cantități infinitezimale de substanţă, 
fracțiuni dintr-un gram, reprezentate prin numere cu 10 sau 12 


zerouri după virgulă. Pentru a realiza acest lucru, obiectul de studiat 


este iradiat cu un fascicul de neutroni iar apoi este măsurată 


intensitatea radiaţiei emise de izotopii radioactivi rezultați. 


Așa a fost descoperită cauza morții lui Napoleon Bonaparte. A fost 


un exemplu minunat de ajutorul pe care-l pot da științele exacte. 


Pentru analiștii moderni, analiza prin activare este un „ochi care 
vede tot” pentru că ea decelează ușor ceea ce celelalte metode 


analitice determină cu greu. 


Germaniul pur este un semiconductor excelent. Dar dacă el 
conţine mici cantități de impurități, să zicem de stibiu, într-o cantitate 
de 1 atom la milionul de atomi de germaniu, proprietăţile de 


semiconductor ale acestuia dispar. 


De aceea germaniul trebuie curățat de impurități și acest lucru se 


poate realiza cu ajutorul analizei prin activare. 


Și astfel neutronii iau drumul plăcii de germaniu. Chimiștii știu că 
germaniul conţine ceva stibiu; poate într-o cantitate neglijabilă, poate 
într-o cantitate așa de mare că trebuie îndepărtat. Nucleele atomilor 
de germaniu și stibiu reacționează diferit cu neutronii. Primul este 
indiferent la trecerea lor, dar stibiul îi „absoarbe” avid. Se vor forma 
deci, doar izotopi ai stibiului. Restul îl face controlul de radiaţii. În 
felul acesta se poate spune când cantitatea de stibiu din germaniu 


este mare sau mică. 


Cum să cântărești imponderabilul 


500 micrograme înseamnă mult? Să vedem. 


Un microgram este a mia parte dintr-un miligram, sau a milioana 


parte dintr-un gram. 


500 micrograme sunt a cincizecea mia parte dintr-un gram sau o 
jumătate dintr-un miligram. Dacă ne referim la apă, 500 micrograme 
sunt jumătate dintr-un milimetru cub (1 mm3), aproape de trei ori mai 


mic decât volumul gămăliei unui ac. 


Dar dacă substanţa ar fi de zece ori mai grea? Ea ar avea un 
volum de zece ori mai mic. În astfel de cazuri substanţa poate fi doar 


examinată la microscop. 


500 micrograme de plutoniu era cantitatea accesibilă oamenilor de 
știință americani, care în 1942 au început să studieze proprietăţile 


acestui element. 


Cercetările au fost făcute atât de minuţios încât un an după aceea 


a fost proiectată o întreagă instalaţie. 


În cursul tuturor operaţiilor chimice oamenii de știință au recurs în 


mod repetat la cântărire. 


Este balanţa atât de complicată? O balanţă este o balanţă. Chiar 
și o microbalanţă, care face cântăriri de până la a suta parte dintr-un 
miligram, nu este prea complicată. Totuși, a trecut mult timp până 
când această acuratețe nu i-a mai satisfăcut pe oamenii de știință, în 
consecință, la începutul secolului a fost proiectată o balanţă pentru a 
cântări a zecea mia parte dintr-un miligram. Fizicianul William 
Ramsay a folosit o astfel de balanţă pentru a cântări aproximativ 
0,16 cm3 de radon, demonstrând în felul acesta valabilitatea ipotezei 
lui Rutherford despre mecanismul descompunerii radioactive a 


radiului. 


Dar chiar și această balanţă nu a constituit limita acurateții. Ceva 
mai târziu, chimistul suedez Hans Patterson a construit o balanţă 
care poate să cântărească până la a zecea parte dintr-un 


microgram, de exemplu 6 X 10710 


grame. O astfel de acuratețe este 
dificil chiar de imaginat. Sensibilitatea ultramicrobalanței moderne 


este de a 2 milioana parte din ceea ce se poate cântări. 


Cântărirea supraprecisă, cântărirea imponderabilului, este doar 


unul din succesele noii științe numită ultramicroanaliză. 


Au fost descoperite metode cu ajutorul cărora diferite operatii 


chimice se realizează cu ajutorul unor volume foarte mici de 


substanţe, mai mici de a zecea mia parte dintr-un mililitru (1 cm3) 
până la o acuratețe de a zecea mia parte dintr-un microlitru (1 X 10” 


10 litri). 


Metodele ultramicrochimice și-au găsit aplicații nu numai în 
investigaţiile biologice și biochimice, ci și la studierea elementelor 


transuraniene artificiale. 


Chimia atomilor unici 


A fost o vreme când chimiștii se plângeau că pentru studierea 
proprietăţilor unui nou element nu aveau cantităţi suficiente de 
substanţă (doar câteva miligrame). De atunci „criteriul micimii” a 
trebuit să fie revizuit. În 1937, italienii Perrier și Segre au studiat cu 
succes proprietăţile elementului nr. 43 recent descoperit, techneţiu, 
având la dispoziţie doar a zecea mia milioana parte dintr-un gram 


din acest element. 


Experienţa lor a fost instructivă. Când lucrau cu elemente 
transuranice chimiștii trebuiau să uite unitățile de greutate de ordinul 


gramelor,  miligramelor sau chiar  microgramelor. „Cantități 


imponderabile, invizibile” — erau termeni care apăreau în lucrările 


științifice referi-toate la elementele transuranice. 


Și cu cât chimiștii cercetau mai adânc în această regiune a 
Tabelului periodic, cu atât erau mai mari dificultăţile pe care le 


întâmpinau. 


În cele din urmă a venit rândul elementului 101, mendeleviu, numit 


astfel în onoarea marelui chimist rus. 


După ce a primit numele, chimiștii trebuiau să se convingă că el 


fusese obținut. 


Erau ușor de calculat condiţiile în care s-ar putea obţine elementul 
101. Nu exista nicio dificultate în a scrie ecuaţia corespunzătoare 
reacției nucleare. Se putea prevedea și ce izotop se formează din 


noul element. 


Dar asta era doar teoria. Practica trebuia să confirme, să 
dovedească că s-au format, ca rezultat al proceselor nucleare, 


izotopii elementului 101 și nu ai altuia. 


Ceea ce a urmat a fost de-a dreptul fantastic. În cursul unui 
experiment de sinteză a elementului nr. 101 nu se formează mai 
mult de un atom — era verdictul raționamentului fizic și matematic — 


și așa s-a întâmplat și în realitate. Doar un singur atom, un atom 


necunoscut și-a anunţat apariţia. Era el însă un atom al elementului 
101? 


Instrumente radiometrice sensibile sunt capabile să determine 


timpul de înjumătățire al unui atom dar nu și natura lui chimică. 


Este oare posibil să se studieze chiar și proprietățile principale ale 


unui singur atom? 
Cromatografia a fost chemată în ajutor. 


lată raționamentul nostru. Elementul 101 trebuie să aparțină 
familiei actinidelor ale căror principale proprietați se aseamănă cu 


cele ale lantanidelor. 


Separarea lantanidelor dintr-un amestec s-a putut realiza cu 
ajutorul cromatografiei pe schimbători de ioni, când elementele cele 


mai grele apar primele, iar cele mai ușoare după aceea. 


În seria actinidelor, elementul 101 urmează după einsteiniu (nr. 99) 
și fermiu (nr. 100). Dacă vrem să separăm cele trei elemente prin 
cromatografie, elementul 101 va apărea în primele picături de lichid 


care curg din coloana cromatografică. 


Oamenii de știință au repetat de 17 ori sinteza elementului 101 și 


de 17 ori au folosit cromatografia pe schimbători de ioni pentru a 


stabili natura chimică a acestuia. Și de fiecare dată atomul de 


mendeleviu a apărut în picătura de soluţie prevăzută de teorie. 


Pe vremuri doar fermiul și einsteiniul se obțineau în aceste 
picături. Deci numărul atomic al mendeieviului este 101 iar 


proprietăţile lui sunt tipice actinidelor. 


Există o limită? 


Orice lucru în lume are un sfârșit. Excepţie face Universul care nu 
are nici început, nici sfârșit. Putem spune, deci că există o limită a 
analizei. Dacă învăţăm să determinăm natura chimică a atomilor 
elementelor sau moleculelor substanțelor chimice, putem considera 


că limita a fost atinsă. 


Dar nu la acest lucru vrem să ne referim. Cam pe la jumătatea 
secolului, chimiștii puteau să analizeze impurităţile, dacă conţinutul 
în substanţa principală era de 0,01—0,001%, ceea ce mulțumea pe 
oricine. Astăzi însă, știința și tehnologia au progresat într-o 
asemenea măsură, încât în anii 1960 era nevoie de determinarea 
unei cantităţi de 10-12 dintr-un procent de impuritate. Asemenea 


sensibilităţi se realizau doar la determinarea elementelor individuale. 


Astăzi însă o serie de elemente și compușii lor se pot determina în 
asemenea cantități. Și aceasta, datorită metodelor de analiză prin 
activare, cromatografiei și spectroscopiei de masă, metode prin care 


oamenii de știință pot determina astfel de „fleacuri”. 


Cerinţele impuse analizei de impurități vor crește constant. 
Academicianul sovietic |. Alimarin crede că cerințele în ceea ce 
privește puritatea tind către limita la care va fi necesară 
determinarea unui singur atom dintr-o impuritate, de exemplu o 
cantitate de substanţă de 10723 grame. Fizicienii și chimiștii vor lucra 
împreună la această problemă, rezolvată deja pentru atomii 


radioactivi ai unor elemente chimice. 


Totuși, sensibilitatea determinării atomilor stabili și a compușilor lor 
este încă departe de limită. Ori tocmai aici metodele de analiză sunt 


în așteptarea celui care va „umple acest loc liber”. 


Un număr uimitor 


În calculele lor, oamenii de știință au de-a face adesea cu ceea ce 
ei numesc constante, valori numerice caracterizând unele calități sau 


proprietăți. Dorim să vă îndreptăm atenţia spre una dintre ele. 


Se numește constanta lui Avogadro, după numele faimosului om 
de știință italian care a folosit-o. Numărul lui Avogadro este numărul 


de atomi dintr-un atom-gram al oricărui element. 


Atom-gram este numărul de grame dintr-un element, egal cu masa 
lui atomică. De exemplu, un atom-gram de carbon este (aprox.) 12 


grame, cel de fier de 56 grame, iar cel de uraniu de 238 grame. 


Numărul de atomi în fiecare dintre cantităţile enumerate este exact 


numărul lui Avogadro. 
Scris pe hârtie el este 6,23 X 1023, 


El reprezintă mumărul de atomi aflaţi în 12 grame de carbon, în 56 


grame de fier sau în 238 grame de uraniu. 
Este greu de imaginat cât este de mare numărul lui Avogadro! 


Populaţia globului era la un moment dat de peste 3000 milioane. 
Să presupunem că toți acești oameni s-au hotărât să numere câți 
atomi sunt într-un atom gram din fiecare element. Să mai 
presupunem că fiecare muncește câte 8 ore pe zi și că face o 
adunare la fiecare secundă. 


023 


Cât timp le trebuie pentru a număra cea 6 X 1 atomi? 


Un calcul rapid indică 20 milioane de ani? De necrezut, nu? 


Imensitatea numărului lui Avogardo este o dovadă că ideea 
omniprezenței tuturor elementelor chimice are o poziție solidă. Se 
poate determina întotdeauna o cantitate de cel puţin câţiva atomi din 


orice element existenţi oriunde. 


Numărul lui Avogadro fiind atât de mare, este de așteptat că orice 
încercare de a obţine o substanţă fără impurități ar fi inutilă. Este 
aproape imposibil de „prins” un singur atom al unei impurități dintre 


ceilalți 1023 atomi, fără să se introducă alte impurități. 


Într-adevăr, un gram de fier conţine circa 1022 atomi. Dacă el 
conţine 1% (10 miligrame) atomi de cupru ca impurități, asta face nu 
mai puţin de 1020 atomi. Dacă conţinutul de impurități este redus la 
a zecea mia parte dintr-un procent, numărul de atomi va fi 1016 
atomi. Dacă impurităţile cuprind toate elementele Sistemului 
periodic, va fi o medie de 1014, adică, 100 de trilioane de atomi din 


fiecare element. 


Chimia se răspândește tot mai mult 

Încă o dată diamante 


Un diamant brut, neșlefuit, este campionul tuturor mineralelor, 
materialelor etc, din punct de vedere al durității. Industria modernă ar 


avea mari probleme dacă nu ar exista diamante. 


Un diamant șlefuit și prelucrat devine un briliant ce nu are egal 


printre pietrele preţioase. 


Diamantele gri-bleu sunt deosebit de apreciate de bijutieri. Ele 
sunt foarte rare, ceea ce face ca preţul lor să fie de-a dreptul 


fantastic. 


Dar, în definitiv, diamantele ca bijuterii nu sunt chiar atât de 
importante. Măcar dacă ar fi mai multe diamante obișnuite, ca să nu 


ne mai pese de orice fărâmă de cristal. 


Din păcate există foarte puţine depozite de diamante pe Pământ, 
cele bogate fiind și mai puţine. Unul dintre ele se află în Africa de 
Sud și încă oferă până la 90% din producţia mondială de diamante, 
în afară de Uniunea Sovietică. În această ţară, s-a descoperit în 
lakuţia o regiune întinsă conţinând diamante, și acum acestea se 


obțin la scară industrială. 


Formarea diamantelor naturale necesită condiţii extraordinare, și 
anume temperaturi și presiuni uriașe. Diamantele s-au născut în 
straturile mai adânci ale scoarței Pământului. În anumite locuri 
straturile cu diamante se topesc și apoi ies la suprafaţă și îngheaţă, 


dar aceasta se întâmpla foarte rar. 
Dar nu ne putem descurca și fără ajutorul naturii? 
Omul însuși nu poate face diamante? 


Istoria științei cunoaște numeroase încercări de a produce 
diamante artificiale. (Apropo, unul din primii „căutători de noroc” a 
fost Henri Moissan, primul care a izolat fluorul în stare liberă.) 
Niciuna din ele nu a fost încununată de succes. Sau metoda a fost 
fundamental greșită sau experimentatorul nu a avut la dispoziţie 
echipament care să reziste combinării temperaturilor și presiunilor 


deosebit de mari. 


Abia pe la mijlocul celui de al cincilea deceniu al acestui secol, 
ingineria modernă a reușit în sfârșit să găsească soluția de 
producere a diamantelor artificiale. Așa cum ne așteptam, materialul 
de plecare a fost grafitul. El a fost supus simultan la o presiune de 
100 000 atmosfere și o temperatură de aproximativ 3 000 grade. 


Astăzi se produc diamante în multe ţări din lume. 


Dar în acest caz chimiștii au jucat un rol secundar, aportul esențial 


pentru această realizare fiind adus de fizicieni. 


Totuși, chimiștii au participat în alt mod, ajutând substanţial la 
perfecționarea diamantelor. „Perfecţionarea” diamantelor? Poate fi 
ceva mai perfect decât diamantul? Structura sa cristalină este cea 
mai perfectă în. Lumea cristalelor. Aranjarea geometrică ideală a 
atomilor de carbon în cristalele de diamant este cea care le face atât 


de dure. 


Diamantele nu pot fi făcute mai dure, dar poate fi obținută o 
substanță mai dură decât diamantul. Chimiștii au creat materialul de 


plecare pentru producerea unei astfel de substanţe. 


Există un compus chimic al borului și azotului numit nitrură de bor. 
Nu este nimic deosebit, dar ceea ce impresionează este structura sa 


cristalină, foarte asemănătoare cu cea a grafitului. 


lată de ce nitrura de bor a fost multă vreme cunoscută sub numele 
de „grafit alb”. E adevărat că nimeni nu a încercat vreodată să facă 


creioane din ea. 


Chimiștii au găsit un procedeu ieftin de a sintetiza nitrura de bor. 
Fizicienii au supus-o unor tratamente severe, adică zeci de mii de 
atmosfere și mii de grade... Logica pe oare au urmat-o a fost simplă. 


Deoarece grafitul „negru” poate fi transformat în diamant, de ce nu ar 


putea fi obținută o substanță asemănătoare diamantului din 


corespondentul său „alb”? 


Rezultatul a fost borazonul, o substanţă ce depășește diamantul în 
duritate. El lasă urme pe suprafața netedă a diamantului și poate 
rezista la temperaturi mai înalte decât acesta: nu este ușor să arzi 


borazon. 


Borazonul este încă prea scump. Va fi necesar un oarecare efort 
pentru a-i scădea prețul. Dar partea cea mai importantă a fost deja 


făcută. Omul s-a dovedit din nou mai capabil decât natura. 


.. -Nu de mult s-a relatat că oamenii de știință japonezi au reușit 
să prepare o substanţă considerabil mai dură decât diamantul. Ei au 
supus silicatul de magneziu (un compus conţinând magneziu, siliciu 
și oxigen) la o presiune de 50 tone pe centimetru pătrat. Pentru 
motive ușor de înţeles nu se dau detalii ale sintezei. Nou-născutul 
„rege al durității nu are încă un nume. Dar aceasta nu are nicio 
importanţă. Ceea ce are importanţă este că diamantul, care în mod 
indiscutabil timp de secole a fost în fruntea listei substanţelor celor 


mai dure, va fi departe de a mai ocupa acest loc în viitor. 


Molecule fără sfârșit 


Toată lumea știe ce este cauciucul: mingi și galoși, puk-ul de la 
hochei și mănușile chirurgului, anvelopele de la automobil și 
recipientele pentru apă fierbinte, mantalele și pantofii impermeabili 


pentru ploaie. 


Cauciucul și obiectele de cauciuc sunt produse astăzi de sute de 
fabrici și uzine. Acum câteva zeci de ani toate aceste obiecte erau 
fabricate din cauciuc natural, purtând de altfel numele internaţional 
de „cauciuc”. Cuvântul cauciuc vine din limba Tupi * de la „cau-uciu”, 
care înseamnă „lacrimi de Hevea”. Hevea este unul din cei mai 


importanţi arbori a căror sevă este folosită la fabricarea cauciucului. 


* Tupi este limba vorbită de un grup de triburi indiene din America de Sud, locuind mai 


ales pe valea Amazonului 


Din cauciuc pot fi fabricate multe lucruri utile dar din păcate 
producerea sa necesită multă muncă iar Hevea crește numai la 
tropice. Aceste motive au făcut imposibilă satisfacerea cerințelor 


industriei pentru materialul natural brut. 


Și aici chimia a sărit din nou în ajutor. Mai întâi chimiștii au 
încercat să găsească un răspuns la întrebarea de ce cauciucul este 
atât de elastic. După ce au studiat multă vreme „lacrimile de Hevea,” 
ei au găsit în cele din urmă un răspuns. S-a dovedit că moleculele 
de cauciuc au o structură foarte ciudată. Ele constau dintr-un număr 
mare de unităţi identice care se repetă, unite în lanţuri imense. 
Desigur, o moleculă lungă formată din aproximativ 15 mii de unităţi 
se poate îndoi în toate direcţiile și este elastică. S-a găsit că unităţile 
care formează lanţul sunt molecule de izopren, o hidrocarbură 


CsHg, cu următoarea formulă structurală: 


H H H 
SR 
H— C=C =C— H 
E S. Ar fi mai corect să spunem că izopropenul 
| este un fel de monomer natural inițial. În cursul 
H 


polimerizării, moleculele de izopren suferă o 
uşoară modificare: dublele legături dintre atomii de carbon se desfac 


și legăturile eliberate unesc unitățile în molecule uriașe de cauciuc. 


Problema producerii cauciucului sintetic a atras de mult atenţia 


oamenilor de știință și a inginerilor. 


La prima vedere lucrurile nu par prea complicate. Nu trebuie decât 
să se producă izoprenul și apoi să se polimerizeze, adică să se 
combine unităţile de izopren în lanţuri lungi, flexibile, de cauciuc 


artificial. 


Dar realitatea a fost dezamăgitoare. Chimiștii au reușit cu 
oarecare greutate să sintetizeze izoprenul, dar când a fost vorba de 
a-l polimeriza, nu s-a obţinut cauciuc. Unităţile s-au combinat între 
ele, dar mai curând la în-tâmplare decât într-o anumită ordine, iar 
rezultatul au fost produși artificiali care seamănă parțial cu cauciucul, 


dar diferă de acesta în multe privinţe. 


Și astfel chimiștii au trebuit să inventeze metode care să facă 


unitățile de izopren să se unească într-un lanţ, în ordinea corectă. 


Pentru prima oară în lume cauciucul sintetic a fost produs în 
Uniunea Sovietică. Academicianul S. Lebedev a ales ca unitate a 


lanțului o altă substanţă, butadiena. 


Ea seamănă mult cu izoprenul ca structură și compoziţie, dar 


polimerizarea ei este mai ușor de controlat. 
H H 


H—C=C—C=C—H 


|| În prezent se cunoaște nu număr relativ 
H—H E caini 
mare de cauciucuri sintetice (acestea 


se numesc adesea e/astomeri, spre a-i deosebi de cauciucul 


natural). 


Cauciucul natural și obiectele făcute din el prezintă unele 
inconveniente serioase. De exemplu, se gonflează puternic în uleiuri 
și grăsimi, prezintă o rezistență scăzută la mulți oxidanți, mai ales la 
ozon care se găsește întotdeauna în urme în atmosferă. Articolele 
din cauciuc natural trebuie vulcanizate, adică tratate cu sulf, la 
temperaturi ridicate. În felul acesta cauciucul brut se transformă în 
cauciuc tratat sau ebonită. În timpul folosirii, articolele de cauciuc 
natural (de exemplu roţile de automobile) degajă o mare cantitate de 


căldură care produce îmbătrânirea și uzarea rapidă. 


lată de ce oamenii de știință ar trebui să creeze noi cauciucuri 
sintetice cu proprietăţi îmbunătăţite. De exemplu, există o familie de 
cauciucuri cunoscute sub numele de „Buna'”. Numele provine din 
literele iniţiale a două cuvinte: „butadienă” și „natriu” (numele latin al 
sodiului), sodiul jucând rolul de catalizator în timpul polimerizării. Unii 
dintre elastomerii din această familie posedă proprietăţi excelente și 
sunt folosiți în special pentru producerea anvelopelor pentru 


vehicule. 


De o importanţă deosebit de mare este cauciucul butil, produs prin 
polimerizarea combinată a izobutenei și a izoprenului. Mai întâi de 
toate, acesta este cel mai ieftin cauciuc. În al doilea rând, în contrast 
cu cauciucul natural, el este aproape indiferent la ozon. În plus, 


cauciucul butii vulcanizat, folosit în prezent pe scară largă la 


fabricarea anvelopelor, este de zece ori mai impermeabil pentru aer 


decât cauciucul natural vulcanizat. 


De un interes deosebit sunt cauciucurile pe bază de poliuretani. 
Ele posedă o mare putere de întindere și aproape că nu 
îmbătrânesc. Elastomerii de poliuretani se folosesc la obţinerea 


bureţilor de cauciuc și în tapiterie. 


Cauciucurile s-au dezvoltat în ultimii ani așa cum oamenii de 
știință nici măcar nu au putut visa. Ele sunt mai ales elastomeri pe 
bază de compuși organosilicici și fluorocarburi. Stabilitatea termică a 
acestor elastomeri este de două ori mai mare decât cea a 
cauciucului natural. Ei sunt rezistenți la ozon, iar cauciucul pe bază 
de compuși ai fluorocarburilor rezistă chiar la acid sulfuric concentrat 


și acid azotic. 


Dar aceasta nu este totul. O achiziţie recentă sunt cauciucurile 
carboxilice, copolimeri ai butadienei cu acizi organici. Ei au o foarte 


mare putere de întindere. 


Este astfel evident că și în acest domeniu natura a cedat primul 


loc materialelor făcute de om. 


O inimă de piatră ascunsă în piele de rinocer 


Există o clasă de compuși în chimia organică numită hidrocarburi. 
Așa cum arată și numele, moleculele lor conţin atomi de hidrogen și 
carbon, și nimic altceva. Cel mai cunoscut reprezentant al lor este 
metanul (constituind cam 95% din gazul natural) și petrolul, din care 
se face benzina de diferite tipuri, lubrefianţi și multe alte produse 


valoroase. 


Să luăm cea mai simplă hidrocarbură, metanul, CH4. Dacă 
înlocuim atomii de hidrogen din metan cu atomii de oxigen, ce 
obținem? Dioxid de carbon, CO2. Dar dacă îi înlocuim cu atomi de 
sulf? Un lichid volatil, otrăvitor, numit disulfură de carbon, CS2. Dacă 
înlocuim toți atomii de hidrogen cu atomi de clor, obținem de 
asemenea o substanţă bine cunoscută, tetraclorura de carbon. Dar 


dacă luăm fluor în loc de clor? 


Cu aproximativ 30 ani în urmă cu greu ar fi putut răspunde cineva 
clar la această întrebare. Dar în vremea noastră chimia 
fluorocarburilor este deja o ramură independentă a chimiei. În ceea 
ce privește proprietăţile fizice, fluorocarburile sunt aproape total 
analoage hidrocarburilor. Dar aceasta se referă numai la proprietăţile 
lor comune. În contrast cu hidrocarburile, compușii fluorocarburilor 


sunt substanțe foarte nereactive. În plus sunt foarte rezistenți la 


căldură. De aceea ei sunt uneori numiţi substanţe cu „inimă de piatră 


ascunsă în piele de rinocer'. 


Explicația chimică a stabilităţii lor, comparativ cu hidrocarburile (ca 
și cu alte clase de compuși organici), este relativ simplă. Atomii de 
fluor sunt mult mai mari decât atomii de hidrogen și fac deci ca 
atomii de carbon pe care îi înconjoară să devină inaccesibili pentru 


alţi atomi reactivi. 


Pe de altă parte, atomii de fluor transferați în ioni cedează foarte 
greu electroni și „nu le place” să reacționeze cu alți atomi. Fluorul, 
după cum știm, este cel mai activ nemetal și practic nu există niciun 
alt nemetal care poate să-l oxideze (adică să îndepărteze un 
electron din el). Din nou legătura carbon-carbon este ea însăși foarte 


stabilă (amintiţi-vă de diamant). 


Datorită inerţiei lor, florocarburile și-au găsit o arie largă de 
aplicare. De exemplu, râșinile cu fluor numite teflon pot rezista la 
temperaturi de 300°C, la acizii sulfuric, azotic, clorhidric ca și la alţi 
acizi. Ele rezistă la baze fierbinţi și sunt insolubile în toţi solvenți 


organici și anorganici cunoscuți. 


Nu degeaba fluroplasticele sunt numite uneori „platină organică”. 
Ele sunt materiale ideale pentru aparatura de laborator, diferite 
echipamente pentru industria chimică și conducte pentru cele mai 


diverse scopuri. Credeţi-ne, foarte multe lucruri din această lume ar 


fi făcute din platină, dacă ea nu ar fi atât de scumpă, dar 


fluoroplasticele sunt comparativ ieftine. 


Fluoroplasticele sunt cele mai alunecoase substanțe din lume. Un 
fim de fluoroplastic aruncat pe o masă va „curge de pe ea, pe 


podea. 


Produsele făcute din fluoroplastice nu necesită practic niciun fel de 
lubrefiere. În fine, fluroplasticele sunt excelenți dielectrici și încă unii 
foarte rezistenți la căldură. Fluoroplasticele pot rezista încălzirii la 


400°C, adică deasupra punctului de topire a plumbului. 


Acestea sunt fluoroplasticele, care se 'află printre cele mai 


remarcabile materiale create de om. 


Fluorocarburile lichide sunt necombustibile și îngheaţă la 
temperaturi foarte joase. Acești compuși nu sunt atacați de ciuperci 


sau insecte și sunt foarte rezistenți la coroziune. 


Unirea carbonului cu siliciul 


În natură există două elemente care pot pretinde o poziţie 


specială. Primul este carbonul. El stă la baza tuturor ființelor. 


Pretenţia sa este întemeiată mai întâi pe faptul că atomii de 
carbon sunt capabili să se combine puternic unul cu celălalt formând 


compuși sub forma unui lanț: 


EUSSENT 

| | | | Cel de al doilea element este 
siliciul. El stă la baza întregii naturi anorganice. Dar atomii de siliciu 
nu pot forma lanțuri așa de lungi ca atomii de carbon și, în plus, 
numărul compușilor siliciului din natură este mai mic decât numărul 
compușilor carbonului deși ei sunt mult mai numeroși decât compușii 


oricărui alt element chimic. 


Oamenii de știință au hotărât să „corecteze” acest inconvenient al 
siliciului. Într-adevăr, siliciul este tetravalent ca și carbonul. De fapt 
legătura dintre atomii de carbon este mult mai puternică decât cea 
dintre atomii de siliciu, dar siliciul „maschează'” această situație, fiind 


mai puţin activ. 


Dacă am putea obține compuși similari compușilor organici, dar 
conţinând siliciul în loc de carbon, ce proprietăţi minunate ar putea 


avea aceștia! 


La început oamenii de știință au fost nenorocoși. Este adevărat că 
ei au dovedit că siliciul ar putea forma compuși în care atomii săi 


alternează cu atomii de oxigen: 


dar acești compuși nu erau 


stabili. 


Ei au înregistrat primul succes când s-au hotărât să combine 
atomii de siliciu cu atomii de carbon. Astfel de compuși, care au 
devenit cunoscuţi sub denumirea de compuși organosilicici, sau 
siliconi, au într-adevăr anumite proprietăţi unice. S-au obţinut diferite 
râșini pe bază de siliconi; din ele se pot obține plastice care pot 


rezista la temperaturi mari, timp îndelungat. 


Elastomerii bazaţi pe polimerii organosilicici au proprietăţi foarte 
valoroase, una dintre ele fiind rezistenţa la încălzire. Unele tipuri de 
cauciuc pe bază de siliciu sunt stabile până la 350°C. Imaginaţi-vă 


numai o anvelopă făcută dintr-un astfel de cauciuc. 


Cauciucurile pe bază de siliciu nu se gonflează de loc în solvenții 
organici. Ele sunt astăzi utilizate pentru fabricarea diferitelor tipuri de 


conducte pentru liniile de transport de combustibil. 


Unele lichide și rășini siliconice își schimbă cu greu vâscozitatea 
pe un interval mare de temperaturi. Aceasta le face să fie alese ca 
lubrefianţi. Datorită volatilităţii lor mici și punctului de fierbere ridicat 
lichidele siliconice au găsit o largă utilizare la pompele de vid 


înaintat. 


Compuşii organosilicici sunt hidrofobi, proprietate importantă, 
care-i face utilizabili în fabricile producătoare de compuși hidrofobi. 
Dar aceasta nu e totul. Se spune că apa mătură piatra. Teste făcute 
la importante proiecte de construcţii au arătat că este util să se 
impregneze materialele de construcții cu diferite lichide 


organosilicice. 


Recent s-au realizat smalțuri puternic rezistente la căldură, bazate 
pe siliconi. Plăci de cupru sau fier acoperite cu astfel de smalțuri pot 


rezista încălzirii la 800°C timp de câteva ore. 


Și aceasta este doar începutul ciudatei uniri între carbon și siliciu. 
Dar această unire „duală’” nu-i mai satisface pe chimiști. Ei și-au 
propus să introducă şi alte elemente în moleculele compuşilor 
organosilicici cum ar fi aluminiul, titanul sau borul. Această problemă 
a fost de asemenea rezolvată cu succes și a rezultat o clasă de 
substanțe absolut nouă, cunoscută ca poliorganometalo-silicoxani. 
Lanţurile acestor polimeri pot conţine diferite tipuri de legături: siliciu- 


oxigen-aluminiu, siliciu-oxigen-titan, siliciu-oxigen-bor etc. Astfel de 


substanțe se topesc la temperaturi de 500—600*C, concurând în 


această privinţă cu multe metale și aliaje. 


O scurtă comunicare apărută nu demult arată că savanții japonezi 
au reușit să creeze un material polimer, care ar putea rezista 
încălzirii la 2000°C. Poate că aceasta a fost o eroare, dar chiar și 
așa nu a fost departe de realitate. Căci termenul de „polimeri 
rezistenți la încălzire” se va încadra în curând în lunga listă de 


materiale industriale moderne. 


Site remarcabile 


Aceste site au o construcţie aproape unică. Ele sunt imense 
molecule organice, posedând un număr de proprietăţi interesante. 
Mai întâi, ca multe alte materiale plastice, sunt insolubile în apă și 
solvenţi organici. În al doilea rând, ele constau din ceea ce se 
cunoaște sub numele de grupe ionogene, adică grupe capabile să 
producă diferite tipuri de ioni într-un solvent (apă, mai ales). Acești 


compuși ar putea fi deci clasificați ca electroliți. 


lonul de hidrogen prezent poate fi înlocuit de un anumit metal, 


proces cunoscut sub numele de schimb ionic. 


Ca urmare, acești compuși unici sunt cunoscuţi ca schimbători de 
ioni. Cei capabili să interacţioneze cu cationii (ionii încărcaţi pozitivi) 
se numesc schimbători de cationi, iar cei care interacționează cu 
ionii încărcaţi negativ se numesc schimbători de anioni. Primii 
schimbători de ioni organici au fost sintetizaţi la mijlocul deceniului al 
treilea al secolului nostru și au căpătat imediat o largă răspândire. 
Aceasta nu este surprinzătoare deoarece cu ajutorul schimbătorilor 


de ioni apa dură poate deveni nedură, apa sărată — dulce. 


Imaginaţi-vă două coloane, una umplută cu un schimbător cationic 
și cealaltă cu unul anionic. Să presupunem că vrem să purificăm apa 
conţinând sare obișnuită. Trecem mai întâi apa printr-un schimbător 
cationic. În el toți ionii sunt înlocuiţi cu ioni de hidrogen, astfel că, în 
loc de clorură de sodiu, apa pe care am trecut-o va conţine acum 
acid clorhidric. Apoi trecem apa printr-un schimbător anionic. Dacă 
acesta este sub forma hidroxil (adică anionii săi capabili de schimb 
sunt ioni hidroxil) toţi ionii de clor din soluţie vor fi înlocuiţi de ioni 
hidroxil. lonii de hidroxil formează imediat molecule de apă cu ionii 
de hidrogen liberi. Apa, care iniţial conţinea clorură de sodiu, poate fi 
demineralizată complet prin trecerea ei pe coloane schimbătoare de 
ioni. Produsul obţinut nu are proprietăţi cu nimic inferioare celei mai 


bune ape distilate. 


Dar demineralizarea apei nu este singura realizare care face ca 


schimbătorii de ioni să fie larg cunoscuţi. S-a găsit că schimbătorii de 


ioni rețin diferiţi ioni cu diferite tării. Astfel, ionii de litiu sunt reținuți 
mai puternic decât ionii de hidrogen, ionii de potasiu mai puternic 
decât cei de sodiu, ionii de rubidiu mai puternic decât cei de potasiu 
etc. Schimbătorii de ioni oferă o cale ușoară de separare a metalelor. 
În momentul de față, schimbătorii de ioni joacă un rol important în 
diferite ramuri industriale. De exemplu, multă vreme laboratoarele 
fotografice nu aveau o metodă potrivită de a colecta argintul rezultat 
ca deșeuri. Această importantă problemă a fost rezolvată cu ajutorul 


filtrelor schimbătoare de ioni. 


Bine, și va fi vreodată omul capabil să utilizeze schimbătorii de ioni 
pentru a extrage elemente valoroase din apa mării? Răspunsul este 
da. Și, deși apa de mare conţine o mare cantitate de diverse săruri, 
recuperarea metalelor nobile din ea este evident o problemă a 


viitorului apropiat. 


Dar dificultatea este că atunci când apa de mare este trecută 
printr-un cationit, sărurile conţinute în ea împiedică virtual micile 
cantități de metale preţioase să se depoziteze pe schimbătorul 
cationic. Totuși, recent s-au sintetizat rășini de un nou tip, cunoscute 
ca rășini schimbătoare de electroni. Acestea nu numai că schimbă 
ionii lor cu ioni metalici din soluţie, dar și reduc metalul, donându-i 
electroni. Teste recente au arătat că dacă o soluție conţinând argint 
este trecută prin astfel de rășini, argintul metalic și nu ionul de argint 


începe să se depoziteze repede pe rășină, proprietăţile acesteia din 


urmă persistând un timp considerabil. Astfel, dacă un amestec de 
săruri se trece printr-un schimbător de electroni, ionii care se reduc 


cel mai repede pot fi transformați în atomi de metal pur. 


Clești chimici 


După o veche glumă nimic nu este mai simplu decât să prinzi leii 
în deșert. Dacă deșertul conţine nisip și lei, tot ce este de făcut este 
să se ia o sită și să se cearnă deșertul prin ea. Nisipul va trece prin 
găuri, lăsând leii pe sită. Dar ce este de făcut dacă un element 
chimic valoros este amestecat cu o cantitate mare de alte elemente 
care nu sunt bune de nimic? Sau dacă o impuritate foarte 
dăunătoare trebuie îndepărtată dintr-o substanţă care conţine o 


cantitate foarte mică din aceasta? 


Această problemă nu este neobișnuită. Cantitatea de hafniu 
conținută în zirconiul necesar construcţiei reactoarelor nucleare nu 
trebuie să depășească câteva zecimi de miimi la sută, în timp ce 


conținutul său în zirconiul obișnuit este de aproximativ 0,2%. 


Hafniul și zirconiul au proprietăți chimice foarte asemănătoare 


astfel încât metodele obișnuite nu sunt de niciun folos. Chiar și 


remarcabilele site chimice despre care am vorbit nu au nicio putere. 


Zirconiul încă mai trebuie purificat... 


Timp de secole chimiștii au urmat formularea simplă: solvenții 


dizolvă compuși cu structură similară. 


Substanțele anorganice se dizolvă de preferință în solvenți 
anorganici iar substanţele organice în solvenţi organici. Multe săruri 
ale acizilor minerali se dizolvă bine în apă, acid fluorhidric anhidru, 
acid cianhidric lichid. Foarte multe substanţe organice sunt foarte 
solubile în solvenţii organici: benzen, acetonă, cloroform, disulfură 


de carbon și alții. 


Dar ce se întâmpla cu o substanţă intermediară între compușii 
organici și anorganici, cum se va comporta ea? Despre astfel de 
compuși, chimiștii știu mai mult sau mai puţin. De exemplu, clorofila 
(materialul colorat al frunzelor verzi) este un compus organic 
conţinând atomi de magneziu. Ea se dizolvă bine în mulţi solvenți 
organici. Un mare număr de compuși organometalici necunoscuți în 
natură au fost sintetizați artificial. Mulţi dintre ei sunt solubili în 
solvenţi organici, solubilitatea lor depinzând de metalul pe care îl 


conțin. 


Chimiștii au hotărât să profite de aceasta. 


În timpul operaţiilor la reactoarele nucleare este necesar ca din 
timp în timp să se înlocuiască barele de uraniu folosite, deși 
cantitatea de impurități din ele (fragmente de fisiune ale uraniului) nu 
este mai mare de a mia parte dintr-un procent. Barele se dizolvă mai 
întâi în acid azotic. Toată cantitatea de uraniu și alte metale formate 


ca rezultat al transformărilor nucleare trec în azotați. 


Unele impurități, ca xenonul și iodul, ies afară automat, ca gaze 


sau vapori. Altele, ca staniul, rămân în sediment. 


Totuși, în afară de uraniu, soluţia rezultată conţine multe impurități, 
în special plutoniu, neptuniu, pământuri rare, techneţiu și altele. 
Acum intervin substanţele organice. Soluţia impură de uraniu în acid 
azotic este amestecată cu o soluţie a unei substanțe organice 
numită tributilfosfat. Practic tot uraniul trece în fază organică în timp 


ce impurităţile rămân în soluţia de acid azotic. 


Procesul se numește extracție. După o extracţie dublă, uraniul 
rămâne aproape în întregime fără impurități și poate fi utilizat din nou 
pentru bare de uraniu. Impurităţile extrase în acest mod sunt apoi 
separate pentru a fi recuperat ceea ce este mai important în ele, mai 


ales plutoniul și anumiţi izotopi radioactivi. 


Zirconiul și hafniul pot fi separate într-un mod asemănător. 


Extracţia este acum larg răspândită în industrie. Ea se 
întrebuințează nu numai la purificarea compușilor anorganici, ci și a 


multor compuși organici, și anume vitamine, grăsimi și alcaloizi. 


Chimia în halat alb 


Purta numele pompos de Johann Bombastus Theophrastus 
Paracelsus von Hohenheim. Paracelsus nu era numele lui ci o 
poreclă care înseamnă „mai bun decât Celsus”. Paracelsus era un 
chimist excelent și se zvonea chiar că ar fi vrăjitor și vindecă rănile, 


căci el nu era numai chimist ci și medic. 


Apropierea dintre chimie și medicină s-a consolidat în Evul Mediu. 
Chimia nu câștigase încă dreptul de a se numi știință. Direcţiile sale 
erau prea vagi iar eforturile ei se risipeau în căutarea zadarnică a 


renumitei pietre filozofale. 


Dar în timp ce se încurcau în plasa misticismului, chimiștii au 
învăţat să vindece boli grave. Așa s-a născut iatrochimia, sau chimia 
medicală. În secolele XVI, XVII și XVIII mulţi chimiști au fost numiţi 
apotecari sau farmaciști, deși ceea ce făceau ei pentru a prepara 


diferite leacuri era pură chimie. Adevărul este că prepararea se 


făcea prin metode empirice, iar leacurile nu erau totdeauna bune 


pentru pacient. 


Paracelsus a fost unul dintre cei mai remarcabili „farmaciști”. Lista 
medicamentelor sale includea alifii cu mercur și sulf (utilizate astăzi, 
întâmplător, pentru tratarea bolilor de piele), săruri de fier și stibiu și 


diferite sucuri de plante. 


La început chimia putea aproviziona medicii numai cu substanțe 
găsite în natură iar sortimentul era foarte limitat. Dar medicina nu se 


putea mulţumi cu aceasta. 


Privind într-un manual modern de medicamente găsim că numai 
25% din ele sunt ceea ce numim preparate naturale. Ele cuprind 
extracte, infuzii și decocturi preparate din diferite plante. Toate 
celelalte sunt medicamente sintetice necunoscute în natură, 


substanţe create prin puterea chimiei. 


Primul medicament sintetic a fost preparat cam cu 100 ani în 
urmă. Proprietăţile curative pentru reumatism ale acidului salicilic 
sunt de mult cunoscute. Dar era foarte dificil și scump să fie preparat 
din materiale vegetale brute. Abia în 1874 s-a găsit o metodă simplă 


de preparare a acidului salicilic din fenol. 


Astăzi acest acid stă la baza multor preparate medicamentoase, 


unul din cele mai cunoscute fiind aspirina. De regulă „viața” unui 


medicament este relativ scurtă: vechile medicamente sunt înlocuite 
de altele noi, perfecţionate și mai bine adaptate pentru vindecarea 
diferitelor maladii. Aspirina este o excepţie curioasă în acest sens. În 
fiecare an i se descoperă proprietăţi noi, remarcabile, necunoscute 
anterior. Aspirina nu mai poate fi folosită numai ca antipiretic și 


analgezic: domeniul său de aplicare este mult mai larg. 


Un alt medicament „vechi', cunoscut fiecăruia, este piramidonul 
(data nașterii 1896.) 


Astăzi chimiștii sintetizează zilnic noi medicamente, cu o mare 
varietate de proprietăți pentru vindecarea a tot felul de boli, de la 
medicamente pentru calmarea durerilor până la cele pentru boli 


psihice. 


A vindeca oamenii — niciun scop nu poate fi mai nobil, dar nici mai 


dificil pentru chimiști. 


Timp de câţi va ani, chimistul german Paul Ehrlich a încercat să 
sintetizeze un medicament pentru vindecarea teribilei maladii 
cunoscută sub numele de boala somnului. Fiecare sinteză a realizat 
ceva, dar nu l-a satisfăcut pe Ehrlich. Abia la cea de a 606-a 
încercare a reușit să obțină un remediu eficace, numit salvarsan, 
zeci de mii de oameni putând fi vindecaţi nu numai de boala 


somnului ci și de o altă boală insidioasă, sifilisul. lar la cea de a 914- 


a încercare, Ehrlich a obţinut un medicament și mai eficace numit 


neosalvarsan. 


Un medicament are de parcurs un drum lung de la eprubetă până 
pe raftul farmaciei. Pentru medicamente există o lege după care 
acesta nu este autorizat să se folosească până nu este verificat și 
reverificat sub toate aspectele. Nerespectarea acestei reguli poate 
duce la accidente tragice. Nu demult, o firmă farmaceutica vest- 
germană făcea reclamă unui nou somnifer numit thalidomidă, o mică 
tabletă albă care ar putea ajuta o persoană să cadă rapid într-un 
somn adânc, chiar dacă aceasta suferea de o insomnie puternică. 
Thalidomida a fost lăudată până în ceruri dar curând ea s-a dovedit 
a fi un teribil dușman al copiilor care urmau să se nască. Deci mii de 
monștri — acesta a fost prețul plătit pentru punerea în vânzare a unui 


medicament fără o verificare atentă. 


lată de ce este important pentru chimiști și medici nu numai să știe 
că un anumit medicament poate vindeca o boală sau alta, dar să și 
cunoască bine cum lucrează el, care este mecanismul chimic intim 


al luptei sale cu boala. 


lată un mic exemplu. Derivaţii acidului barbituric sunt adesea 
utilizaţi ca somnifere. Acest acid este compus din atomi de carbon, 
hidrogen, azot și oxigen. În plus, în derivații săi unul din atomii de 


carbon are atașate două grupe alchil, acestea fiind molecule de 


hidrocarbură cărora le lipsește câte un atom de hidrogen. Chimiştii 
au găsit că acidul barbituric devine somnifer numai dacă are cel 
puţin patru atomi de carbon în grupele alchil grefate și că, cu cât 
numărul acestor atomi de carbon este mai mare, cu atât acţiunea 


preparatului este mai rapidă și de durată mai lungă. 


Cu cât oamenii de știință pătrund mai adânc în studiul naturii unei 
boli, cu atât mai completă trebuie să fie cercetarea realizată de 
chimiști. lar farmacologia, a cărei sarcină era numai să prepare 
diferite medicamente și să le recomande pentru diferite maladii, 
devine astăzi o știință din ce în ce mai exactă. Farmacologul de 
astăzi trebuie să fie chimist, biolog, medic și biochimist laolaltă, 


astfel ca să nu se mai repete vreodată tragedia thalidomidei. 


Sinteza medicamentelor este una din realizările principale ale 


chimiștilor, creatorii unei naturi noi. 


.. -La începutul acestui secol chimiştii au depus un efort deosebit 
pentru prepararea unor noi coloranţi. Produsul cu care au început a 

fost acidul sulfanilic. Molecula lui este foarte „flexibilă”, adică în stare 
de diferite transformări. Și astfel, chimiștii s-au gândit că în anumite 
condiţii, molecula de acid sulfanilic poate fi transformată într-o foarte 


moleculă de colorant valoros. 


Dar aceasta s-a întâmplat exact în realitate. Până în 1935 nu i-a 


trecut nimănui prin minte că acești coloranţi sulfanilici sintetici ar 


putea fi în același timp medicamente eficace. Interesul pentru 
coloranţi a scăzut și chimiștii au început să caute noi medicamente, 
care au primit denumirea generală de sulfamide*. Unele clin cele mai 
comune sulfamide sunt: sulfapiridina, streptocidiul, sulfametiltiazolul 
și sulfametazina. Sulfamidele sunt un grup de compuși chimici 


antibacterieni dintre cei mai importanți. 


* Prima sulfamidă utilizată în practică, prontosilul roșu, era un colorant, derivat al acidului 


sulfanilic. 


.. -Indienii din America de Sud obișnuiesc să prepare o otravă 
mortală pentru săgeți, numită curara, din sucul lianelor, Strychnos 
toxifera. O săgeată înmuiată în curara va produce moartea imediată 


a inamicului pe care l-a nimerit. 


De ce? Pentru a răspunde la această întrebare, chimiștii au trebuit 


să pătrundă în tainele otrăvirii. 


Ei au găsit că principiul activ esenţial al curarei este un alcaloid, 
tubocurarina. Când acesta pătrunde în organism, mușchii își pierd 
capacitatea ele a se contracta și devin imobili. Respirația devine 


imposibilă și aceasta produce moartea. 


Totuși, în anumite condiţii otrava poate fi folositoare. Ea poate fi 
utilizată de chirurgi în realizarea unor operaţii foarte complicate. Este 
întrebuințată spre exemplu în timpul operaţiilor de inimă pentru a 
relaxa mușchii respiratori când organismul este supus respirației 
artificiale. Astfel un dușman de moarte devine un prieten. 


Tubocurarina a intrat astfel în practica medicală. 


Dar aceasta este prea scumpă, devenind necesară prepararea 


unui compus mai ieftin și mai accesibil. 


Și din nou au intervenit chimiștii. Ei au studiat molecula de 
tubocurarină din toate punctele de vedere, au descompus-o în 
diferite moduri și au investigat fragmentele rezultate. Etapă cu etapă, 
au dezvăluit relaţia dintre constituţia chimică și activitatea fiziologică 
a preparatului. Ei au găsit că activitatea acestuia se datorește unor 
anumite grupări conţinând atomi de azot încărcaţi pozitiv și că între 


aceste grupe trebuie să existe o anumită distanţă. 


Acum chimiștii și-au putut atinge țelul de a imita natura și a încerca 
să o întreacă. Mai întâi ei au obținut un preparat nu mai puțin activ 
decât tubocurarina pe care apoi au început să-l îmbunătățească. 
Rezultatul a fost sincurina, un preparat de două ori mai activ decât 


tubocurarina. 


Un alt exemplu a fost cazul malariei. Remediul pentru această 


maladie era de obicei chinina, un alcaloid natural. Dar chimiștii au 


fost capabili să prepare o substanţă, pamachina, cunoscută și sub 


numele de plasmochină. 


Medicina de astăzi are la dispoziţie un imens arsenal de remedii, 
am putea spune pentru orice ocazie și pentru aproape toate bolile 


cunoscute. 


Există remedii foarte puternice pentru liniștirea sistemului nervos, 
medicamente care calmează și cea mai iritată persoană. Există și 
preparate care elimină complet teama. Unui student care dă 


examene i-ar fi desigur utile! 


Există un întreg grup de medicamente cunoscute ca sedative, care 
calmează iritarea. Unul dintre ele este rezerpina, utilizat cândva 
intens pentru tratamentul anumitor tulburări psihice (schizofrenia). 
Chimioterapia este astăzi metoda de bază pentru tratarea tulburărilor 


mintale. 


Dar nu întotdeauna realizările chimiei medicale au dat numai 
roade pozitive. Există de exemplu, un astfel de remediu fatal (cu 
greu ar putea fi denumit altfel) ca LSD-25. În multe tări capitaliste el 
este utilizat ca narcotic, care produce în mod artificial simptomele 
exacte ale schizofreniei (tot felul de halucinaţii care pentru un timp 
pot face pe cineva să uite „dificultăţile vieţii”). Dar au fost nu puţine 
cazuri în care persoane care iau tablete de LDS-25 nu-și mai 


recapătă niciodată starea lor normală. 


După statisticile actuale, majoritatea mortalităţii în lume se 
datorește infarctului miocardic sau apoplexiei cerebrale. Chimiștii 
ajută în lupta împotriva acestor maladii inventând diferite stimulente 


cardiace sau medicamente pentru dilatarea vaselor cerebrale. 


Datorită tubazidei și acidului pamaminosalicilic (PAS), alte două 
medicamente sintetizate de chimiști, medicii pot vindeca astăzi 


tuberculoza în cea mai mare parte din cazuri. 


În sfârșit, oamenii de știință depun mari eforturi pentru căutarea 
unui remediu împotriva cancerului, această îngrozitoare povară a 
speciei umane. Există încă foarte multe necunoscute în acest 


domeniu și se acordă o mare atenţie acestor cercetări. 


Medicii așteaptă noi substanțe miraculoase puse la dispoziție de 
chimiști și nu le așteaptă în zadar: nu există nicio îndoială că și în 
acest domeniu chimia va face față la fel de bine ca oriunde 


altundeva. 


Un miracol din mucegai 


Cuvântul despre care vrem să vorbim era cunoscut de multă 
vreme medicilor și microbiologilor și era menţionat în anumite cărți. 
Dar până nu demult el nu însemna absolut nimic pentru cineva care 
nu avea de a face cu biologia sau medicina. Chiar mulţi chimiști nu-i 
cunoșteau înţelesul. Astăzi însă îl știe toată lumea. Cuvântul este 


„antibiotic”. 


Dar înainte ca un om oarecare să cunoască cuvântul „antibiotic” el 
a învăţat cuvântul „microb”. Este stabilit că un număr de boli ca 
pneumonia, meningita, dizenteria, tifosul, tuberculoza și altele se 
datoresc microorganismelor. Antibioticele au fost necesare pentru a 


lupta cu aceste microorganisme. 


Acţiunea curativă a unor anumite mucegaiuri a fost cunoscută încă 
din Evul Mediu. Adevărul este că ideile esculapilor medievali erau 
destul de ciudate. De exemplu, se credea că singurul tip de mucegai 
care ajută la vindecarea bolilor este cel luat de pe craniul oamenilor 


spânzurați sau executaţi pentru crimă. 


Dar aceasta nu are o semnificaţie deosebită. Ceea ce este 
important este faptul că chimistul englez Alexander Fleming a reușit 
să izoleze principiul activ dintr-o specie de mucegaiuri (ciuperci) pe 


care le studia. De aici a provenit penicilina, primul antibiotic. 


Penicilina s-a dovedit a fi o armă excelentă în lupta împotriva 


microorganismelor patogene: streptococi, stafilococi etc. Ea a învins 


chiar Spirochaeta pallida, microbul care produce sifilisul. 


Dar, deși Alexander Fleming a descoperit penicilina în 1928, 
formula ei a fost stabilită abia în 1945. În 1947 penicilina a fost 
sintetizată total în laborator. Se pare că în cele din urmă omul a 
întrecut natura. Dar acest lucru nu a fost chiar așa. Sinteza 
penicilinei în laborator nu este un lucru simplu; este mult mai ușor să 


fie preparată din mucegai. 


Dar chimiștii nu s-au lăsat înfricoșaţi. Și aici au avut un cuvânt de 
spus, fiind capabili să dea o dovadă grăitoare. „Producitivitatea” 
penicilinei preparată din mucegai era foarte scăzută, iar oamenii de 


știință s-au hotărât să-i crească eficienţa. 


Ei au găsit substanțe care, întipărite în aparatul ereditar al 
microorganismelor, le modifică caracterele. Mai mult, aceste noi 
caractere devin ereditare. Rezultatul a fost o nouă tulpină de ciuperci 


care producea mult mai activ penicilina. 


Sortimentul de antibiotice de astăzi este foarte impresionant: 
streptomicina și teramicina, tetraciclina și aureomicina, biomicina și 
eritromicina. În total aproape o mie de antibiotice diferite sunt astăzi 
cunoscute și aproximativ o sută din ele se folosesc pentru tratarea 


diferitelor maladii. Chimia joacă un rol important în prepararea lor. 


După ce microbiologii au realizat ceea ce se cunoștea ca mediu 
de cultură lichid conţinând colonii de microorganisme, chimiștii au 


preluat problema. 


Era sarcina lor să izoleze antibioticele, adică „principiul activ”. Se 
întrebuințează diferite procedee chimice pentru extragerea 
compuşilor organici complecşi din materiale brute „naturale. 
Antibioticele sunt preluate de diferiți absorbanţi. Cercetătorii folosesc 
„clești chimici” adică extrag antibioticele cu diferiţi solvenţi. Ei le 
purifică cu ajutorul rășinilor schimbătoare de ioni și ie precipită din 
soluții. Rezultatul este un antibiotic brut, care este apoi supus unui 
lung ciclu de operaţii de rafinare până când devine în cele din urmă 


o substanţă cristalină pură. 


Unele dintre acestea, cum este penicilina, sunt încă sintetizate cu 
ajutorul microorganismelor. Dar producerea altora este numai pe 


jumătate naturală. 


Dar există antibiotice ca sintomicina, pe care chimiștii le produc în 
întregime fără ajutorul naturii. Astfel de preparate se sintetizează de 


la început până la sfârșit în uzine chimice. 


Fără puternicele metode ale chimiei cuvântul „antibiotic” nu ar fi 
devenit niciodată atât de larg cunoscut și nici adevărata revoluţie 


produsă în medicină de aceste antibiotice nu ar fi avut loc vreodată. 


Microelementele, vitaminele din plante 


Cuvântul „element” are multe sensuri. De exemplu, poate însemna 
atomii unei anumite specii având aceeași încărcare nucleară. Dar ce 
sunt „microelementele”? Ele sunt elemente chimice prezente în 
organismele plantelor și animalelor în cantităţi foarte mici. 
Organismul uman conţine 65% oxigen, aproximativ 18% carbon și 
10% hidrogen. Acestea sunt macroelemente deoarece ele sunt 
prezente în cantități mari. Dar titanul și aluminiul pot fi numite 
microelemente deoarece conţinutul lor este de numai o miime dintr- 


un procent pentru fiecare. 


La începuturile biochimiei nimeni nu dădea vreo atenţie unor astfel 
de fleacuri. A suta mia parte doar dintr-un procent era într-adevăr 
prea puţin să se poată vorbi despre ea, cu atât mai mult cu cât pe 
atunci cantități atât de mici nici nu puteau fi determinate. Pe măsură 
ce industria și metodele de analiză au progresat, oamenii de știință 
au început să găsească din ce în ce mai multe elemente în materia 
vie. Totuși, pentru o vreme îndelungată, rolul microelementelor a 
rămas necunoscut. Chiar astăzi, deși analiza chimică permite 
determinarea unei milionimi și chiar a unei a suta milioana părți dintr- 


un procent de impurități din practic orice probă, importanţa multor 


microelemente pentru activităţile vitale ale plantelor și animalelor nu 


a fost încă stabilită. 


Dar sunt totuși câteva lucruri care au fost stabilite. De exemplu, se 
ştie că diferite organisme conţin elemente ca bor, cobalt, cupru, 
mangan, vanadiu, iod, fluor, molibden, zinc și chiar... radiu. Da, 


radiu, deși sub formă de urme. 


Întâmplător, aproape 70 elemente chimice au fost detectate până 
acum în organismul uman și există motive să se creadă că acesta 
conţine elementele întregului Tabel periodic. Mai mult, fiecare 
element joacă un rol bine definit. Există chiar părerea că multe boli 
se datoresc unei tulburări a echilibrului microelementelor din 


organism. 


Fierul și manganul joacă un rol important în fotosinteza plantelor. 
Dacă o plantă crește într-un sol care nu conţine fier nici în urme, 
frunzele și tulpina ei vor fi albe ca hârtia. Dar dacă o astfel de plantă 
este stropită cu o soluţie de săruri de fier, ea își va căpăta imediat 
culoarea naturală, verde. Cuprul este de asemenea necesar pentru 
fotosinteză și afectează asimilarea azotului de către organismele 
plantelor. O deficiență de cupru în plante duce la o slabă sinteză de 


proteine al căror constituent este azotul. 


Compuşii complecși organici ai molibdenului sunt constituenți ai 


diferitelor enzime. Deficiența în molibden poate produce uscarea 


frunzelor datorită acumulării excesive de azotaţi, care nu sunt 
asimilați de plante în absenţa molibdenului. Molibdenul influențează 
de asemenea conţinutul de fosfor din plante. În absenţa sa, fosfații 
anorganici se transformă în fosfaţi organici. Deficiența în molibden 
afectează și acumularea pigmenţilor (monotonia colorată); în plante 


frunzele devin pătate și palide. 


În absenţa borului plantele asimilează deficitar fosforul. Borul 
influențează de asemenea un transfer mai bun al zaharurilor prin 


sistemul plantei. 


Microelementele joacă un rol important și în organismele animale. 
S-a găsit că absenţa completă a vanadiului în alimentaţia animalelor 
produce lipsa poftei de mâncare, putând cauza chiar moartea. Pe de 
altă parte, crescând cantitatea de vanadiu în hrana porcilor, are loc o 
creștere rapidă a greutăţii acestora și formarea unui strat gros de 


grăsime. 


Zincul joacă un rol important în metabolism, fiind un constituent al 


eritrocitelor la animale. 


Când un animal (sau un om) este într-o stare de excitare, ficatul 
său elimină mangan, siliciu, aluminiu, titan și cupru în circulația 
sanguină, dar dacă sistemul nervos central este inhibat, se elimină 


numai mangan, cupru și titan, eliberarea siliciului și aluminiului fiind 


întârziată. În afară de ficat, conţinutul în microelementele din sânge 


este reglat de creier, rinichi, plămâni și mușchi. 


Elucidarea rolului microelementelor în creșterea și dezvoltarea 
plantelor și animalelor este un ţel foarte important și interesant al 
chimiei și biologiei. Rezolvarea acestei probleme va da fără îndoială 
rezultate substanţiale în viitorul apropiat și va oferi științei o nouă 


cale către crearea unei naturi noi. 


Ce mănâncă plantele și ce legătură are chimia cu aceasta 


Încă din timpuri străvechi existau bucătari vestiți pentru realizările 
lor culinare. Mesele palatelor regale erau încărcate cu tot felul de 
mâncăruri rafinate. Lumea înstărită devenise foarte preocupată de 


ceea ce mânca. 


S-ar părea că plantele nu sunt chiar atât de interesate de aceasta. 
Plantele ierboase și arbuștii au supraviețuit în deserturi fierbinţi ca și 
în tundra polară. Ele pot fi pipernicite sau pot avea o înfățișare 


jalnică și totuși să trăiască. 


Există ceva necesar dezvoltării lor, dar ce? Oamenii de știință au 


căutat acest „ceva” misterios multă vreme. 


Cu toate experienţele lor, cu toate discuţiile purtate, nu s-a găsit 


nimic precis. 


Răspunsul a fost dat abia la mijlocul secolului trecut de către 
renumitul chimist german Justus von Liebig. Ajutat de analiza 
chimică el a „descompus” o mare varietate de plante în elementele 
lor chimice componente. La început nu erau așa de multe, zece cu 
totul: carbon, hidrogen, oxigen și azot, calciu și potasiu, fosfor și sulf, 
magneziu și fier. Dar aceste zece elemente au dat naștere vastului 


ocean de straturi ale Pământului. 


Urmează deci că, pentru ca plantele să rămână vii, ele trebuie într- 


un fel să asimileze, să „mănânce” aceste elemente. 


Dar cum? Unde sunt depozitele de alimente ale plantelor? Evident 


în sol, în apă și aer. 


Existau totuși câteva lucruri ciudate care trebuiau explicate. În 
unele soluri o plantă se poate dezvolta rapid, face flori și fructe, în 
timp ce în altele se ofilesc, primind un aspect bolnăvicios. Evident, 


din aceste soluri, lipsesc unele elemente. 


Chiar înainte de Liebig, oamenii știau că dacă aceleași plante se 
seamănă an de an chiar în cel mai fertil sol, recolta devine din ce în 


ce mai proastă. 


Li 


Solul sărăcește. Plantele „mănâncă treptat toate elementele 


chimice de care au nevoie. 


Solul trebuie „hrănit', adică provizia de substanţe consumate din el 
trebuie „refăcută”. Cu alte cuvinte, el trebuie fertilizat, cum se spune 
de obicei. Fertilizatorii au fost utilizaţi încă din timpurile cele mai 
vechi. Ei se introduceau în sol în mod intuitiv, pe baza experienţei 


transmise din generaţie în generaţie. 


Liebig a ridicat utilizarea fertilizatorilor la rangul de știință, această 
știință primind numele de agrochimie. Chimia a început să-și aducă 
serviciile la creșterea plantelor. Ei i-a revenit sarcina de a învăţa 
lumea modul corect de utilizare a fertilizatorilor cunoscuți și de a 


inventa noi fertilizatori. 


Astăzi se cunosc zeci de fertilizatori. Cei mai importanţi dintre ei 
sunt fertilizatorii pe bază de potasiu, azot și fosfor deoarece fără 


aceste trei clemente nu poate crește nicio plantă. 


O mică analogie, sau cum hrănesc chimiștii plantele cu 


potasiu 


.„„Era o vreme când uraniul, care astăzi este foarte bine 
cunoscut, locuia pe străzile lăuntrice ale științelor chimice. Numai 
vopsitul sticlei și fotografia ridicau pretenții timide. Apoi, în uraniu s-a 
găsit radiu. Mii de tone de minereuri de uraniu dădeau o cantitate 
neînsemnată de metal argintiu, dar deșeurile conținând cantităţi 
imense de uraniu continuau să blocheze locurile de depozitare 
vreme îndelungată. Totuși, în cele din urmă, a bătut ceasul și pentru 
uraniu când s-a dovedit că el este cheia puterii omului asupra 


energiei atomice. Deșeurile au devenit comori. 


Depozitele de săruri din Stassfurt, în Germania, erau cunoscute 
din timpuri străvechi. Ele conţineau multe săruri, mai ales de potasiu 
și sodiu. Sarea de sodiu, care este sarea de bucătărie, și-a găsit 
imediat întrebuințare. Sărurile de potasiu erau aruncate fără părere 
de rău, formând munți uriași în jurul minelor. Nimeni nu știa ce să 
facă cu ele. Deși agricultura avea nevoie de fertilizatori, deșeurile de 
la Stassfurt nu puteau fi folosite deoarece ele conţineau o mare 
proporție de magneziu. Deși binefăcător plantelor în doze mici, 


acesta este fatal în doze mari. 


Din nou chimia a venit în ajutor. S-a găsit o metodă simplă pentru 
separarea magneziului de sărurile de potasiu, iar munţii din jurul 
minelor din Stassfurt au început să dispară ca zăpada primăvara. 
Istoricii științei relatează că prima uzină pentru prelucrarea sărurilor 
de potasiu a fost construită în Germania, în 1811. Un an mai târziu 
existau deja patru uzine iar prin 1872, 32 uzine germane prelucrau 


anual mai mult de o jumătate de milion de tone sare impură. 


Uzinele de fertilizatori pe bază de potasiu s-au răspândit în scurt 
timp în multe ţări. Astăzi producerea sărurilor de potasiu în multe ţări 


depășește de mai multe ori pe cea a sării de bucătărie. 


„Criza azotului” 


Aproape o sută de ani după descoperirea azotului, un renumit 
microbiolog scria: „Azotul este mai valoros din punct de vedere al 
biologiei generale decât cele mai rare dintre metalele nobile”. Și a 
avut dreptate. Azotul este practic un constituent al tuturor 
moleculelor de proteine de origine vegetală sau animală. Fără azot 
nu există proteine și fără proteine nu există viață. Engels spunea că 


„Viaţa este o formă de existenţă a proteinelor”. 


Pentru a produce molecule proteice plantele au nevoie de azot. 
Dar de unde îl iau? Reactivitatea chimică a azotului este slabă, el nu 
intră în reacţie în condiţii obișnuite. Deci plantele nu pot utiliza azotul 
atmosferic. Într-adevăr „poţi să tragi un somn bun de la ceașcă la 


buze”. 


Așadar, toată rezerva de azot a plantelor se află în sol. Dar vai, ce 
săracă este această rezervă! Constă din numai câţiva componenți 
conţinând azot. De aceea solul pierde repede azotul pe care-l 


conține și are nevoie de adăugarea unor fertilizatori cu azot. 


Numele de „salpetru de Chile” aparține acum istoriei, dar cu vreo 


70 ani în urmă se vorbea de el pretutindeni. 


Vastul teritoriu al Republicii Chile cuprinde fiorosul deșert Atacama 
care se întinde pe sute de kilometri. La prima vedere pare un deșert 
obișnuit, dar un lucru curios îl deosebește de toate deserturile de pe 
glob: un strat relativ subţire de nisip acoperă depozite de azotat de 
sodiu, cunoscut și sub numele de salpetru de sodiu. Aceste depozite 
au fost cunoscute cu mult timp în urmă, dar pentru prima oară au 
fost luate serios în seamă probabil atunci când în Europa a început 
să se simtă lipsa prafului de pușcă. Trebuie amintit că înainte praful 


de pușcă se făcea din cărbune de lemn, sulf și salpetru. 


S-a trimis o expediţie rapidă pentru a aduce produsul de peste 


ocean. Totuși, întreaga încărcătură a trebuit aruncată în mare. S-a 


dovedit că numai salpetrul de potasiu putea fi folosit pentru 
producerea prafului de pușcă. Salpetrul de sodiu absorbea rapid 


umezeala din atmosferă făcând praful de pușcă inutilizabil. 


Nu era prima dată când europenii trebuiau să arunce în mare 
mărfuri aduse de peste ocean. În secolul al șaptesprezecelea, pe 
țărmurile râului Platino-del-Pinto s-au găsit granule dintr-un metal alb 
denumit ulterior platină. Când platina a fost adusă în Europa pentru 
prima oară, în 1735, nimeni nu știa ce să facă cu ea. Dintre metalele 
nobile se cunoșteau pe atunci numai aurul și argintul, platina nu 
avea încă un rost. Dar oamenii au observat că densităţile platinei și 
aurului erau destul de apropiate și bazându-se pe acest fapt au 
început să adauge platină aurului utilizat pentru fabricarea 
monedelor. Dar aceasta era falsificare. Guvernul spaniol a interzis 
orice fel de import de platină, iar în ceea ce privește rezervele din 
țară, acestea au fost colectate și aruncate în mare în prezenţa a 


numeroși martori. 


Dar istoria salpetrului de Chile nu s-a sfârșit. S-a găsit că el este 
un fertilizator excelent pe care natura îl pune cu dărnicie la dispoziţia 
omului. În acel timp nu se cunoșteau alţi fertilizatori pe bază de azot. 
În depozitele din Chile au început operaţii miniere intense, iar vase 
încărcate cu fertilizator valoros părăseau zilnic portul lqueque pentru 


a aproviziona toate părțile globului. 


...În 1898 prezicerea sumbră a lui Sir Willian Crookes a umplut 
lumea de spaimă. Într-unul din discursurile sale el a prognosticat 
moartea omenirii prin lipsa de azot. Anual, câmpurile sunt sărăcite în 
azot odată cu strângerea recoltei, spunea el, și depozitele de 
salpetru de Chile se epuizează treptat. Bogăția depozitată în 


deșertul Atacama este doar o picătură în ocean. 


Dar apoi, oamenii de știință au fost aceia care s-au gândit la 
atmosferă. Primul om care a atras atenţia asupra depozitelor 
nelimitate de azot din atmosferă a fost, se pare, renumitul savant rus 
Timiriazev, care credea cu convingere în știință și în puterea geniului 
uman. El nu a împărtășit temerile lui Crookes. Era sigur că omenirea 
va depăși criza de azot și va găsi o cale să iasă din această situație. 
Și a avut dreptate. Nu mai târziu de 1903 doi norvegieni, savantul 
Kristian Birkeland și inginerul Samuel Eyde au realizat pe scară 


industrială fixarea azotului atmosferic cu ajutorul unui arc electric. 


Cam în același timp, chimistul german Friz Haber a realizat un 
procedeu pentru producerea amoniacului din azot și hidrogen. 
Aceasta a rezolvat în sfârșit problema azotului combinat atât de 
necesar hrănirii plantelor. În atmosferă există o mare cantitate de 
azot. Oamenii de știință au calculat că dacă tot azotul din atmosferă 
s-ar transforma în fertilizatori, ar fi desul pentru a hrăni toate plantele 


din lume timp de mai mult de un milion de ani. 


La ce este bun fosforul? 


Justus Liebig susținea că o plantă poate absorbi azotul atmosferic, 
și că solul trebuie fertilizat numai cu potasiu și fosfor. Dar aceste 
elemente nu i-au adus noroc. Fertilizatorul brevetat de el, pe care o 
firmă engleză s-a angajat să-l producă, nu a reușit să mărească 
recolta. Abia după mulţi ani a reușit Liebig să înțeleagă și să-și 
estimeze greșeala. El a utilizat fosfați insolubili, temându-se că 
sărurile solubile ar putea fi spălate din sol, de ploaie. Dar s-a dovedit 
că plantele nu pot folosi fosforul din fosfaţii insolubili. lar omul a fost 


obligat să elaboreze pentru plante un fel de produs semi-finit. 


În fiecare an recoltele din toată lumea consumă aproximativ 10 
milioane tone acid fosforic din sol. De ce le trebuie plantelor fosforul? 
El nu face parte nici din structura grăsimilor, nici din cea a 
zaharurilor, iar cele mai multe proteine, în special cele simple, nu 
conțin fosfor. Totuși, fără fosfor, niciunul din acești compuși nu se 


poate forma. 


Fotosinteza are loc în cloroplastele din celulele plantelor, ele fiind 
organele speciale afectate acestui scop. Cloroplastele conţin o 


mulțime de compuși cu fosfor. În general, cloroplastele pot fi 


comparate cu stomacul unui animal în care hrana este digerată și 
asimilată, întrucât ele se ocupă direct de „cărămizile de 


construcție44 ale plantei, și anume dioxidul de carbon și apa. 


Planta absoarbe dioxid de carbon din aer cu ajutorul compușilor cu 
fosfor. Fosfaţii anorganici transformă dioxidul de carbon în ioni de 


carbon din care sunt apoi construite moleculele organice complexe. 


Desigur, aceasta nu epuizează rolul fosforului în activităţile vitale 
ale plantelor, însă nici nu se poate spune că importanţa sa pentru 
plante este total cunoscută. Totuși, chiar ceea ce se știe deja arată 


că rolul său este foarte important. 


Ostilităţi chimice 


Există un adevărat război, deși nu folosește nici artilerie, nici 
tancuri, rachete sau bombe. Este un război „tăcut, adesea 
neobservat de mulţi, dar nu război nimicitor. Victoria în acest război 
aduce fericirea tuturor oamenilor. Tăunul obișnuit produce oare multe 
stricăciuni? S-a calculat că în Uniunea Sovietică pagubele produse 
numai de această creatură stricătoare se ridică la milioane de ruble 


pe an. Dar buruienile? Ele costă Statele Unite patru milioane de 


dolari anual. Sau să luăm lăcustele; ele sunt o adevărată catastrofă 
ce transformă câmpurile înfloritoare în deşerturi goale, fără viaţă. 
Dacă am calcula toate pagubele aduse agriculturii mondiale de către 
dăunătorii vegetali și animali numai în decurs de un an, suma este 
greu chiar de imaginat. Banii ar ajunge pentru a hrăni 200 milioane 


de persoane timp de un an întreg. 


Există sufixul „cid” care înseamnă „care omoară”. Chimiștii au 
făcut tot felul de „cide”. Ei au făcut insecticide, care omoară insecte, 
rodenticide care omoară rozătoarele, erbicide pentru distrugerea 
buruienilor. Diferite rozătoare, insecte și ierburi înainte erau omorâte 
cu substanţe anorganice: arsenic, sulf, cupru, bariu, fluor și mulți alți 
compuși otrăvitori. Totuși, începând cu mijlocul celui de al patrulea 
deceniu, substanţele toxice organice au găsit o aplicare din ce în ce 
mai largă. Această orientare spre compușii organici a fost făcută în 
mod deliberat. Aceștia, nu numai că sunt mai puţin toxici pentru om 
și animale, dar sunt universali și necesari în cantități mult mai mici 
decât substanţele anorganice, pentru a obţine același efect. Este 
suficientă doar o milionime de gram de praf de DDT pe centimetru 


pătrat de pământ pentru a distruge complet anumite insecte. 


Există anumite aspecte curioase legate de utilizarea substanţelor 
toxice organice. Una din cele mai larg folosite substanţe din această 
clasă în momentul de faţă este hexaclorciclohexanul. Dar puţini știu 


că această substanţă a fost obținută prima dată de Faraday în 1825. 


Mai bine de o sută de ani chimiștii au studiat hexaclorciclohexanul 
fără măcar să bănuiască proprietățile sale deosebite. Și numai după 
1935, când biologii au început să-l studieze, acest insecticid a 
început să fie realizat pe scară industrială. Unele dintre cele mai 
bune insecticide cunoscute astăzi sunt compușii organofosforici, 


cum ar fi fosfamida sau M-81. 


Până de curând pentru protecţia plantelor și animalelor se 
foloseau substanţe cu acţiune externă. Totuși, este ușor de înţeles 
că o ploaie furtunoasă sau un vânt puternic spală sau împrăștie 
aceste substanţe protectoare, ele trebuind să fie aplicate din nou. Și 
astfel oamenii de știință au început să lucreze la problema modului 
de introducere a substanţelor toxice în organismele ce trebuie 
protejate. Efectul ar fi asemănător vaccinării la om: o persoană 
vaccinată nu are nicio teamă de boala pentru care este vaccinată. 
Îndată ce microbii pătrund într-un astfel de organism, ei sunt distruși 
de către invizibili „paznici ai sănătăţii” care apar în acel organism ca 


rezultat al vaccinării. 


S-a reușit chiar să se prepare substanţe cu acţiune toxică internă. 
Oamenii de știință s-au folosit de diferența între structura 
organismelor dăunătorilor și cea a plantei. O astfel de substanţă este 
inofensivă pentru plante dar constituie o otravă puternică pentru 


insectă. 


Chimia protejează plantele nu numai de insecte, ci și de buruieni. 
Substanțele numite erbicide au fost inventate pentru a distruge 
buruienile, dar fără a influența practic dezvoltarea plantelor de 


cultură. 


Pare ciudat, dar primele erbicide au fost probabil fertilizatorii. De 
multă vreme, fermierii observaseră că dacă se crește cantitatea de 
superfosfaţi sau de sulfat de potasiu care se aplică pe câmp, 
plantele de cultură cresc intens, în timp ce creșterea buruienilor este 
încetinită. Astăzi, ca și în cazul insecticidelor, compușii organici au 


devenit principalele ierbicide. 


Ajutoarele fermierului 


Băiatul are puţin peste 16 ani. Şi iată-l, poate pentru prima oară în 
viață într-o parfumerie, nu numai din curiozitate, dar și din 
necesitate. Îi crește mustaţa și a venit să cumpere articole pentru 


ras. 


Aceasta este o operaţie destul de emoţionantă pentru începători, 


dar după 10—15 ani unii preferă să-și lase barbă 


larba este nedorită pe calea ferată. De aceea oamenii o taie în 
fiecare an cu seceri și coase. Dar să considerăm calea ferată 
Moscova — Habarovsk. Ea are o lungime de 9 000 km și pentru a 
tăia toată iarba de-a lungul ei (ceea ce trebuie făcut de câteva ori în 


fiecare vară) ar fi necesari aproape 1 000 muncitori lucrând continuu. 


Nu ar putea fi inventată o metodă chimică de „tuns"? Se pare că s- 


ar putea. 


Pentru a tăia iarba de pe un hectar trebuie să lucreze 20 oameni o 
zi întreagă. lerbicidele realizează această operaţie pe aceeași 


suprafaţă în câteva ore, iarba fiind complet „rasă. 


Știți ce sunt defolianţii? „Folium” înseamnă, în limba latină, frunză. 
Defoliantul este o substanță chimică ce produce căderea frunzelor. 
Utilizarea  defolianţilor a făcut posibilă mecanizarea culegerii 
bumbacului. An de an, secol după secol oamenii ieșeau pe câmpuri 
și culegeau capsulele de bumbac cu mâna. Cine nu a asistat la 
culesul manual al bumbacului cu greu își imaginează ce muncă grea 
este aceasta, cu atât mai mult cu cât se desfășoară în plin soare, la 
o temperatură de 40—50*C. Acum totul este mult mai simplu. Cu 
câteva zile înainte de deschiderea capsulelor de bumbac, plantația 
de bumbac este tratată cu defolianţi. Cel mai simplu dintre aceștia 
este Mg(CIOz). Frunzele cad din tufele respective, după care 


combinele de bumbac trec pe câmp. Întâmplător o altă substanță 


chimică ce poate fi utilizată ca defoliant este CaCN> și, mai mult, 
partea din ea, ce cade pe pământ când se tratează tufișurile 


constituie un fertilizator azotat pentru sol. 


Dar chimia a mers și mai departe în ajutorul agriculturii, 
„rectificând” natura. Au fost descoperite substanţele numite auxine, 
care reprezintă hormoni ai plantelor, stimulând creșterea plantelor. 
La început, pentru acest scop au fost folosiți numai compuși naturali, 
dar acum chimiștii au învăţat să sintetizeze în laborator pe cei mai 
simpli dintre ei, de exemplu heteroauxinele. Aceste substanțe nu 
numai că accelerează creșterea plantelor, înflorirea și fructificarea, 
dar îmbunătățesc rezistenţa și vitalitatea lor. În plus, s-a găsit că 
folosirea auxinelor în concentraţii crescute are un efect exact opus, 


întârziind creşterea și dezvoltarea plantelor. 


Aici avem o analogie aproape totală cu medicamentele. Există 
medicamente care conțin arsen, bismut, mercur, deși în concentrații 


crescute toate aceste substanţe sunt otrăvitoare. 


De exemplu, auxinele pot prelungi multă vreme perioada de 
înflorire a plantelor decorative, mai ales a florilor. În cazul unui ger 
brusc primăvara, ele pot în-târzia înmugurirea și înflorirea pomilor, și 
așa mai departe. Pe de altă parte, în regiunile reci unde vara este 
scurtă, aceste substanţe fac posibilă creșterea accelerată a multor 


fructe și legume. Şi deși se cunosc toate aceste proprietăţi ale 


auxinelor, ele nu au fost încă utilizate pe scară mare, nu există nicio 
îndoială că în viitorul apropiat aceste ajutoare ale fermierilor vor găsi 


o largă utilizare. 


Fantome care ajută 


lată un fapt care ar putea face senzație în ziare: un om de știință 
renumit primește în dar de la colegii recunoscători un vas de 
aluminiu. Ar trebui să fii mulțumit pentru orice cadou, dar ca să dai 
cadou un vas de aluminiu... ce subiect excelent de sarcasm. Așa s- 
ar întâmpla acum, dar cu o sută de ani în urmă un astfel de cadou 
părea deosebit de generos. De fapt, un vas de aluminiu a fost oferit 
de către chimiștii englezi, nu oricui, ci chiar lui D. Mendeleev. | s-a 
dat cadou ca o recunoaștere a serviciilor deosebit de valoroase 


aduse științei. 


lată ce relativ este totul în această lume! În secolul trecut nu se 
cunoștea nicio metodă ieftină de producere a aluminiului din 
minereurile respective. De aceea metalul era scump. Când s-a găsit 


o astfel de metodă, prețul a scăzut brusc. 


Chiar și astăzi, multe din elementele Sistemului periodic sunt 
departe de a fi ieftine, ceea ce limitează aria aplicabilităţii lor 
practice. Dar suntem siguri că această situație nu va dura. Chimia și 
fizica vor „cobori prețurile” elementelor și nu numai o dată. Ele vor 
face cu siguranță acest lucru deoarece practica atrage din ce în ce 


mai mulţi locuitori ai Tabelului periodic în sfera activităţilor ei. 


Dar sunt elemente care fie că nu se găsesc în scoarța Pământului, 
fie se întâlnesc în cantităţi atât de neînsemnate încât se poate spune 
că ele practic nu există. Astfel sunt astatiniul și franciul, neptuniul și 


plutoniul, promețiul și techneţiul... 


Totuși, aceste elemente pot fi preparate artificial. Și imediat ce 
chimistul are la dispoziţia sa un nou element, el începe să se 


gândească ce să facă pentru a-l face folositor în viața de toate zilele. 


Până acum plutoniul este practic cel mai important element 
artificial. Ca urmare, producţia sa mondială depășește pe cea a 
multora din elementele „obișnuite” ale Sistemului periodic. Putem 
adăuga că chimiștii consideră plutoniul ca unul din elementele cele 
mai cunoscute, deși el are o „vârstă” de puţin peste un sfert de veac. 
Aceasta nu întâmplător, căci plutoniul este un „combustibil” excelent 


pentru reactoarele nucleare, nu mai puţin bun decât uraniul. 


Sursa de energie a unora dintre sateliții americani ai Pământului 


au fost americiul și curiul. Aceste elemente sunt recunoscute pentru 


radioactivitatea foarte mare, eliberând prin descompunere o mare 
cantitate de căldură. Termocuplurile transformă această căldură în 


electricitate. 


Să vedem acum ce este cu promeţiul, care nu s-a găsit până azi în 
minereurile terestre? El intră în construcţia bateriilor miniaturale, 
ceva mai mari decât capul unei pioneze. Cele mai bune baterii 
chimice nu durează mai mult de jumătate de an. Bateria atomică de 
promeţiu funcționează continuu timp de 5 ani, domeniul său de 
aplicare extinzându-se de la proteze auditive până la proiectile 


dirijate. 


Astatiniul își oferă serviciile medicilor pentru lupta împotriva bolilor 
tiroidiene. Acum se fac încercări de a vindeca bolile tiroidiene cu 
ajutorul radiaţiilor radioactive. Se știe că iodul se acumulează în 
glanda tiroidă iar astatiniul este analogul chimic al iodului. Introdus în 
organism,  astatiniul se concentrează în glanda tiroidă, iar 


proprietăţile sale radioactive fac restul. 


Unele dintre elementele artificiale sunt complet lipsite de aplicații 
practice. Într-adevăr, serviciul pe care ele îl aduc omenirii este 
unilateral, deoarece oamenii pot utiliza numai proprietăţile lor 
radioactive. Dar aceasta numai pentru că chimiștii nu au descoperit 


încă proprietăţile lor chimice. O excepţie este technețiul. S-a 


descoperit că sărurile acestui metal fac obiectele din fier și oțel 


foarte rezistente la coroziune. 


Câteva cuvinte de scuză 


Cel mai dificil lucru în unele aventuri este să te oprești la timp. 


Deci, trebuie să se oprească la timp chiar cineva care are în vârful 


peniţei sale o poveste foarte antrenantă despre chimie. 


Dar aceasta a fost doar o introducere. Ceea ce am vrut să spunem 


sunt în concluzie cele ce urmează. 


Am asistat odată la dispute aprinse, foarte asemănătoare celor 
cunoscute ca „problema materiei și spiritului”, într-adevăr, de data 
aceasta ambele părți în dispută erau reprezentanţi ai științelor 
exacte. Unul dintre participanţi declara că nu există o asemenea 
știință și anume chimia. Există, aproba el apoi, dar ca un caz 


particular al fizicii. lată ce spunea: 


„Chimia nu este o știință aparte — continua el — pentru că 


indiferent la ce proces chimic te referi, îi poţi explica mecanismul său 


intim numai pe baza legilor fizicii. Interacţia a doi atomi este în 
esență un schimb de electroni. Și ce face ca un astfel de schimb să 


fie posibil? Pe ce se bazează legătura chimică? Pe legi fizice...” 


Vă puteţi imagina cât de nedreptăţiți s-au simţit chimiștii auzind o 


astfel de părere. 


Electronii rămân electroni, dar chimia, această știință veche dar 
veșnic tânără, există! Ea are regulile și legile ei proprii, istoria sa 
proprie și perspective nelimitate, chiar dacă adesea trebuie să 


recurgă la ajutorul fizicii, matematicii și chiar ciberneticii. 


Aspectul deosebit al chimiei secolului douăzeci, diferenţa faţă de 
perioadele anterioare de dezvoltare este că ea s-a scindat în 
numeroase direcţii independente. Direcţii nu este cel mai potrivit 
cuvânt; mai curând, ramuri independente ale științei: electrochimia, 
fotochimia, radiochimia, chimia temperaturilor și presiunilor scăzute 


și ale temperaturilor și presiunilor înalte, și așa mai departe. 


Și nu este neobișnuit ca un om de știință ce lucrează în una din 
aceste ramuri să întâmpine dificultăţi în a-l înțelege pe colegul său, 
care este specializat în altă ramură. Nici măcar nu este o dovadă de 


incompetenţă. 


„Dialectele” chimiei au devenit „limbi” independente ale chimiei. 


Și aceasta este doar o parte a problemei. 


Astăzi chimia a devenit legată intim de alte științe: biologia, 
geologia, mecanica și cosmogonia. Aceste „alianţe” au dat naștere 
unei întregi pleiade de ceea ce nu-mim științe hibride: biochimia, 


geochimia, cosmochimia, mecanica fizico-chimică și multe altele. 


Să luăm biochimia. Este ramura oare va trebui să ne spună ce 
este viața. Împreună cu farmacologia și medicina, biochimia va 
trebui să găsească remedii din ce în ce mai puternice în lupta cu 


bolile. 


Sau cosmochimia, chimia stelelor și plantelor îndepărtate. Deși 
abia a luat naștere, datele sale privind evoluţia Universului nu vor fi 


de neglijat. 


Și iată că iese la iveală ceva neașteptat. Tocmai aceste ramuri 
hibride dau naștere aproape zilnic celui mai remarcabil fruct. Ele 
relevă fapte, observaţii pe care nimeni nu le-a bănuit vreodată. 


Acești „hibrizi” conţin cea mai măreaţă promisiune pentru practică. 


Să vedem acum partea noastră din problemă. Să presupunem că 
luaţi o bucată de hârtie și vreţi și scrieţi pe ea ceva din chimie. Scrieți 
o frază sau două și deodată vă apare un grup de noi aspecte, 
aspecte de fizică și biologie. Și imediat ideea perfect clară pe care o 


aveați devine vagă și încețoșată. Amintiţi-vă cum la ceaiul din „Alice 


în țara minunilor” nebunul Hatter i-a spus Alicei următoarea 
ghicitoare: „De ce seamănă un corb cu un pupitru de scris?” Alice nu 
a putut da răspunsul pentru că nu era niciunul. Evident nu este nicio 
legătură între corbi și pupitre de scris. Dar știința de astăzi, mai ales 


chimia, nu rareori găsește o anumită legătură între astfel de lucruri. 


Dacă în viitor vom mai avea vreodată ocazia să scriem o carte de 
popularizare despre chimie, vom folosi probabil ghicitoarea lui Hatter 


ca o epigramă. 


Dar în această carte ne-am străduit să ne oprim strict la chimie. 


L.Vlasov + D.Trifonov 


